
Prefaţă 


Măreţia şi originalitatea lui Spinoza se ascund în 
spatele unui stil abstract, impasibil şi deseori impene- 
trabil. Puţini sînt cei care i-au înţeles argumentele 
în întregime; şi mai puţini cei care au recunoscut 
continua lor semnificaţie morală. Am prezentat aici 
doar un rezumat, şi sînt perfect conştient de nedrep- 
tatea făcută, nu numai lui Spinoza, ci şi cercetăto- 
rilor răbdători care s-au luptat cu accepţiunile lui. 
Primul lucru pe care l-am urmărit a fost conturarea 
acestui sistem complex de gîndire într-un limbaj cît 
mai simplu. Chiar şi aşa, mi-a fost cu neputinţă să 
fac accesibilă în întregime teoria spinoziană despre 
substanţă; de aceea capitolul 3 se cuvine citit de 
două ori pentru o deplină înţelegere. 

Mi-au fost de folos mulţi studenţi şi prieteni, în 
particular David Murray, a cărui erudiţie m-a salvat 
de numeroase erori de interpretare. Lucrarea nepubli- 
cată a Joannei North mi-a sugerat posibilităţi de 
traducere pentru cele mai dificile noţiuni ale lui Spi- 
noza în termeni inteligibili şi interesanţi pentru citi- 

A 

torul modem. Ii sînt recunoscător, nu numai pentru 
sansa de a-i fi citit si discutat lucrarea, ci, de aseme- 
nea, pentru criticile detaliate aduse lucrării mele. 

Joanna North nu se face vinovată de neajunsurile 
acestei cărţi, dar a contribuit în mare măsură la 
posibilele ei virtuţi, în cazul în care acestea există. 

Londra, septembrie 1985 



Listă de abrevieri 


S-au folosit următoarele abrevieri cu privire la 
principalele lucrări ale lui Spinoza : 

C Corespondenţă 

E Etica 

I Tratatul despre îndreptarea intelectului * („Trac- 
tatus de intellectu emendatione“) 

M Cugetări metafizice (Anexă la Principiile filo- 
zofiei carteziene) 

P Tratatul politic („Tractatus politicus“) 

S Scurt tratat despre Dumnezeu, om şi fericirea 
lui 

T Tratatul teologico-politic* („Tractatus theo- 
logico-politicus“) 

Ori de cîte ori a fost necesar, am folosit propriile 
mele traduceri. La sfîrsitul volumului se află un 
Glosar cu terminologia spinoziană de bază, citind 
variantele de traducere folosite în text. 


* O bună parte din citate sînt reproduse din traducerile publicate — 
v. Bibliografie , pp. 152-153 ( n . tr.). 

Viaţă şi personalitate 


Benedict (Baruch) de Spinoza (1632-1677) a trăit 
în Olanda, într-o perioadă în care descoperirile ştiin- 
ţifice, diviziunile religioase şi schimbările politice 
profunde revoluţionaseră natura şi modul de recep- 
tare al filozofiei. Deşi participa cu ardoare la disputele 
intelectuale contemporane, filozofia era, pentru Spi- 
noza, nu o armă, ci un mod de viaţă, un ordin sacru 
ai cărui slujitori erau transpuşi într-o stare de bine- 
cuvîntare supremă şi stabilă. Fiecare ordin necesită 
însă un sacrificiu, iar cel cerut de filozofie — adop- 
tarea adevărului ca stăpîn şi ţel al cuiva — nu este 
nici uşor de asumat, nici lesne de înţeles de aceia 
care îl refuză. Pentru majoritatea oamenilor, filo- 
zoful poate părea un sabotor spiritual, răsturnător al 
ordinii lucrurilor stabilite conform legii şi apologet 
al diavolului. Aşa a părut Spinoza contemporanilor; 
şi mulţi ani după moartea lui a fost privit ca cel mai 
mare eretic al secolului al XVII-lea. 

Strămoşii lui Spinoza fuseseră evrei spanioli, sta- 
biliţi în secolul al XVI-lea la graniţa dintre Spania 
şi Portugalia, unde întreţineau un comerţ înfloritor. 
Trăiau de cîteva secole în relativă siguranţă în Pen- 
insula Iberică sub protecţia prinţilor musulmani, 
amestecîndu-se pe faţă cu vecinii islamici. Teologii 

şi erudiţii lor îşi uniseră forţele pentru revigorarea 
filozofiei aristotelice, iar unul dintre aceştia — Moses 
ben Maimon (Maimonides, 1135-1204) — a exercitat 

0 vastă influenţă, nu numai asupra iudaismului, ci 
şi asupra islamismului şi creştinismului. într-adevăr, 
Maimonides a contribuit cel mai mult la aşezarea 
teologiei medievale pe făgaşul ei aristotelic — fapt 
care va duce în cele din urmă la acel straniu şi rigid 
teism al lui Spinoza, pe care mulţi l-au denunţat ca 
ateism. 

Cînd regatul Granadei a fost cucerit de Ferdinand 
şi Isabella, şi cînd arabii au fost în cele din urmă 
alungaţi din peninsulă, a început o epocă de răz- 
bunări. Duşmanii lui Cristos erau pedepsiţi acum 
asiduu pentru crimele de care nu fuseseră pînă 
atunci conştienţi. Pentru a se salva de Inchiziţie, 
evreii au fost obligaţi fie să se convertească, fie să 
emigreze ; dar mulţimea convertiţilor, cunoscuţi sub 
numele popular de marranos, ducea o existenţă 
mizerabilă sub ochiul vigilent al unei Inchiziţii care 
n-a crezut niciodată în întregime în sinceritatea unei 
convertiri pe care o forţase. (Uneori se crede că 
termenul marrano provine din sentinţa obscură din 

1 Corinteni 16:22: „Cel ce nu iubeşte pe Domnul 
să fie anatema ! Maran atha ! “ Ar putea, de aseme- 
nea, să fie o corupere din morisco — „maur“. Ori- 
cum, înţelesul comun al cuvîntului în spaniolă este 
,,porc“.) 

A 

In monarhia spaniolă, combinaţia intolerabilă 
între tirania spirituală şi aroganţa de secole a pro- 
vocat în cele din urmă revolta ce va însemna în- 
ceputul declinului. Datorită revoltei disperate a unui 

grup restrîns de subiecţi, a răsărit în Olanda o fede- 
raţie nouă, care promitea să fie la fel de liberă şi de 
tolerantă ca principatele arabe ale Spaniei. In pri- 
măvara lui 1593, un mic grup de marranos a părăsit 
în taină Portugalia pe mare, atras de decretul de 
toleranţă dat în 1579 de Uniunea de la Utrecht, cînd 
cele şapte provincii de nord, unindu-se împotriva 
suveranului spaniol, au cerut protecţia marelui Wil- 
helm I de Orania (Wilhelm Taciturnul). Oprindu-se 
la Emden, aceşti marranos au fost sfătuiţi de evreii 
germani din Frieslandul de Est să se îndrepte spre 
Amsterdam. Au revenit imediat la credinţa strămoşi- 
lor pe care Inchiziţia, în ciuda celor mai ingenioase 
metode, nu izbutise să o eradicheze. 

Cauzele revoltei din Olanda erau multe, dar cea 
mai importantă dintre ele a fost răspîndirea Refor- 
mei si dorinţa de a obţine suficientă libertate de 

y y y 

credinţă permiţînd astfel bisericilor reformate să 
existe şi congregaţiilor lor să trăiască şi să prospere. 
Războiul cu Spania a continuat cu intermitenţe pînă 
la pacea de la Munster din 1648 ; între timp, această 
nouă federaţie neobişnuită şi-a consolidat graniţele 
şi a început să prospere. Cunoscută retroactiv sub 
numele de Republica Olandeză, ea era în realitate 
o asociaţie liberă de oraşe medievale, reprezentată 
de „Stările Generale* 1 , o adunare a cărei responsa- 
bilitate nu a fost niciodată definită precis ori legal. 

în fruntea acestor Stări Generale, şi numit de ele, 

/\ 

se afla un guvernator ( stathouder ). In parte din gra- 
titudine, în parte de dragul avantajelor şi al conti- 
nuităţii, această funcţie fusese conferită casei de 
Orania. Provinciile din sud rămăseseră loiale co- 

roanei spaniole şi îşi păstraseră religia romano-ca- 
tolică; astfel, în anii de după asasinarea lui Wilhelm, 
cînd urmaşii lui şi-au exercitat pe rînd puterea în 
funcţia de guvernator, pericolul spaniol asupra pro- 
vinciilor din nord a fost perceput în popor ca fiind 
de ordin religios. Catolicismul era noul duşman, şi, 
oricît de mare ar fi fost toleranţa religioasă pe care 
o propovăduise Wilhelm, a devenit curînd clar că 
ea nu-i viza şi pe catolici — care s-au găsit într-o 
situaţie asemănătoare cu acei marranos din Spania. 

In plus, cum Biserica calvină s-a instituit în Nord 
ca autoritate religioasă supremă, şi ea reprezenta un 
anumit pericol spiritual. Doctrina predestinării a 
devenit rapid o dogmă, şi — asemeni oricărei credinţe 
pe care se fundează un sistem social şi politic — a 
trebuit să fie protejată de asaltul necredincioşilor. 
Urmaşii lui Arminius, profesor de teologie la Leiden, 
au refuzat să accepte pasajele din doctrina calvină 
care păreau să se împotrivească raţiunii şi au emis 
în 1610 un ,,Protest“ care conţinea opiniile lor disi- 
dente, cerînd Stărilor Generale să sprijine libertatea 
cultelor şi a opiniilor care fuseseră garantate la 
Utrecht. Guvernatorul, prinţul Mauriciu de Orania, 
s-a declarat împotriva protestanţilor, astfel că cei 
care se pronunţaseră pentru libertate religioasă au 
început să simtă represaliile puterii instituite. In 
conflictul care a urmat şi ca urmare a instigării lui 
Mauriciu, cel mai mare gînditor olandez al timpului, 
juristul Hugo Grotius, a fost condamnat la închisoare 
pe viaţă, de care a scăpat doar prin exil. Iar în 1619, 
Sinodul de la Dort a definit Biserica olandeză o 
„comunitate de aleşi“, instituind în felul acesta cal- 

vinismul ortodox ca religie oficială a Republicii, şi 
autorizînd eliberarea universităţilor si a altor ase- 

) J ) 

zăminte de orice influentă. 

> 

Cu toate acestea, noua Biserică era incapabilă să 
suprime ideile care o deranjau: în parte, din cauza 
structurii liberale a Republicii — în care puterea 
nedefinită a Stărilor Generale nu s-a putut uni cu 
puterea deţinută de guvernator într-o unică autori- 
tate tiranică — , şi în parte datorită moştenirii de la 
Utrecht, cu idealul său declarat de guvern exclusiv 
laic, în care spiritul toleranţei a continuat să trăiască. 
Protestanţilor care au dorit să stea deoparte li s-a 
îngăduit să trăiască relativ în pace. In acelaşi timp 
a înflorit în jurul lor o la fel de remarcabilă sfidare 
a spiritului calvin, foarte interesantă pentru noi : arta 
si cultura Olandei, în care relaţia omului cu lumea 
obiectelor şi cu propria lui existenţă fizică a devenit 
subiectul unei interogaţii spirituale profunde. 

A 

In această nouă ordine extraordinară au sosit mar- 
ranos, primiţi la început cu căldură ca victime ale 
cruzimii spaniole. în 1598 li s-a permis să-şi constru- 
iască o sinagogă, iar în 1615 Stările Generale au 
fomulat un decret precis cu privire la admiterea şi 
guvernarea evreilor. După aceea, comunitatea evre- 
iască a început să prospere, fiind considerată mai 
puţin ameninţătoare pentru religia oficială decît sec- 
tele disidente care se intitulaseră creştine si care 

) ) 

totuşi admiteau că nu fuseseră alese pentru mîntuire 
(lucru considerat adevărat de ambele părţi). 

Aşa cum se întîmplă de obicei în comunităţile 
aflate în exil, evreii din Amsterdam aveau o grijă 
exagerată pentru identitatea lor, menţinînd un edict 

sever de vigilenţă împotriva acelora care ar fi per- 
vertit credinţa păstrată cu atît de multă suferinţă. Se 
aşteptau din partea nou-veniţilor dovezi convin- 
gătoare cu privire la credinţa lor. Nu era suficient 
ca aceşti marranos să se lepede de obiceiurile unui 
creştinism impus. Era necesar să fie reinstruiţi în 
legea mozaică şi în datinile evreieşti de rabinii aşke- 
nazi din Amsterdam, foarte suspicioşi faţă de tradi- 
ţiile sefarde din Spania. Astfel, frica de erezie a 
rabinilor a scos în evidenţă frica resimţită de Bise- 
rica calvină faţă de cei care puneau în discuţie doc- 
trinele interpretabile; iar aceasta a fost mai departe 
accentuată în morala şi comportarea papistaşilor faţă 
de nou-veniţi şi în ocazionalele manifestări scan- 
daloase de necredinţă. Comunitatea evreiască a fost 
zguduită mai ales de bufoneriile unui anume Uriel 
da Costa, care, mai mult dintr-o instabilitate mentală 
decît din principiu, s-a răsculat împotriva învăţături- 
lor formaliste ale sinagogii, a fost excomunicat de 
două ori şi iertat de două ori după o umilitoare peni- 
tenţă; în cele din urmă s-a împuşcat, dezgustat de 
o lume care îngăduise atît de multă nepăsare faţă de 
o creatură născută pentru lucrări înalte. Amintirea 
acestui scandal a contribuit la panica religioasă 
datorită căreia comunitatea evreiască îl va expulza 
pe cel mai mare geniu care crescuse în sînul ei, 
socotindu-1 nedemn de protecţie. Tatăl lui Spinoz^, 
Michael, venise probabil în copilărie la Amsterdam, 
înainte de înfiinţarea şi recunoaşterea deplină a 
coloniei evreieşti. Negustor de succes, avînd relaţii 
prielnice, a ajuns rapid într-o poziţie influentă, deve- 
nind custodele sinagogii şi al şcolii evreieşti din 

Amsterdam. Cu toate acestea, viaţa lui a fost plină 
de supăr ări: şi-a îngropat trei neveste, şi, din cei şase 
copii, numai doi, Baruch şi sora lui vitregă, Rebeka, 
au supravieţuit ajungînd la maturitate. 

Baruch de Spinoza s-a născut la 24 noiembrie 
1632; a absolvit şcoala evreiască si cursurile şina- 
gogii, unde a studiat de copil ebraica şi lucrările 
teologilor evrei şi arabi. Printre primii profesori se 
numără Marele Rabin ortodox al Amsterdamului, 
Saul Morteira, şi rabinul liberal Manasse ben Israel, 
un om cu ştiinţă vastă şi cu preocupări laice, prieten 
cu Vossius, Grotius şi Rembrandt, care va juca un 
rol principal în promovarea reprimirii evreilor în 
Anglia. (Datorită acestui fapt, Manasse va deveni 
ţinta unei polemici din partea puritanului Prynne, 
care, în ciuda dezgustului său sincer faţă de evrei şi 
tirani, nu reuşise să înţeleagă de ce evreii erau acu- 
zaţi de uciderea copiilor creştini numai cînd tiranii 
aveau nevoie de bani.) Fără îndoială că datorită influ- 
enţei lui Manasse, Spinoza începe să se identifice 
cu laica şi interesanta cultură a Olandei. 

Tatăl lui Spinoza spera ca fiul lui să devină rabin, 
şi i-a creat toate condiţiile educaţionale compatibile 
cu principiile mozaice ortodoxe. La vîrsta de 20 de 
ani, Spinoza a început să studieze cu profesorul 
Frances van den Enden, care l-a introdus în filozofia 
scolastică. Spinoza se va inspira mult din ea în ter- 
minologia Eticii. Van den Enden i-a insuflat entuzi- 
asmul pentru ştiinţa modernă, şi fără îndoială că a 
discutat cu el despre noua filozofie a lui Descartes. 
Contactul cu gîndirea laică şi creştină a sporit ne- 
mulţumirea lui Spinoza faţă de interpretările biblice 

pe care le primise de la rabini; ca atare, s-a îndreptat 
cu înverşunare asupra studiului ştiinţelor naturii si 
periculoasei limbi latine în care se exprimase cu 
atîta farmec multă erezie si blasfemie. 

Libertatea de gîndire crescîndă l-a deteiminat pe 
Spinoza să ţină partea creştinilor neadmişi oficial în 
Olanda, în particular a colegianţilor, sectă anticleri- 
cală de protestanţi, şi a menoniţilor, care luaseră 
fiinţă cu un secol în urmă, dar se apropiaseră foarte 
mult de mişcarea protestantă. Stilul lor simplu de 
viaţă şi toleranţa deveniseră arhetipul moral pe care 
Spinoza avea să-l apere în scrierile sale. Legătura 
lui cu aceste secte i-a atras circumspecţia sinagogii, 
tensiunea ajungînd la maximum în momentul în 
care sora lui, Rebeka, a încercat să-i blocheze partea 
de moştenire ce-i revenise după moartea tatălui, în 
1654. Se povesteşte că Spinoza a mers cu sora lui 
la tribunal, şi-a exprimat pretenţiile, şi apoi a renun- 
ţat senin la ele şi la loialitatea pe care o mai avea 
faţă de o comunitate ale cărei valori nu le împărtă- 
şea. Şi-a luat numele de Benedict, s-a dus să locu- 
iască cu Van den Enden şi a început să predea la 
şcoala acestuia devenind din ce în ce mai angrenât 
în preocupările intelectuale ale gînditorilor laici şi 

creştini cu care se asociase. 

* 

Şcoala lui Van den Enden avea de-acum faima 

* 

de centru al gîndirii libere în Amsterdam, şi, pe la 
1656, viaţa lui Spinoza ajunsese un scandal atît de 
mare pentru comunitatea evreiască, încît nu mai 
putea fi îndurat. J.M. Lucas, un prieten al lui Spi- 
noza care-i va scrie biografia, ne povesteşte că, în 
acel timp, doi cunoscuţi de la sinagogă au venit să-l 

interogheze pe filozof în legătură cu opiniile lui 
religioase. Se pare că el a susţinut nu numai că 
Dumnezeu are corp, dar şi că nu se poate aduce nici 
o dovadă din Scripturi care să ducă la o opinie con- 
trară. Cei doi au plecat supăraţi, şi, după o altă 
poveste, înfrumuseţată de Bayle, Spinoza ar fi fost 
de cîteva ori atacat pe treptele sinagogii. Se mai 
spune că a păstrat şi după aceea pelerina care fusese 
sfîşiată de pumnalele agresorilor. 

Comunitatea evreiască trăia într-o tensiune con- 
siderabilă, datorată în parte unui influx subit şi 
nepopular de evrei polonezi care scăpaseră de in- 
vaziile moscovite si cazace din Polonia. Cu toate 
acestea, se poate spune că rabinii au reacţionat exa- 
gerat la stilul de viaţă excentric al lui Spinoza, cauza 
iudaică putînd fi mai bine servită dacă s-ar fi ignorat 
o persoană nedispusă în chip natural să atragă aten- 
ţia asupra disidenţei sale. Cu sau fără înţelegere, 
rabinii l-au convocat pe Spinoza şi l-au acuzat de 
erezie, obligîndu-1 în van să se căiască. După o peri- 
oadă de excomunicare de 30 de zile, Spinoza a fost 
judecat ca incorigibil; în 27 iulie 1656 a fost în cele 
din urmă izgonit din sinagogă şi anatemizat „cu 
anatema cu care Iosua anatemizase cetatea Ieri- 
honului“, adică: 

...blestemat să fie ziua, blestemat să fie noaptea; 
blestemat să fie la culcare, şi blestemat la sculare; 
blestemat la plecarea de-acasă şi blestemat la întoar- 
cere; Dumnezeu să nu-1 ierte ; mînia şi furia Domnu- 
lui va fi aprinsă asupra acestui om, şi va revărsa 
asupra lui toate blestemele din Cartea Legii; şi Dum- 
nezeu va distruge numele lui de sub ceruri, şi, spre 

ruina lui. Domnul îl va şterge din toate triburile lui 
Israel, cu toate blestemele cerului care sînt scrise în 
Cartea Legii; tu, care te desparţi de Domnul Dum- 
nezeu, să ajungi această zi ! 

Ordonăm ca nimeni să nu comunice cu el verbal sau 
în scris, nici să-i facă vreo favoare, nici să stea sub 
acelaşi acoperiş cu el; să se ţină departe de el şi să 
nu citească nimic compus sau scris de el. 

La care Spinoza se spune că ar fi replicat: „Foarte 
bine; aceasta nu mă forţează să fac ceva cu care nu 
sînt de acord fiindcă mi-ar fi frică de scandal. “ Ori- 
cum, Spinoza nu intrase cu bucurie în acest conflict. 
Dimpotrivă, după excomunicare, a adresat bătrînilor 
sinagogii o Apologie (scrisă în spaniolă), în care îşi 
apăra părerile sale de evreu ortodox şi-i condamna 
pe rabini că l-au acuzat de „practici oribile şi alte 
enormităţi" numai fiindcă neglijase ritualurile cere- 
moniale. Din păcate, nici o copie din această apo- / 
logie nu s-a păstrat, deşi conţinutul ei a fost mai 
tîrziu inclus probabil în Tratatul teologico-politic. 

Autorităţile civile, răspunzînd apelurilor clerului 
calvin şi rabinilor a căror împuternicire fusese 
ofensată de existenţa unui liber-cugetător în sina- 
gogă, l-au alungat pe Spinoza pentru un timp din 
Amsterdam. După o scurtă vacanţă în satul Ouwer- 
kerk, s-a întors în oraş, şi pînă în 1660 şi-a cîştigat 
existenţa dînd lecţii particulare de filozofie carte- 
ziană şi şlefuind lentile. In această perioadă, Spi- 
noza a scris Scurt tratat despre Dumnezeu, om şi 
fericirea lui , din care supravieţuiesc două traduceri 
olandeze, descoperite pe la 1810. Această lucrare 

conţine elementele principale ale filozofiei de mai 
tîrziu a lui Spinoza — însă în formă necizelată. 

în 1660 Spinoza se mută în liniştitul sat Rijns- 
burg, lîngă Leiden, unde colegianţii îşi stabiliseră 
cartierul general. Reputaţia lui de om învăţat se 
răspîndise, şi primea vizite şi scrisori de la oameni 
interesaţi, dornici să discute cu el problemele filo- 
zofice si ştiinţifice care tulburau mintea si inima 
> » * » 

Europei. Unul dintre aceştia era Henry Oldenburg 
(? 1615-1677), teolog diplomat învăţat, care avea să 
devină primul secretar al nou formatei Societăţi Re- 
gale din Londra şi a cărui corespondenţă cu Spinoza 
este una dintre cele mai preţioase surse pentru cel 
care îi studiază filozofia. La Rijnsburg, Spinoza a 
scris în latină prima parte a unei lucrări despre meta- 
fizica lui Descartes intitulată Principiile filozofiei 
carteziene , şi a început să lucreze la capodopera sa, 
la Etică (scrisă de asemenea în latină). în 1663 a 
părăsit Rijnsburgul pentru Voorburg, trecînd prin 
Amsterdam, unde prietenii l-au convins să termine 
lucrarea despre Descartes şi să o publice împreună 
cu o anexă privind propriile lui „cugetări meta- 
fizice“. Spinoza a terminat această lucrare în două 
săptămîni, o asemenea rapiditate dovedind nu graba 
autorului, ci absoluta lui familiaritate cu sistemul 
aie cărui idei principale căutase să le expună. Pri- 
etenul lui Spinoza, Lodewijk Meyer (1630-1681), 
a adăugat o prefaţă în care informa cititorul, la cere- 
rea automlui, că Spinoza nu este de acord cu toate 
demonstraţiile carteziene. A fost singura carte publi- 
cată de Spinoza sub nume propriu : astăzi e negli- 
jată pe nedrept, cu toate că la timpul respectiv s-a 


19 



SPINOZA 


bucurat de înaltă consideraţie din partea învăţaţilor, 
cei mai mulţi fiind discipolii sistemului cartezian, 
si mulţi dintre aceştia fiind foarte surprinşi văzînd 
sistemul expus geometric şi defectele lui dezvăluite. 

La Voorburg, Spinoza a continuat să lucreze la 
Etică şi să corespondeze cu oameni de ştiinţă, filo- 
zofi şi teologi. L-a cunoscut pe Christian Huygens, 
fondatorul opticii modeme, pe Johan Hudde, pri- 
marul Amsterdamului, şi probabil, prin Hudde, pe 
Jan de Witt, luminatul om de stat care deţinea func- 
ţia de Mare Protector ( raadpensionaris ) al Olandei. 
După mulţi cercetători, această funcţie fusese îm 
vestită cu mai multă putere executivă decît era cea 
a guvernatorului sau a Stărilor Generale. Jan de Witt 
era un apărător energic al principiilor de toleranţă 
şi de exprimare liberă pe care fusese fondată Re- 
publica Olandeză, şi, de asemenea, un apărător subtil 

si eficace al intereselor Olandei datorită funcţiei sale 

> * 

prin care dirija relaţiile externe. 

In perioada 1652-1654, Olanda a fost în război 
cu Anglia, parte datorită tensiunilor generate de 
Actul de Navigaţie, prin care marina olandeză era 
hărţuită şi blocată, iar comerţul şi pescuitul (de care 
republica era dependentă în ceea ce priveşte mij- 
loacele de existenţă) erau afectate serios. Jan de Witt 
a fost mediatorul acestei neînţelegeri. Totuşi, el n-a 
reuşit să obţină decît acceptul Stărilor în ceea ce pri- 
veşte cererea lui Cromwell ca tînărul prinţ de Ora- 
nia (nepotul lui Wilhelm I) să nu preia conducerea 
forţelor militare olandeze. Acest fapt a adîncit con- 
flictul care existase întotdeauna între guvernator şi 
Stări. Jan de Witt, considerat de guvernator un apă- 

rător prea sincer al libertăţii religioase, începuse să 
fie suspectat de partidul orangist. 

Aşa cum s-a întîmplat deseori în Olanda, creş- 
terea tensiunii politice şi-a găsit expresia în contro- 
versele cu privire la natura statului şi în eventuala 
dorinţă de libertate a cultelor şi a opiniei. Prietenia 
lui Spinoza cu De Witt l-a determinat pe filozof să 
ia parte la dispută, şi Tratatul teologico-politic care 
a rezultat, publicat anonim în 1670, conţinea o apă- 
rare susţinută a guvernării laice şi constituţionale. 
Sir Frederick Pollock afirmă că „tonul şi forma tra- 
tatului sînt conciliante, dar e tipul de conciliere arbi- 
trară care exasperează 11 . Identitatea autorului n-a 
putut fi păstrată secretă multă vreme, iar această 
lucrare, care pleda pentru toleranţă, înţelegere şi re- 
zolvare paşnică, atrăgea asupra lui Spinoza apostro- 
fările beligerante ale tuturor acelora care riscau (aşa 
credeau ei) să piardă prin asemenea politici primej- 
dioase. Duşmanii lui De Witt au descris Tratatul ca 
„plăsmuit în iad de un evreu renegat şi de diavol, 
şi publicat cu buna ştiinţă a lui Jan de Witt 11 . Lucra- 
rea a fost condamnată de Sinodul Bisericii refor- 
mate în 1673, acest fapt fiind anunţat oficial în 1674. 

A 

In 1670 Spinoza s-a mutat la Haga, unde trăia 
dintr-o mică alocaţie de 500 de florini pe an, con- 
stînd într-o pensie modestă acordată anual de Jan de 
Witt şi o rentă de la fratele prietenului său decedat, 
Simon de Vries. (De Vries dorise să-l lase moştenitor 
pe Spinoza, dar fusese convins să renunţe în favoarea 
familiei lui De Vries de pledoaria cinstită a lui Spi- 

A 

noza.) In următorii cinci ani a continuat să lucreze 

la Etică, a scris o gramatică neterminată a limbii ebra- 
ice şi a început Tratatul politic. A scris de asemenea 
două eseuri ştiinţifice — „Despre curcubeu 44 şi „De- 
spre calculul probabilităţilor 44 — şi a început o tradu- 
cere a Bibliei în olandeză (fragmente neterminate pe 
care le-a distrus). Venitul modest şi preocupările îl 
reţineau în casă, unde rămînea uneori si cîte trei luni 

A 

fără să iasă afară. In 1665, Olanda se afla din nou 
în război cu Anglia. Jan de Witt a reuşit să oprească 
măcelul făurind în 1668 tripla alianţă dintre Olanda, 
Anglia şi Suedia. în 1671, totuşi, Carol al II-lea al 
Angliei şi-a unit forţele cu Ludovic al XlV-lea al 
Franţei împotriva olandezilor; războiul s-a declanşat 
în 1672, iar trupele franceze, numărînd 120 000 de 
soldaţi, au intrat în Olanda. Mulţimea, în panică şi 
bine manipulată, a pus dezastrul pe seama lui De 
Witt, privind casa de Orania ca pe conducătorul fi- 
resc — aşa cum se întîmplă întotdeauna în timp de 
criză. Orangiştii n-au făcut nimic ca să curme zvo- 

A 

nurile despre trădarea Marelui Protector. In 20 au- 
gust 1672 De Witt şi fratele lui au fost prinşi la 
Haga de o mulţime furioasă şi omorîţi în bătaie. 

Se spune că Spinoza, auzind despre acest act de 
violentă, a descris scena crimei într-o notificare in- 
titulată Ultimi barbari. E posibil ca mulţimea să fi 
înţeles dedicaţia; în orice caz, izbucnirea neobis- 
nuită a lui Spinoza a fost potolită de Van der Spyck, 
pictorul în casa căruia locuia. Spinoza avea să de- 
vină mai tîrziu obiectul aceleiaşi furii oarbe datorită 
căreia protectorul său îşi pierduse viaţa. In 1677 şi-a 
asumat misiunea de pace cu armata franceză aflată 
laUtrecht, fiind invitat în numele Marelui Conde de 


22 



VIAŢĂ ŞI PERSONALITATE 


colonelul Stoupe. Se pare că misiunea lui Spinoza 
fusese aprobată de autorităţile olandeze. Totuşi, în- 
torcîndu-se de la Utrecht, după săptămîni de aştep- 
tare în van, Spinoza a fost privit cu mare suspiciune. 
La acuzaţiile de eretic şi ateu se adăuga acum cea 
de spion, iar proprietarul se temea că gloata înfuri- 
ată îi va asedia casa. Spinoza l-a consolat cu aceste 
cuvinte : 

îţi faci griji degeaba din pricina mea; eu pot să mă 
justific cu uşurinţă; în ţară sînt destui oameni şi con- 
ducători care cunosc foarte bine motivele călătoriei 
mele. Dar orice s-ar întîmpla, de îndată ce mulţimea 
face cel mai mic zgomot la uşa ta, ies afară şi mă duc 
direct la ei, deşi s-ar putea să procedeze cu mine aşa 
cum au făcut cu nefericiţii fraţi De Witt. Eu sînt un 
bun republican, şi n-am avut niciodată alt ţel decît 

onoarea si bunăstarea statului. 

1 

A 

In timpul misiunii sale la francezi, lui Spinoza i s-a 
cerut să dedice o carte lui Ludovic al XlV-lea, ca 
răsplată pentru găzduirea regească. A refuzat cu 
politeţe. In acelaşi an a primit o ofertă mai onora- 
bilă: de data aceasta catedra de profesor la Univer- 
sitatea din Heidelberg. Invitaţia venea din partea 
prinţului Carol-Ludwig, Principe Elector al Palati- 
natului, şi a ajuns la Spinoza în următorii termeni : 
„Veţi avea cea mai mare libertate în predarea filo- 
zofiei, pe care prinţul este încredinţat că nu o veţi 
folosi în scopul tulburării religiei oficiale. “ Spinoza 
a răspuns că nu putea fi de acord cu o asemenea 
clauză care impunea limite nedefinite libertăţii in- 
telectuale. „Disputele religioase 44 , a adăugat, „nu 

izbucnesc într-atît dintr-un zel religios, ardent, cît 
din diversele dispoziţii ale oamenilor şi din plăcerea 
contradicţiei, care-i determină în general să condam- 
ne si să denatureze orice afirmaţie, oricît de multă 
dreptate ar avea ea. Am experimentat aceste con- 
secinţe dintr-o poziţe particulară şi izolată; cît de 
mult va trebui să mă tem de ele după ce voi ocupa 
această funcţie de onoare“ (C XLVIII). Aşadar, Spi- 
noza a refuzat oferta, si a rămas în recluziune dis- 
cretă la Haga. 

De acolo a continuat să corespondeze cu cîţiva 
distinşi contemporani, printre care tînărul om de şti- 
inţă Von Tschimhaus, conte în Boemia, care călăto- 
rise mult cu scopul de a se instrui. Scrisorile lui 
Tschimhaus conţin cele mai importante obiecţii 
făcute Eticii lui Spinoza, carte care circula în manu- 
scris, stîmind un viu interes în rîndul lumii intelec- 
tuale. Prin Tschimhaus, Spinoza a făcut cunoştinţă 
cu Leibniz, care îi cunoştea unele scrieri. Scrisorile 
dintre cei doi filozofi erau cordiale, deşi Spinoza nu 
avusese încredere de la început în Leibniz, iar acesta, 
la rîndul său, se referea în particular la Spinoza ca 
la „un evreu excomunicat din sinagogă din cauza 
opiniilor lui monstruoase". Cum presupunerile 
pe care se întemeiază cele două sisteme ale lor 
sînt foarte asemănătoare, nu e probabil surprinzător 
ca cei doi filozofi — ale căror concluzii sînt com- 
plet opuse — să se fi tratat reciproc cu anumită 
prudenţă. 

Mai mulţi prieteni sperau ca Spinoza să-şi publi- 

A 

ce Etica. Intr-o scrisoare către Oldenburg, filozoful 

explica motivele pentru care a retras cartea de sub 
tipar: 

M-am dus la Amsterdam cu scopul de a publica 
lucrarea pe care ţi-o menţionasem. In timp ce purtam 
discuţii, s-a răspîndit zvonul că aş avea sub tipar o 
carte despre Dumnezeu, în care mă străduiam să arăt 
că Dumnezeu nu există. Astfel, anumiţi teologi, auto- 
rii zvonului probabil, au folosit ocazia ca să se plîngă 
de mine prinţului şi magistraţilor ; mai mult decît atît, 
cartezienii cei nătîngi, fiind suspectaţi că mă susţin, 
se străduiau să şteargă această ponegrire insultîn- 
du-mi peste tot opiniile şi scrierile - lucru pe care îl 
continuă. Cînd am aflat aceasta de la oameni demni 
de încredere, care m-au mai asigurat că teologii mă 
pîndeau peste tot, am hotărît să suspend publicarea 
pînă cînd voi vedea încotro merg lucrurile. 

(C LXVIII) 

în orice caz, lucrurile s-au înrăutăţit, şi Spinoza a 
renunţat la ideea de a-şi publica Etica, socotind că 
„norul“ de ostilitate care s-ar crea ar putea ascunde 

adevăratul înţeles âl demonstraţiilor chiar celor mai 

* 1 
A 

moderate minţi. Intre timp, cartea a fost citită cu 
atenţie, şi exista cel puţin un club cu scopul precis 
de a-i analiza demonstraţiile. 

Sănătatea lui Spinoza a început să se înrăută- 
ţească în 1676. De cîtva timp suferea de o tubercu- 
loză care se agravase fără îndoială deoarece lucra 
la şlefuitul lentilelor. Totuşi a rămas activ, fără să se 
plîngă. Numai către sfîrşit a făcut cunoscută lumii imi- 
nenţa morţii. Sîmbătă, 20 februarie 1677, Spinoza a 
trimis după prietenul său, doctorul G.H. Schuller. 
A petrecut apoi după-amiaza conform obiceiului. 

cu familia gazdei, şi s-a dus devreme la culcare. 
Schuller l-a găsit duminică într-o dispoziţie mai 
bună; după-amiază, familia Van der Spyck a plecat 
la slujbă la biserica luterană, şi au aflat la întoarcere 
că Spinoza se stinsese la ora trei. A fost înmor- 
mîntat în cimitirul Nieuwe Kerk pe Spui, după cîte 
s-ar părea într-un mormînt închiriat. Se spune că 
şase trăsuri au participat la înmormîntare, şi că mulţi 
cetăţeni de seamă au venit să-i aducă un ultim orna- 
giu. Piatra funerară care marchează mormîntul lui 
Spinoza mai există, cu toate că mormîntul a fost pro- 
babil închiriat ulterior si oasele filozofului mutate 
de acolo. 

La puţin timp după moartea lui Spinoza, priete- 
nul lui, Colerus, care avea să devină pastor luteran 
la Haga, i-a scris biografia. Aflăm de simplicitatea 
şi naturaleţea personalităţii şi vieţii lui Spinoza pre- 
cum şi înalta stimă de care se bucura din partea 
cunoscuţilor şi prietenilor. Izolarea în care trăise îi 
fusese impusă de munca intensă şi disciplina intelec- 
tuală, iar modestia lui oglindea mai degrabă indepen- 
denţa spiritului decît micime sau preocupare de sine. 
Forţa sentimentelor sociale si tratarea aristotelică a 

» J 

prieteniei drept un bun omenesc necesar transpar 
deseori în Etică. Cei doi biografi — Colerus şi 
J.M. Lucas, care l-au cunoscut bine şi l-au preţuit 
mult — atestă farmecul său personal, nobleţea concep- 
ţiilor si firea afectuoasă. Mărturia lor este confir- 

* J 

mată chiar de cuvintele lui Spinoza într-o scrisoare : 

în ceea ce mă priveşte, apreciez mai presus de toate lu- 
crurile care nu depind de mine, mîinile strînse priete- 
neşte între oamenii iubitori de adevăr. Cred că nimic 

* 


26 



VIAŢĂ ŞI PERSONALITATE 


pe lume, dintre lucmrile care nu depind de noi, nu 
aduce mai multă pace decît posibilitatea unor relaţii 
călduroase cu astfel de oameni ; este tot atît de imposi- 
bil ca dragostea pe care le-o purtăm să fie afectată (în 
măsura în care e întemeiată pe dorinţa fiecăruia de a 
cunoaşte adevărul), pe cît e imposibil faptul ca acel 
adevăr, o dată perceput, să nu fie acceptat. 

(C XIX) 

Această scrisoare conţine o concepţie metafizică 
despre prietenie, şi avem motive să revenim la ea. 

Lucas îl descrie pe Spinoza ca avînd înălţime 
medie şi o expresie a feţii genială. Există destule 
portrete, cu toate că autenticitatea lor nu a fost sta- 
bilită. Ca mai toţi olandezii, Spinoza îşi petrecea 
multe ore din timpul liber făcînd schiţe în cerneală 
pe hîrtie. Fuma pipă şi bea bere — după cum reiese 
dintr-o scrisoare în care mulţumea pentru un dar de 
jumătate de butoi (C LXXII). Se îmbrăca îngrijit şi 
convenţional, afirmînd că ,,o neglijenţă exagerată 
este semnul unui spirit inferior, care nu păstrează 
nici o urmă de înţelepciune, şi în care ştiinţele nu 
pot da naştere decît la impuritate şi corupţie 41 . 

Se ştie foarte puţin despre atitudinea lui Spinoza 
faţă de sexul opus, cu toate că s-a pretins că ar fi 
fost atras în tinereţe, la 23 de ani, de fiica lui Van 
den Enden, Clara Maria, care l-a respins în favoarea 
unui coleg mai bogat. Alţii neagă această poveste, 
motivînd că fata nu avea probabil mai mult de 12 
ani la acea dată. Spinoza este singurul filozof im- 
portant care descrie cu înţelegere gelozia sexuală 
( E 3, Definiţia 35), iar din afirmaţiile lui reiese o 

adîncă familiaritate cu emoţia descrisă. Lucas afir- 
mă că Spinoza nu condamnă căsătoria, dar a res- 
pins-o pentru sine, temîndu-se probabil de „capriciile 
femeieşti 41 , şi considerînd că, în orice caz, o căsă- 
torie ar reprezenta o ameninţare pentru preocupările 
lui savante. 

Etica lui Spinoza este o lucrare argumentată con- 
centrat si de o imensă ambiţie intelectuală. Aşadar, 
nu este surprinzător că, în afară de lucrările menţio- 
nate, Spinoza a scris foarte puţin. Tratatul despre 
îndreptarea intelectului , scris mai devreme, a fost 
lăsat neterminat, aşa cum a rămas şi Tratatul politic 
la care Spinoza lucra cînd a murit. După moartea 
filozofului, bunii lui prieteni, Jelles, Meyer şi 
Schuller, au adunat corespondenţa filozofului şi au 
publicat ceea ce părea de interes ştiinţific, inclusiv 
Etica şi primul dintre tratatele neterminate. Editorii 
n-au îndrăznit să-şi adauge numele ; cartea s-a epuizat 
repede şi a fost la fel de repede ostracizată. Stilul 
acestor lucrări este neînchegat şi neînfrumuseţat, 
deşi solemn şi impozant; aforismele ocazionale sur- 
prind cu o forţă şi mai mare, căci se dovedesc a fi 
consecinţele surprinzătoare dar necesare ale argu- 
mentelor expuse cu exactitate matematică. 

Limba maternă a lui Spinoza era spaniola; stăpînea 
la perfecţie ebraica şi cunoştea foarte bine portu- 
gheza şi olandeza — probabil şi franceza. Totuşi nici 
una din aceste limbi nu înlesnea bogăţia unei argu- 
mentări ştiinţifice si filozofice as a cum o făcea 

i y » i 

latina, limba care a devenit atît vehiculul ideilor sale 
cît şi simbolul cercetărilor lui intelectuale. Alegînd 
limba universală a culturii noastre, Spinoza a scris 

ultima capodoperă incontestabilă în limba latină 
— lucrare în care autorul răstoarnă concepţiile sub- 
tile ale filozofiei medievale şi le distruge în întregi- 
me. Şi-a ales ca emblemă cuvîntul caute — „fii 
prudent” — , înscris dedesubtul unui trandafir, sim- 
bol al secretului. Alegînd să scrie în această limbă 
cu multiple posibilităţi de interpretare, Spinoza a 
ascuns de fapt ceea ce scrisese. v 



2 


Formaţia 

5 


V 


Spinoza a lăsat o descriere celebră a strădaniilor 
de-o viaţă: 

După ce experienţa m-a învăţat că tot ce se întîmplă 
de cele mai multe ori într-o viaţă obişnuită este zadar- 
nic si fără însemnătate, si văzînd că toate de cîte mă 
temeam şi care se temeau de mine nu aveau în ele 
nimic bun sau rău decît în măsura în care sufletul era 
impresionat de ele, m-am hotărît în cele din urmă să 
cercetez dacă există ceva care să fie un bine adevărat 
şi cu putinţă de a fi împărtăşit, de care sufletul să fie 
cuprins în mod exclusiv după ce s-a lepădat de toate 
celelalte : am hotărît să cercetez dacă pot descoperi 
şi dobîndi facultatea de a mă bucura în veci de o 
fericire supremă continuă. 

(/ i) 

Manierismul epocii era acela care-şi expunea con- 
cepţiile în acest fel — fiecare concepţie ca o orien- 
tare pe deplin nouă, o elaborare ab initio a unui 
răspuns necontaminat de ideile primite şi liber de 
falsurile obişnuite. La Spinoza, mai mult decît la 
contemporanii săi, această elaborare era o deducţie 
riguroasă din primele principii. Totuşi, filozoful nu 
a gîndit într-un vid istoric, fără nici cea mai mică 
referire, oricît de ascunsă, la concepţiile anterioare, 

al căror înţeles se întunecase cu timpul şi a căror 
valabilitate nu mai era clară. 

Spinoza a început să înveţe latina la 20 de ani. 
Pînă atunci avusese acces la gîndirea şi literatura 
secolului al XVII-lea numai din discuţiile cu colegii 
şi profesorii lui, cît şi prin traducerile întîmplătoare 
din spaniolă sau ebraică. Trebuie să deducem inevi- 
tabil că în anii de formare gîndirea lui Spinoza fusese 
influenţată nu de acei filozofi, precum Descartes, 
asupra cărora avea să-şi îndrepte mai tîrziu întreaga 
atenţie, ci în special de scriitorii evrei şi musulmani 
din secolele anterioare, a căror gîndire reda argu- 
mentele principale ale iudaismului contemporan. 

Prin lucrările lui Moses Maimonides si comentariile 

> 

arabului Averroes, Spinoza s-a familiarizat cu Aris- 
totel. Aceştia şi teologii de mai tîrziu l-au introdus 

si în ideile scolasticilor creştini. La Maimonides se 

> » 

poate să fi descoperit imaginea filozofiei ca ghid în 
viaţă; în Cabală — concepţiile despre imanenţa lui 
Dumnezeu şi despre identitatea finală dintre Creator 
si creaţia lui. In Talmud si tot la Maimonides, se 
poate să fi observat aplecarea obsesivă asupra amă- 
nuntelor morale — examinarea minuţioasă a pa- 
siunii şi acţiunii umane combinate cu suspiciunea 
moralităţii schematice a principiului abstract. Toate 
aceste idei renasc în Etică, într-o formă nouă si re- 
marcabilă. Dar pe vremea cînd Spinoza începea 
elaborarea acestei lucrări, două alte influenţe din 
afară i-au schimbat punctul de vedere, atît asupra 
problemelor filozofice cît şi asupra metodei prin 
care s-ar putea răspunde la ele. Cele două influenţe 
erau Descartes, de la care Spinoza preluase concepţia 

despre metafizică drept fundament al cunoaşterii 
ştiinţifice, şi noile lucrări de filozofie politică — în 
particular acelea ale lui Grotius şi Hobbes — , care 
încercau să aşeze omul în centrul întregului context 
al naturii sociale şi al circumstanţelor politice, şi să 
deducă de aici preceptele cele mai potrivite cu con- 
diţia lui trecătoare şi supusă greşelii. 

Dintre toate aceste influenţe, e dificil să consi- 
derăm una ca decisivă. Stiinta modernă nu a făcut 

* » 

posibilă acceptarea interpretării tradiţionale după care 
Spinoza ar fi fost cel mai sistematic discipol al lui 
Descartes, metafizicianul purist care urmărea să re- 
concilieze contradicţiile si să rectifice stiinta ma- 

1 ) J J 

estrului său. Putem la fel de uşor să-l privim pe 
Spinoza ca pe unul din ultimii gînditori medievali 
reprezentativi, încercînd reconcilierea teologiei aris- 
totelice cu descoperirile ştiinţei modeme şi oferind 
omului nou al Iluminismului o teorie despre natura 
şi despre fericirea umană în acord cu concepţia lui 
Aristotel după care viaţa contemplativă constituie 
bunul cel mai de preţ al omului. 

Spinoza ar fi condamnat practica (cunoscută astăzi 
sub numele de „istoria ideilor”) în care studiul ori- 
ginii ideilor are prioritate asupra cercetării adevă- 
rului si înţelesului lor. Filozofia, remarca el, trebuie 
judecată separat de viaţă şi de studiile interpreţilor 
ei (T vii). Totuşi, ideile şi argumentele lui par la pri- 
ma vedere stranii cititorului modem, şi greu de înţe- 
les dacă nu se face apel la filozofii anteriori. Aşa 
cum voi încerca să arăt mai tîrziu, n-a fost în nici 
un caz o greşeală faptul că Spinoza a acordat o atît 
de mare atenţie unor idei depăşite. Din contră, vizi- 

unea aristotelică totalizatoare si filozofia scolastică 
au contribuit la alcătuirea teoriei lui Spinoza despre 
univers : o teorie care ne va arăta cum putem cunoaş- 
te cu exactitate lumea şi cum putem acţiona asupra 
ei pentru a ne găsi înlăuntrul ei fericirea. Spinoza a 
reuşit să prezinte unitatea dintre om şi lumea aces- 
tuia ca o unitate cu neputinţă de separat, omul însuşi 
fiind simultan stăpîn şi slujitor al sorţii care l-a 
creat. 


Metafizica aristotelică şi scolastică 

Nu e posibil să-i înţelegem pe Spinoza sau pe 
Descartes fără să facem apel la un concept moştenit 
prin scolastici de la Aristotel : conceptul de substan- 
ţă. După logica aristotelică, fiecare propoziţie sim- 
plă conţine două părţi — subiect şi predicat — care 
reflectă diviziunea fundamentală din realitate între 
substanţe şi atributele care sînt „predicate despre“, 
„atribuite lor“, sau care „există în“ ele. (De exem- 
plu, în propoziţia: „John este chel“, faptul de a fi 
chel este predicat despre John.) Această distincţie 
logică are implicaţii metafizice. Fiindcă substanţele 
se pot transforma în funcţie de atributele lor, ele 

A 

trebuie să suporte transformarea. Intr-adevăr, există 
o tentatie conţinută în însăsi ideea de substanţă, si 
anume presupunerea că substanţele sînt imuabile, 
deci nu pot fi nici create, nici distruse — şi nici Spi- 
noza nu a rezistat acestei tentaţii. De altfel, pentru 
a ne putea referi la substanţe, trebuie să fie posibilă 
— cel puţin în gînd — separarea de atributele pe care 

acestea le pot poseda la un moment dat. Prin urmare, 
trebuie să distingem „esenţa 14 substanţei — fără de 
care lucrul particular n-ar putea fi ceea ce este — de 
„accidentele 14 sale: proprietăţile în raport cu care 
s-ar putea transforma fără să înceteze să existe. Insă 
un atribut nu poate exista fără o substanţă căreia să-i 
fie inerent; atributele sînt în mod esenţial depen- 
dente. Prin urmare, în viziunea aristotelică, substan- 
ţele sînt ultimele constituente ale realităţii. 

> ’ 

Stiinta aristotelică constă în clasificarea substan- 

J » 

ţelor după genuri şi specii. Noua ştiinţă a lui Bacon 
si Galilei considera cantitatea, si nu calitatea, facto- 
rul decisiv în explicarea transformării, revoltîndu-se 
în faţa restricţiilor pe care le impusese conceptul 
limitativ de substanţă. In particular, neajunsul îl 
constituia insensibilitatea acestui concept la distinc- 
ţia dintre termenii individuali şi specii, pe de o parte, 
şi termenii cantitativi (sau „masa 44 ), pe de altă parte. 
De exemplu, „om“, care poate denota atît individul 
cît si clasa care-1 subsumează, se referă la substanţe 
individuale. Exprimă de asemenea şi un predicat 
care le descrie în general. Dar ce se poate spune 
despre „zăpadă 44 şi „apă 14 ? Nu există „zăpezi 44 sau 
„ape 44 individuale, decît într-un sens atenuat care 
pare să anuleze o distincţie fundamentală în gîn- 
direa ştiinţifică. Această distincţie este între „lucru 44 
şi „materie 44 , între ceea ce poate fi numărat şi ceea 
ce poate fi doar măsurat. Secolul al XVII-lea res- 
pinge ştiinţa aristotelică datorită dificultăţii create 
de includerea ideii de „materie 14 în cadrul con- 
ceptului de „substanţă 44 . Din acest motiv, dacă nu 

din altul, conceptul de substanţă va ocupa un rol 
central în filozofia lui Spinoza. 

Teologia medievală moştenise alte argumente şi 
concepţii de la Aristotel şi de la coipusul postaristo- 
telic, multe din contribuţiile sale originale purtînd 
amprenta neîndoielnică a metafizicii aristotelice. 
Aceasta mai ales în legătură cu cel mai influent 
argument scolastic: argumentul ontologic al exis- 
tenţei lui Dumnezeu. Descoperirea acestui argument 
i se atribuie în general Sf. Anselm, arhiepiscop de 
Canterbury (1033-1109), dar nu e deloc greşit să-l 
descoperim în forma lui incipientă în anumite pa- 
saje din Metafizica lui Aristotel şi în comentariile la 
acestă lucrare scrise de al-Fărăbi şi Ibn Sînâ (Avi- 
cenna). Argumentul fusese respins de Sf. Toma 
d’ Aquino în sistematica sa expunere despre bazele 
doctrinei creştine. Dar, cu toate acestea, el face 
parte dintr-o altă clasă de argumente, diferită de 
clasele pe care Toma d’ Aquino fusese înclinat să le 
accepte, toate aceste argumente dovedind existenţa^ 
lui Dumnezeu cu ajutorul conceptului de fiinţă 
necesară — o fiinţă a cărei esenţă implică existenţa. 
Tradus în limbajul comun, argumentul Sf. Anselm 
este următorul. înţelegem prin Dumnezeu o fiinţă 
deasupra căreia nimic nu poate fi gîndit. Această 
idee există cu claritate în mintea noastră si este 
ideea unui obiect înzestrat cu toate perfecţiunile — 
cu toate „atributele pozitive 14 . Dar dacă obiectul 
acestei idei ar exista numai în mintea noastră, si nu 
în realitate, ar exista şi ideea unui lucru superior lui, 
a unei fiinţe care posedă nu numai toate perfec- 
ţiunile concepute, ci şi perfecţiunea suplimentară 

dată de existenţa reală. Ceea ce este contrar ipo- 
tezei; prin urmare, ideea celei mai desăvîrşite fiinţe 
trebuie să corespundă realităţii. Cu alte cuvinte, 
ideea că cea mai desăvîrşită dintre fiinţe există este 
un adevăr necesar. 

Filozofii Evului Mediu — creştini, evrei si mu- 
sulmani — fuseseră fermecaţi de asemenea argumen- 
te care, datorită caracterului lor abstract, ajunseseră 
la ei încărcate de sentimentele cele mai adînci şi mai 
pioase. Şi vraja nu fusese ruptă în vremea cînd scria 
Spinoza. Descartes acceptase o versiune a argumen- 
tului ontologic; la fel şi Spinoza; la fel şi celălalt mare 
raţionalist, Leibniz. într-adevăr, o dată cu secolul 
alXVII-lea şi cu respingerea decisivă a lui Kant, 
argumentul şi-a pierdut în cele din urmă interesul, 
şi de atunci viziunea medievală despre locul omului 
în natură a fost irevocabil înlăturată. 

Acceptarea argumentului ontologic şi a concep- 
ţiei despre o „fiinţă necesară”, înzestrată cu omni- 
potenţă şi omniscienţă, pare să conducă la nonsensul 
unei alte accepţii teologice: accepţia că omul este 
liber şi supus judecăţii. Dacă tot ce există depinde 
în ultimă instanţă de natura divină, si dacă această 
natură este guvernată de necesitate, atunci nimic în 
lume nu e întîmplător. Şi atunci, cum de mai este 
posibilă libertatea omului? O dată cu acceptarea 
metafizicii aristotelice, această întrebare — familiară 

Părinţilor Bisericii — a dobîndit o nouă dimensiune 

1 

şi o nouă prioritate. Unele dintre cele mai mari 
realizări ale filozofiei modeme constau în încer- 
carea de a reconcilia credinţa în libertatea umană cu 

* 

legile eterne ale naturii lui Dumnezeu. Şi, printre 

aceste realizări, soluţia lui Spinoza este nu numai 
cea mai plină de imaginaţie şi profunzime, ci şi 
probabil singura cu adevărat plauzibilă. 


Etica aristotelică 

Influenţa Eticii nicomahice a lui Aristotel, chiar dacă 
nu pare evidentă la prima vedere, este la fel de pre- 
zentă în scrierile lui Spinoza ca şi influenţa teologiei 
aristotelice, ajunsă la el nu prin scolastici, ci prin 
surse iudaice şi musulmane. Pentru a descoperi o 
„viaţă plăcută pentru om“, Aristotel argumentase că 
trebuie să studiem atributul distinctiv al omului — atri- 
butul raţiunii. O fiinţă raţională îsi exercită raţiunea 
1 111 1 

în două moduri distincte : teoretic şi practic. La feri- 
cire se ajunge numai prin buna folosire a raţiunii 
practice, pentru a ne împlini natura şi nu pentru a o 
zădărnici. Totuşi, o flintă raţională nu are numai rati- 
une, ci şi afecte. Fericirea ei depinde de stabilirea 
unei asemenea ordini în afectele ei, încît acestea să 
fie direcţionate după cum încuviinţează raţiunea. 
Fericirea poate fi atinsă numai prin realizarea anu- 
mitor dispoziţii ale caracterului — virtuţile — care-1 
fac pe om să simtă spontan şi să procedeze în acord 

cu natura lui raţională. 

1 

Spinoza a împărtăşit punctul de vedere al lui Aris- 
totel despre om ca fiinţă raţională, a cărui raţiune 
este exprimată nu numai teoretic şi practic, ci şi în 

viata afectivă. Considerînd raţiunea un fel de disci- 

1 1 

plină care ar putea călăuzi afectele noastre în direc- 
ţia fericirii, Spinoza l-a urmat pe Aristotel şi în 

această privinţă. Totuşi, se va îndepărta de el în ceea 
ce priveşte teoria afectelor, în competiţia lui privind 
relaţia dintre raţiune şi pasiune, şi ideea lui de feri- 
cire, căreia i-a dat o descriere mai degrabă platonică 
decît aristotelică. 


Grotius şi Hobbes 

Sistemul moral al lui Spinoza fusese proiectat să ne 
arate calea spre fericire. Spinoza s-a dovedit mai 
stoic decît Aristotel, mai dispus să creadă că omul 
poate atinge fericirea şi liniştea sufletească prin pro- 
priile resurse, nepăsător la circumstanţele sociale, 
politice şi materiale. Omul este pentm Spinoza, în 
sens autentic, propriul său destin, şi îşi datorează 
sieşi mizeria şi fericirea. Totuşi, majoritatea oame- 
nilor nu aspiră nici la fericirea interioară a filozo- 
fului şi nici nu trăiesc într-un fel care să le permită 
s-o înţeleagă. Cu toate acestea, ei pot să coexiste în 
pace şi armonie numai dacă sînt guvernaţi de legi 
potrivite cu natura lor raţională şi tolerante cu ex- 
cesele lor scuzabile. 

Republica Olandeză, ca experiment susţinut de 
guvernare constituţională, a inspirat speculaţia plină 
de consecinţe în ceea ce priveşte natura legii, liber- 
tăţii şi suveranităţii. Moştenind această speculaţie, 
Spinoza a fost adînc influenţat de cel mai reprezen- 
tativ exponent al ei : Hugo Grotius (Huigh de Groot, 
1583-1645), autorul primului şi celui mai important 
tratat de drept internaţional (De Iure belii ac pacis, 
1630-1635). Grotius recunoştea că declinul şi corup- 

ţia jurisdicţiei papale precum şi naşterea statului 
modem impun laolaltă necesitatea unei forme de 
legalitate care să depăşească mandatul oricărui su- 
veran. Vechile idei ale guvernării prin decret regal 
erau cît se poate de inadecvate pentru noua condiţie 
a omului. Grotius susţinea că statul e o asociaţie de 
oameni liberi, adunaţi laolaltă pentru protecţia drep- 
turilor şi intereselor lor; toate legile trebuie să 
decurgă fie din această asociaţie liberă, fie dintr-o 
lege superioară — legea naturii — care se aplică tu- 
turor oamenilor si naţiunilor în orice circumstanţă 

J * J 

de viaţă. Legea naturii este eternă şi imuabilă, dată 
chiar de Dumnezeu; pentru a avea acces la ea, tre- 
buie să folosim raţiunea, care ne conduce inevitabil 
la perceperea adevărului şi a greşelii, sau la adevă- 
rurile logicii şi matematicii. 

/N 

In nici un caz Grotius nu a fost un gînditor izolat ; 
ideile pe care le-a expus în legătură cu legea, aso- 
cierea civilă, războiul şi pacea erau curente în 
Olanda, şi au avut un ecou la fel de mare în Anglia" 
unde Thomas Hobbes a scris De Cive si Leviathan, 
două lucrări studiate de Spinoza. Hobbes a acceptat 
principiile generale ale legii naturale, aşa cum aceasta 
fusese expusă de Grotius, argumentînd însă că legea 
naturală este total ineficientă fără o putere supusă 
voinţei. Aşadar, existenta si caracterul unei ,,fede- 
raţii“ sînt determinate mai degrabă de putere decît 
de drept. Puterea este factorul comun al tuturor aran- 
jamentelor politice; iar dreptul de a dispune, divi- 
ziunea şi procedura restrictivă justifică diferenţele 
observabile dintre guvernări. 

Filozofia politică a lui Spinoza este un fel de 
sinteză între Grotius şi Hobbes. Ca şi Grotius, el 
crede într-o lege naturală, accesibilă raţiunii, ce va 
desemna forma ideală de guvernare ; dar, ca şi Hobbes, 
nu recunoaşte în realitate nici o diferenţă între drep- 
turi şi puteri, şi vede problema politicii ca un drept 
de a dispune de putere. El se întreabă: cum trebuie 
să se dispună de putere astfel încît raţionalitatea 
omului să poată fi exprimată în ea, iar libertatea lui 
să fie protejată prin exercitarea ei? Răspunsul la 
întrebare e extrem de interesant ca de altfel tot ce a 
scris Spinoza. 


Revoluţia carteziană 

Este dificil să apreciem impactul puternic pe care 
l-au avut scrierile lui Descartes în şcolile, bisericile 
şi universităţile olandeze, deschise parţial inovaţiei 
intelectuale. E suficient să spunem că, după o peri- 
oadă de controverse aprinse şi deseori violente, în 
timpul cărora chiar numele lui Descartes fusese 
pentru un timp declarat tabu la Universitatea din 
Leiden, noua filozofie, cu căutarea ei impertinentă 
de principii prime, deşi primejdioasă, a devenit 
acceptată ca sursă legitimă a argumentului teologic 
si ştiinţific. 

J J ) 

A 

In al său Discours de la methode, 1636 (însuşi 
faptul că fusese redactat în franceză şi nu în latină 
era în sine un eveniment), Descartes iniţiase un 
program de reformă intelectuală radicală, refuzînd 
să accepte ca adevărată orice propoziţie care nu 

putea fi dovedită clar. întreaga ştiinţă, argumenta el, 
trebuie să se bazeze pe metafizică, ea însăşi con- 
stituind sistemul adevărurilor evidente în sine — ade- 
văruri care nu necesită alte dovezi decît cele necesare 
pentru înţelegerea lor. Nici o afirmaţie nu poate fi 
mai sigură decît premisele asumate în demonstrarea 
ei. Aşadar, dacă nu există adevăruri evidente în sine, 
nimic nu poate fi cunoscut, o dată ce orice judecată 
va depinde, în ultimă instanţă, de acceptarea unor 
premise nedovedite. Adevărurile evidente în sine 
sînt cele al căror adevăr se revelează „luminii natu- 
rale” a raţiunii — al căror adevăr este a priori , cum 
spunem acum utilizînd un termen folosit de Grotius. 

Primul exemplu de adevăr evident în sine dat de 
Descartes a fost adevărul conţinut în celebrul cogito : 
„Gîndesc, deci exist.” Nu mă pot îndoi de faptul că 
gîndesc, fără să confirm în felul acesta că gîndesc. 
(La fel pentru afirmaţia că exist.) Un alt exemplu, 
de interes mai mare pentru cel care îl studiază pe 
Spinoza, este cunoaşterea noastră despre validitatea 
unui argument. Văd că, din propoziţia „ p şi <7“, re- 
zultă că p este, de asemenea, evident în sine. Cu 
toate că exemplul diferă în anumite puncte esenţiale 
de cel cu cogito , este totuşi un exemplu de adevăr 
revelat „luminii naturale”. Descartes ar spune că 
relaţia între „p şi <7“ şi este ceva ce percep clar 
şi distinct, sau ceva despre care am „o idee clară şi 
distinctă”. Orice asemenea idee poate fi considerată 
adevărată de „lumina naturală” a raţiunii. „Clari- 
tatea si distinctivitatea” fuseseră aşadar considerate 

* J 

de către Descartes ca probînd un criteriu intrinsec al 
adevărului, o garanţie prezentă în chiar natura unei 

idei conform căreia lumea este asa cum ideea o 
reprezintă. Ceea ce se înţelege prin „clar şi distinct" 
este subiect de dispută. O idee clară pare să fie una 
pe care o înţeleg fără ajutorul simţurilor sau al ori- 
căror surse diferite de propriile mele puteri de raţio- 
nare, iar o idee distinctă este una neamestecată cu 
idei care nu-i sînt intrinseci. O asemenea explicaţie 
nu face decît să substituie o obscuritate cu alta. în 
particular, ea refoloseşte termenul care are cea mai 
mare nevoie de explicare - termenul „idee" pe care 
Descartes, alături de cea mai mare parte a contem- 
poranilor săi, îl utiliza în descrierea oricărui conţinut 
mental, indiferent de natura lui individuală sau de 
origine. 

Asemenea dificultăţi erau pentru cartezieni mai 
puţin aparente decît ne sînt nouă acum. Se considera 
că metoda „ideilor clare şi distincte" rezolvase pro- 
blema fundamentală a cunoaşterii : părea să asigure 
trecerea din interior spre exterior, de la certitudinea 
ataşată raţionamentului nostm la lumea despre care 
gîndim. Spinoza a fost de acord cu o formă modi- 
ficată a metodei lui Descartes, trăgînd aceeaşi 
concluzie filozofică. El era convins că premisele 
fundamentale ale cunoaşterii umane trebuie stabilite 
nu prin experienţă, ci prin raţiune, din moment ce 
singură raţiunea putea exprima esenţa lucrurilor 
— o esenţă fiind tocmai ceea ce este prins într-o 
„idee clară şi distinctă". Spinoza a afirmat aceasta 
într-o scrisoare : 

Mă întrebi dacă avem nevoie de experienţă pentru a 

sti dacă definiţia unui atribut dat este adevărată. La 

* î 

aceasta răspund că nu avem nevoie niciodată de 
experienţă, cu excepţia cazurilor în care existenţa 
lucrului nu poate fi dedusă din definiţia lui. 

(C X) 

Cunoaşterea ştiinţifică trebuie să înceapă de la axi- 
omele evidente în sine care se referă la esenţe. Si 
trebuie să continue de aici încolo cu metoda ideilor 
clare şi distincte: adică prin deducţie. 

Filozoful secolului al XVII-lea avea ca paradig- 
mă a ştiinţei raţionale geometria lui Euclid. Aceasta 
părea anume să înceapă de la premisele evidente în 
sine, înaintînd prin înlănţuiri de raţionamente clare 
şi distincte la concluzii la fel de captivante şi de 
universal valabile ca şi premisele din care fuseseră 
deduse. Ambiţia secolului al XVII-lea era gene- 
ralizarea metodei geometrice : aceasta însemna să se 
găsească pentru fiecare ştiinţă un set de axiome şi 
definiţii care să conţină o expunere clară şi com- 
pletă a postulatelor de bază. Chiar sistemul fizicii 
carteziene — respins de Spinoza din motive care în 
unele privinţe anticipau gîndirea ştiinţifică — tri- 
mitea la o asemenea expunere „geometrică". Dar 
expunerea în sine, afirma Descartes, trebuie să în- 
ceapă de la metafizică, domeniul unic şi exclusiv al 
primelor principii. 

In Principiile filozofiei carteziene (1663), Spinoza 
enunţă o paradigmă a metodei geometrice, reducînd 
filozofia lui Descartes la un set de definiţii si axi- 

J J 

ome şi derivînd de aici principalele concluzii carte- 
ziene. Acest exerciţiu, care pare să fi completat 
sistemul cartezian şi în acelaşi timp să-i fi evidenţiat 

erorile fundamentale, a sporit şi mai mult autoritatea 
metodei geometrice. Etica lui Spinoza va fi deci con- 
cepută în întregime în termeni geometrici, fiecare 
dintre cele cinci părţi începînd cu axiome şi definiţii 
şi înaintînd prin demonstraţii matematice către 
concluzii. După cum indică titlul, cartea nu fusese 
proiectată ca un simplu tratat de metafizică. De ace- 
eaşi importanţă pentru Spinoza erau problemele 
naturii umane, comportamentul şi destinul uman. El 
credea că şi acestea se puteau trata în manieră geo- 
metrică, răspunsurile rezultate avînd certitudinea, 
necesitatea şi universalitatea legilor de bază ale 
matematicii. Sistemul său aspiră să se dezvolte cu 
aceeaşi rigoare matematică către propoziţia: ,,în na- 
tură o substanţă este anterioară modificărilor sale“, 
sau către propoziţia: „nu poate fi prea multă veselie 
pentru că ea este întotdeauna bună; dai', pe de altă 
parte, melancolia este întotdeauna rea“. (Demon- 
straţia celei de-a doua propoziţii presupune, atunci 
cînd revenim la axiomele originare, ceva asemănă- 
tor cu cei o sută de paşi; această idee a unei „ma- 
tematici a râsului” pare mai puţin ciudată decît 
concepţia lui Spinoza după care veselia e mai uşor 
de conceput decît de observat.) 


Planul Eticii lui Spinoza 

A 

In cele ce urmează mă voi strădui să rezum prin- 
cipalele argumente din Etica lui Spinoza. Voi discuta 
de asemenea lucrările politice care sînt alcătuite mai 
liber şi nu au pretenţia unei deducţii „geometrice”. 

A 

In cazul Eticii, metoda geometrică face parte in- 
tegrantă din mesajul cărţii; fără ea, e sigur că ade- 
văratul înţeles al concluziilor lui Spinoza n-ar fi în 
întregime inteligibil. Acest fapt explică în parte şi 
fascinaţia pe care o exercită lucrarea. Există însă un 
formidabil obstacol pentru cititorul modem. Nu nu- 
mai geometria dar şi logica au suferit schimbări 
profunde de la Spinoza pînă acum. Chiar dacă 
matematicienii si oamenii de stiintă continuă să se 

» y y 

folosească de „metoda axiomatică 14 , ei nu mai sînt 
atît de dispuşi să creadă că axiomele oricărei ştiinţe 
sînt „evidente în sine“, ori că „ideile 44 necesare unei 
ştiinţe conţin o marcă intrinsecă a adevărului. Spi- 
noza fusese el însuşi conştient de un obstacol major 
cu privire la această ultimă problemă, şi anume : un 
set de axiome şi definiţii este compus nu din idei 
(oricare ar putea fi ele), ci din cuvinte, iar mesajul 
cuvintelor nu e evident la prima vedere. Numai în 
contextul sistemului ca întreg poate fi specificat 
conţinutul fiecărei axiome. Dar cum putem garanta 
că nu există decît o singură interpretare consistentă 
a sistemului, ori că această interpretare va fi înţe- 
leasă de un cititor luminat? 

Moses Maimonides îşi prevenise în nenumărate 
rînduri cititorii asupra „limbii omului 44 — limbajul 
cotidian în care problemele filozofice trebuie ne- 
apărat discutate, dar care poate fi folosit numai la 
figurat pentru exprimarea adevărului ultim. Călăuza 
şovăielnicilor este atît un tratat despre metaforă şi 
primejdiile acesteia, cît şi o expunere a metafizicii 
monoteiste. Spinoza respinge ca şi Maimonides în- 
ţelesurile comune care se ataşează cuvintelor, cerînd 

cititorilor să acorde atenţie nu limbajului, ci „ideilor 11 
pe care încearcă să le exprime cu ajutorul lui. Utili- 
zarea comună a limbajului e dictată de o imaginaţie 
care asociază cuvintele cu concepţii confuze despre 

A 

experienţă, şi nu cu idei clare şi distincte. In lim- 
bajul imaginaţiei, nimic nu poate fi descris cu adevă- 
rat. Şi nimic nu poate fi mai derutant decît exprimarea 
cu ajutorul imaginaţiei a problemei fundamentale a 
speculaţiei filozofice — Dumnezeu însuşi: „Cuvin- 
tele sînt făcute după placul şi înţelegerea mulţimii 
[ad libitum et ad capîum vulgi\, şi nu sînt decît sem- 
nele lucrurilor aşa cum există în imaginaţie, şi nu 
aşa cum există în intelect... “ (/ xi). 

Latina Eticii este un limbaj tehnic, construit pen- 
tru a fi înţeles numai în elaborarea completă a de- 
monstraţiilor. Un asemenea limbaj poate fi interpretat 
greşit la fel de uşor ca oricare altul : chiar mai uşor. 
Răspunzînd întrebărilor lui Simon de Vries, Spinoza 
arată (C IX) că este posibilă utilizarea limbajului 
pentru a accede la adevărul etern, avînd mare grijă 
ca definiţiile prezentate să fie numai definiţii reale: 
definiţii care nu sînt stipulări arbitrare, dar care pre- 
zintă adevărata esenţă a lucrului definit. A presupune 
că asemenea definiţii sînt posibile înseamnă asuma- 
rea uneia dintre cerinţele majore ale metafizicii lui 
Spinoza — cerinţă pe care o stabileşte numai cu 
ajutorul demonstraţiilor ce fac apel la „definiţiile 
reale' 

Explorarea în totalitate a acestei dificultăţi ne-ar 
lua însă prea mult. Este o dificultate pe care o în- 
tîmpinase şi Descartes, şi de care se vor lovi mulţi 
din succesorii lui Spinoza. E suficient să spunem că, 

studiind Etica, cititorul nu va putea fi niciodată sigur 
cu adevărat că a trecut într-adevăr de la cuvintele 
din pagină la „ideile" exprimate în ele. I se va părea 
deseori că pricepe întregul sistem cu limpezime: 
precum turnurile din Walhalla, viziunea apare numai 
o dată cu căderea întunericului, ca să dispară o dată 
cu lăsarea nopţii. 

Etica e alcătuită din cinci părţi. „Despre Dum- 
nezeu", conturează versiunea lui Spinoza asupra 
argumentului ontologic şi teoriei lui despre un Dum- 
nezeu imanent lumii si nu distinct de ea. Partea a 

J 

doua, „Despre natura şi originea sufletului", conţine 
o schiţă succintă şi fascinantă a fizicii lui Spinoza, 
adresîndu-se în principal problemei majore a filo- 
zofiei carteziene : relaţia între suflet si materie. Des- 

1 J 

cartes susţinuse că sufletul este o substanţă separată 
de materie; în acelaşi timp, concepţia lui despre 
substanţă afirma (asa cum el însusi recunoscuse si 
cum a dovedit Spinoza) că nu poate exista nici o 
interacţiune între substanţe. Ce loc mai are atunci 

y y 

omul în natură, şi cum este posibilă cunoaşterea? 
Spinoza răspunde la aceste întrebări dar respinge 
premisele carteziene. A treia parte, „Despre origi- 
nea şi natura afectelor", aparţine consideraţiilor filo- 
zofului privind natura umană şi cuprinde răspunsul 
lui la dificultatea majoră ridicată de propria meta- 
fizică: problema existenţei individuale. Dacă tot ce 
există, există în Dumnezeu, în ce sens conţine lumea 
lucruri individuale, si în ce sens sînt eu un individ 
avînd o natură şi un destin care îmi aparţin? Partea 
a patra tratează „Sclavia omului şi puterea afecte- 
lor". Aici Spinoza descrie condiţia înrobită a umani- 

taţii, constrînsă de pasiune, opinie şi imaginaţie să-şi 
nege adevărata natură. Chiar în stare de sclavie, 
omul reflectă absoluta perfecţiune a universului în 
care e şi el o parte. In ultima parte, Spinoza descrie 
„Puterea intelectului sau libertatea omului 14 , arătînd 
cum poate omul atinge libertatea şi fericirea prin 
exerciţiul raţiunii, şi cum, procedînd astfel, aspiră 
la absoluta cunoaştere a lumii care înseamnă bine- 
cuvîntarea lui Dumnezeu. 



3 

Dumnezeu 


în prima parte a Eticii, Spinoza îşi pune întrebarea: 
„Ce există? 14 — iar răspunsul său e dat de Propo- 
ziţiile 14 şi 15 : „în afară de Dumnezeu, nu poate 
nici să existe, nici să fie concepută o altă substanţă 11 
şi „Tot ce există se găseşte în Dumnezeu, şi nimic 
nu poate nici să existe, nici să fie conceput fără Dum- 
nezeu 11 . Aceste uimitoare declaraţii sînt mai puţin 
clare decît par, iar prin interpretare se dovedesc par- 
ţial mai puţin surprinzătoare. Termenii „Dumne- 
zeu 11 , „substanţă 11 , „a concepe 11 şi „în“ sînt toţi detalii 
tehnice în filozofia lui Spinoza, iar interpretarea lor 
e o chestiune de dispută. în prima parte a Eticii, sen- 
sul lor derivă în mare măsură din elaborarea unei 
versiuni a argumentului ontologic cu privire la exis- 
tenta lui Dumnezeu. 

Argumentul ontologic pare să demonstreze exis- 
tenţa unui lucru o dată cu conceperea acelui lucru. 
El reprezintă o paradigmă a filozofiei raţionaliste, 
pornind de la o „idee clară şi distinctă 11 a lui Dum- 
nezeu şi ajungînd, cu paşi „clari şi distincţi 11 , la o 
concluzie despre lume: concluzia că Dumnezeu 
există, şi că există în mod necesar. In timp ce filo- 
zofii anteriori folosiseră argumentul ontologic ca să 
dovedească faptul că cel puţin un lucru (Dumnezeu) 

există Spinoza crede că argumentul dovedeşte că cel 
mult un lucru există, şi că tot ce există este într-un 
anumit sens ,,în“ Dumnezeu. în înţelegerea acestei 
concluzii, dificultatea majoră derivă din cuvîntul 
„în“. Spinoza foloseşte acest cuvînt în legătură cu 
evaluarea proprie şi revizuirea idiosincratică pe care 
o face distincţiei dintre substanţă şi atribut, şi în 
legătură cu o premisă care e atît de adînc ascunsă 
în filozofia sa, încît nu se recunoaşte nicăieii în prima 
parte a Eticii. 


Presupunerea ascunsă 

\ 

/V 

In filozofia lui Spinoza presupunerea ascunsă se 
referă la faptul că realitatea şi conceperea ei coincid, 
relaţiile dintre idei corespunzînd exact relaţiilor din 
realitate. Mai departe, Spinoza demonstrează aceas- 
tă teză elaborînd o teorie a cunoaşterii care să jus- 
tifice propria sa versiune specială privind metoda 
„ideilor clare şi distincte 14 . Dar cît timp această me- 
todă (sau ceva în genul ei) e considerată o dovadă 
veritabilă în sine, presupunerea ascunsă nu e în final 
mai mult decît o presupunere. 

Consecinţele ei sînt prezente în axiomele primei 
părţi a Eticii. Astfel, Spinoza asertează (Axioma 4) 
că o „cunoaştere [cognitio] a efectului depinde de cu- 
noaşterea cauzei sale şi o include”. Pentru Spinoza, 
a afirma că A este cauza lui B înseamnă a afirma 
că B este dependent de A prin existenţă şi natură. 
Dependenţa dintre lucruri este „exprimată în“ sau 
„concepută printr-o“ dependenţă dintre idei. Ideea 

lui B este dependentă de ideea lui A dacă adevărul 
ei se stabileşte în raport cu ideea lui A. Concluziile 
unei demonstraţii matematice sînt aşadar dependente 
de premise, raţionamentul matematic fiind într-ade- 
văr o paradigmă a relaţiei de ,, dependenţă raţională 14 
dintre idei. El este în acelaşi timp şi o paradigmă a 
„cauzalităţii 11 , adică a relaţiei dintre A si B cînd exis- 
tenţa şi natura lui B trebuie explicate în termeni care 
ţin de A. Noi explicăm o concluzie prin demon- 
straţii, iar dacă premisele sînt evidente în sine con- 
cluzia este complet explicată. 

Presupunerea ascunsă implică faptul că relaţiile 
de dependenţă în lume sînt toate inteligibile ca re- 
laţii logice între idei. Astfel, ceva este independent 
dacă proprietăţile sale decurg din ideea sa: de exem- 
plu, dacă nu e nevoie să privim în afara ideii lucru- 
lui pentru a-1 explica. B este dependent de A dacă 
natura lui B decurge din ideea lui A şi nu din ideea 
lui B. Toate proprietăţile sînt în acest sens depen- 
dente de sau cauzate de substanţele cărora le apar- 
ţin. Şi aceasta este ceea ce înţelege Spinoza prin 
,,în“ : „B este în A“ e un alt fel de a spune că A este 
explicaţia lui B. 

Un empirist ar obiecta ferm la acest aspect al 
filozofiei lui Spinoza, susţinînd că Spinoza a detaşat 
cauzalitatea de lume, ataşîndu-o în schimb concep- 
ţiilor noastre. Dar ce garanţie avem că lumea este 
aşa cum o concepem? Spinoza ar fi răspuns la o 

asemenea obiecţie referindu-se din nou la metoda 

) 

„ideilor clare şi distincte 11 care prezintă paradigma 
noastră de cunoaştere. Nimic nu poate fi mai sigur 
decît premisele evidente în sine de la care începe 

raţionamentul, iar dacă acestea nu prezintă o garan- 
ţie a adevărului, atunci nimic nu o poate face. Un 
adevăr evident în sine este în mod cert un adevăr în 
care se realizează trecerea de la gînd la realitate: 
percepem chiar o dată cu ideea că lumea este aşa 
cum ideea o reprezintă. într-o idee evidentă în sine 
avem un răspuns complet şi satisfăcător la între- 
barea „de ce?“. Prin asemenea idei ni se explică 
lumea. De aceea, în axiomele sale, Spinoza poate 
utiliza noţiunea de „concepere 11 , crezînd că stipu- 
lează prin înţelesul ei o descriere a lucrurilor în 
lume. 

Axiomele sînt departe de a fi evidente în sine, 
avînd pretenţia de a fi „adecvate" numai în cazul 
argumentelor care şi le-a asumat ca atare. Conştient 
de această dificultate, Spinoza a încercat să elabo- 
reze o metodă pentru „îmbunătăţirea înţelegerii" 
care, în acord cu sine, să ne conducă la cunoaştere. 
(/, passim.). Dar această metodă susţine prea puţin 
presupunerea ascunsă că lumea este realmente in- 
teligibilă raţiunii, cauzalitatea ei fiind realmente o 
„cauzalitate a raţiunii". Prin urmare, pe tot parcursul 
demonstraţiilor Eticii, cititorul nu poate fi niciodată 
sigur dacă extraordinarele idei îndelung discutate 
înainte de Spinoza sînt ficţiune sau realitate. 


Substanţă, mod şi atribut 

Spinoza începe cu următoarea definiţie preluata de 

A 

la Maimonides: „înţeleg prin cauză de sine [ causa 
sui ] lucrul a cărui esenţă presupune existenţa şi a 

cănii natură nu poate fi concepută decît ca exis- 
tentă” ( E 1, Definiţia 1). Rezultă că această definiţie 
se identifică cu subiectul principal al Eticii şi, de 
asemenea, cu întregul conţinut al lumii. Este urmată 
de o distincţie tripartită între „substanţă”, „atribut” 
şi „mod”. 

Substanţa este „ceea ce există în sine şi este 
conceput prin sine”, acel lucru a cărui concepere nu 
are nevoie de conceperea unui alt lucru ( E 1, Defi- 
niţia 3). Cu alte cuvinte, substanţa este ceva despre 
care putem obţine o „idee adecvată” prin care na- 
tura sa poate fi înţeleasă fără recurs la nimic din 
afara ei. Spinoza afirmă ( E 1, Definiţia 6) că orice 
lucru care este în acest fel independent conceptual 
este de asemenea independent ontologic, iar exis- 
tenţa lui nu depinde de nimic din afara sa. Prin 
urmare, „existenţa ţine de natura substanţei” ( E 1, 
Definiţia 7)*, si fiecare substanţă conţine în sine 
explicaţia completă a propriei sale naturi şi exis- 

/V 

tente. In acest caz, substanţa este în mod necesar 
„cauză de sine” : esenţa sa îi implică existenţa, şi nu 
poate fi concepută decît ca existentă. Primul răspuns 
la enigma existenţei este că substanţa există, şi 
există în mod necesar. 

Este evident că utilizarea termenului de „substan- 
ţă” la Spinoza nu e conformă cu tradiţia aristotelică, 
în acelaşi timp, Spinoza a considerat că demonstra- 
ţiile lui derivă din inevitabilele consecinţe logice ale 

unei idei care fusese înţeleasă doar în mod confuz 

* 

înaintea lui. Mulţi gînditori scolastici şi cartezieni 


* Etica , trad. cit., p. 9. 

admiseseră că substanţele sînt ultimele constituente 
ale realităţii, fiind dependente de sine. Ceea ce ei 
nu văzuseră era consecinţa acestor presupuneri — şi 
anume că orice substanţă trebuie să fie causa sui si 

* J 

să existe în mod necesar. , 

Distincţia tradiţională dintre substanţă si atribut 

» » » > 

este redescrisă de Spinoza ca distincţie dintre sub- 
stanţă şi modificare sau mod ( modus ). (El utilizează 
termenul „atribut” într-un fel cu totul particular.) 
Un mod este ceva ce nu poate exista independent, 
ci numai în alt lucru de care şi depinde. In primele 
scrieri, Spinoza enunţă deseori principiul conform 
căruia nimic nu există în afară de substanţe şi mo- 
duri (M P. 1, cap. 1; P. 2, cap.l; C XII). Totuşi, el 
nu restrînge modurile la categoria logică a proprietă- 
ţilor si relaţiilor: modurile includ lucruri indivi- 
» » * 

duale. Tu si cu mine sîntem moduri ale substanţei 

» » 

divine, din moment ce putem fi amîndoi concepuţi ca 
neexislînd, şi datorăm explicaţia existenţei noastre 
unui lucru din afara noastră. Prin urmare, nu sîntem 
dependenţi de sine, iar dacă existăm, este prin pu- 
terea a ceva din afara noastră. In această definiţie, 
categoria de mod este extrem de largă: ea include 
(în limbaj obişnuit) proprietăţi (culoarea roşie a aces- 
tei cărţi); relaţii (cartea aceasta e mai mică decît 
altele) ; fapte (această carte există) ; procese (dezinte- 
grarea lentă a acestei cărţi); şi lucruri individuale 
(cartea însăşi). Toate distincţiile dintre aceste cate- 
gorii sînt insignifiante pentru Spinoza; am ajuns atît 
de departe de „limba omului” ! Totuşi, el distinge 
modurile „finite” de cele „infinite”, ultimele fiind 
modificări ale substanţei prezente în fiecare mod 
finit. (Cele două exemple ale lui Spinoza — „miş- 

care şi repaus“ şi „aspectul întregului univers” — 
constituie baza fizicii sale pe care o expun mai jos.) 

Această parte din filozofia lui Spinoza poate fi 
cel mai bine rezumată cu propriile sale cuvinte : 

Cînd spun că înţeleg prin substanţă ceea ce este con- 
ceput în şi prin sine; şi că înţeleg prin modificare sau 
accident ceea ce este în altceva şi este conceput prin 
lucrul în care este, rezultă în mod evident că substanţa 
este anterioară prin natură accidentelor sale. Pentru 
că, fără substanţă, accidentele ultime nu pot nici să 

A 

existe, nici să fie concepute. In al doilea rînd, rezultă 
că, în afară de substanţe şi de accidente, nimic nu 
poate exista în mod real sau exterior pentru intelect. 

(C IV) 

O dată înţeleasă utilizarea cuvîntului ,,în“, de- 
semnînd relaţia de dependenţă raţională, asemenea 
pasaje nu mai prezintă o dificultate specială nici 
pentru cititorul care respinge presupunerea lor as- 
cunsă. 

Cel mai mare şi de fapt singurul obstacol pentru 
înţelegerea filozofiei lui Spinoza este dat de ter- 
menul „atribut”. Atributul este definit ca „ceea ce 
intelectul percepe în substanţă ca alcătuindu-i esenţa” 
( E 1, Definiţia 4)*, şi există numeroase — posibil 

A 

infinit de multe — „atribute”. In acelaşi timp, un 
atribut nu e pur şi simplu un aspect subiectiv — un 
fel în care lucrurile par dintr-un punct particular de 
vedere. Pentru că, prin presupunerea ascunsă, „ceea 
ce intelectul percepe ca alcătuind esenţa substanţei” 


* Etica , trad. cit., p. 5. 

constituie în realitate esenţa substanţei. Prin urmare, 

aserţiunea că o substanţă are două sau mai multe 

* 1 

atribute este echivalentă cu aserţiunea că esenţa ei 
poate fi concepută în două feluri independente; şi 
această idee ne pune în mare încurcătură. Conform 
acestei idei, doi oameni pot avea, fiecare, o cunoaş- 
tere completă a naturii fundamentale a unui lucru şi, 
pe deasupra, fiecare poate da referinţe complet 
diferite despre el. 

Teoria lui Spinoza este clarificată întmcîtva de 
un argument care o înzestrează cu una din para- 

A 

digmele deducţiei filozofice. Intr-un pasaj faimos al 
Meditaţiilor, Descartes a dezvoltat următorul ratio- 
nament: Să luăm o bucată de ceară; are o anumită 
formă, mărime, culoare, miros — pe scurt, un set de 
„calităţi senzoriale” perceptibile vederii, pipăitului, 
gustului şi mirosului. Dar cînd apropii ceara de foc, 
constat că forma, culoarea, densitatea, mirosul — toate 
acele calităţi în termenii cărora o disting — suferă 
o schimbare. Si totuşi, ceara rămîne: nici un con- 
stituent al realităţii nu e distrus în această transfor- 
mare. Rezultă, afirmă Descartes, că ceara posedă 
calităţi senzoriale numai accidental — ele nu aparţin 
„naturii sale”, nu sînt „esenţiale”. 

Calităţile senzoriale ale unui asemenea obiect nu 

J 

sînt decît accidente trecătoare prin care esenţa lui 
este percepută vag şi confuz. Dacă vrem să ştim 
care este esenţa cerii, trebuie să consultăm nu sim- 
ţurile, ci intelectul, unicul în măsură să pătrundă 
esenţele lucrurilor. Singurele proprietăţi pe care ceara 
pare să le posede în mod esenţial sînt întinderea, 
flexibilitatea şi mobilitatea în spaţiu. De aici' putem 

trage concluzia că substanţele materiale (precum 
ceara) posedă în mod esenţial întindere, şi că schim- 
bările ce au loc în substanţele materiale sînt schim- 
bări în dispunerea lor spaţială. Această concluzie ne 
conduce la primul principiu al ştiinţei fizicii, confir- 
mat de interpretarea pe care o dă Descartes geometriei 
euclidiene. După cum arătase Euclid, se părea că 
avem o „idee clară şi distinctă” a spaţiului, şi putem 
cunoaşte toate proprietăţile sale numai cu ajutorul 
raţiunii, printr-o ştiinţă deductivă care nu face refe- 
riri la experienţa senzorială. Rămîne doar să comple- 
tăm această ştiinţă cu o expunere deductivă similară 
a proprietăţilor unui „ocupant” al spaţiului: acel 
lucru a cărui esenţă este în spaţiu şi modificabilă în 
raport cu spaţiul, a cărui esenţă este cea a unui 
„lucru întins”. 

Această paradigmă a filozofiei raţionaliste stă la 
baza teoriei atributelor la Spinoza, întinderea fiind 
unul dintre ele. Lucrurile în spaţiu pot fi înţelese a 
priori , iar natura lor e dezvăluită raţiunii tocmai da- 
torită faptului că întinderea constituie esenţa ori- 
cărui lucru care o posedă. O dată cu conceperea 
întinderii, intelectul ia cunoştinţă de „esenţa reală” 
ce există independent de mintea finită care o con- 
cepe. Intelectului îi este permisă înţelegerea com- 
pletă a naturii unui lucru — înţelegere din care se 
pot deduce eventual proprietăţile fundamentale ale 
lucrurilor întinse. Atributul reprezintă ceea ce se „atri- 
buie” realităţii de către intelect pe parcursul unei 
astfel de conceperi complete şi sistematice. A spu- 
ne că există două atribute înseamnă a spune că putem 
cunoaşte lumea în două moduri complet diferite. 

Argumentul ontologic 

Spinoza îl defineşte pe Dumnezeu ca „substanţă 
alcătuită dintr-o infinitate de atribute, fiecare dintre 
ele exprimînd o esenţă eternă şi infinită 14 ( E 1 , De- 
finiţia 6)*, afirmă că, din moment ce nu e posibilă 
admiterea nici unei „cauze sau [unui] motiv “ care 
să împiedice existenţa unei asemenea fiinţe, rezultă 
că Dumnezeu există în mod necesar. O dată ce este 
în natura lui Dumnezeu să existe, Dumnezeu trebuie 
să existe numai dacă nu e împiedicat — însă el nu 
poate fi împiedicat. 

Spinoza este conştient că acelaşi lucru poate fi 
spus despre orice substanţă, din moment ce substan- 
ţa este lucrul care conţine în sine (în ideea sa) expli- 
caţia completă a propriei sale existenţe. O substanţă 
este orice poate fi demonstrat că există prin ar- 
gument ontologic. Ceea ce îşi datorează existenţa 
unei „cauze externe 44 este cu necesitate un mod, nu 

A 

o substanţă. In plus, substanţa este întotdeauna „in- 
finită în felul său 44 — adică nelimitată de ceva care 
are aceeaşi natură cu ea însăşi. (Pentru că, a fi limi- 
tat înseamnă a fi afectat de o „cauză externă 44 ,) Re- 
zultă că fiecare există în mod necesar si infinit. 

Premisa ascunsă a raţionamentului l-a condus pe 
Spinoza la concluzia că există doar o singură substan- 
ţă. Deoarece, deşi putem explica existenţa unei sub- 
stanţe din natura acelei substanţe, nici o asemenea 
explicaţie a priori nu poate fi dată, credea el, pentru 
existenţa a mai mult de o substanţă de acelaşi tip: 


* Etica , trad. cit., p. 5. 

,, toate lucrurile concepute să existe la plural trebuie 
produse în mod necesar de cauze externe, şi nu prin 
forţa propriei lor naturi” (C XXIV). Iar dacă ar exis- 
ta o substanţă de alt tip — una căreia îi lipseau per- 
fecţiunile infinite ale lui Dumnezeu — , ea ar trebui 

să-si datoreze existenta în mod necesar lui Dum- 

> 1 

nezeu, să fie un mod al lui Dumnezeu, şi nu o sub- 
stanţă. (Ar fi o limitare a naturii lui Dumnezeu ca 
ceva să existe şi să nu-şi afle ultima explicaţie în 
natura lui: dar, prin ipoteză, Dumnezeu este ne- 
limitat.) 

Prin urmare, nici o altă substanţă în afară de Dum- 
nezeu nu poate fi admisă. Spinoza adaugă ( E 1, De- 
finiţia 14) că o astfel de altă substanţă nu poate nici 
măcar să fie concepută, din moment ce a concepe 
o substanţă înseamnă a o concepe ca existentă (fie- 
care substanţă fiind causa sui), existenţa ei fiind sta- 
bilită prin argument ontologic. Rezultă că „tot ce 
există se găseşte în Dumnezeu, şi nimic nu poate 
nici să existe, nici să fie conceput fără Dumnezeu” 
(E 1, Definiţia 15)*. De îndată ce înţelegem sensul 
tehnic al cuvintelor „în” şi „a fi conceput” din aceas- 
tă propoziţie, concluzia ei pare inevitabilă, iar de- 
monstraţiile lui Spinoza — mult mai complexe decît 
am fost în stare să le redau — l-au asigurat că aceas- 
tă propoziţie conţine răspunsul unic şi complet la 
enigma existenţei. 

Nu toţi raţionaliştii care au acceptat argumentul 
ontologic au îmbrăţişat şi concluzia monistă a lui 
Spinoza. Leibniz, de exemplu, s-a străduit să împace 


* Ibid p. 17. 

presupunerea raţionalistă cu o teorie pluralistă a uni- 
versului, admitînd o infinitate de substanţe în afară 
de Dumnezeu, în „cea mai bună dintre toate lumile 
posibile“, adică în lumea reală a creaţiei lui Dumne- 
zeu. Dar, aşa cum recunoscuse şi Leibniz, nu poate 
fi posibilă nici o interacţiune între aceste substanţe 
separate, nici o dependenţă a uneia de alta, nici o 
explicaţie a aparentei reacţii a uneia faţă de cealaltă 
şi, într-adevăr, nici o relaţie reală între ele. Imaginea 
unui univers cu o infinitate de substanţe fără nici o 
legătură între ele este, în cele din urmă, la fel de 
greu de înţeles ca şi monismul lui Spinoza, şi evi- 
dent mai puţin uşor de împăcat cu aparenţele. 

O anumită rezervă se cuvine însă menţionată. 

) 

Spinoza ne avertizează deseori să nu vorbim despre 
„singularitatea” lui Dumnezeu. Dacă-1 numim „unul 
sau singurul” înseamnă că Dumnezeu ar putea fi 
enumerat — ca si cum, numărînd elementele uni- 
versului, ne-am opri la numărul unu (C L) . Oricum, 
numărul nu ţine de esenţa lucrurilor: el aparţine mai 
curînd înţelegerii finite faţă de lucruri, şi nu poate 
figura în nici o expunere a priori a naturii lor. Ori- 
ginea acestei gîndiri se află la Moses Maimonides 
( Călăuza şovăielnicilor, i, 51-57) care argumentează 
faptul că numărul aparţine „limbii omului”, şi nu se 
poate aplica lui Dumnezeu decît în mod negativ. 
Spinoza merge însă mai departe decît Maimonides, 
fondînd pe această observaţie şi pe altele similare 
o filozofie a aritmeticii, originală şi influentă,- după 
care numărul semnifică o caracteristică a percepţiei 
umane, şi nu o proprietate a realităţii. Despre această 
filozofie voi vorbi mai jos. 

Atributele lui Dumnezeu 

Atributul este dat de o „idee completă şi adecvată” 
a lui Dumnezeu, o idee care, datorită „adecvării” 
sale, îl arată pe Dumnezeu aşa cum este el în mod 
esenţial. Aşadar, atributul este mai mult decît o pro- 
prietate esenţială. Eu sînt animal şi, de asemenea, 
persoană; dacă pierd una din aceste proprietăţi, 
încetez să exist, şi, prin urmare, fiecare proprietate 
este esenţială. Dar nici una nu „constituie esenţa 

mea” în felul în care un atiibut constituie esenţa lui 

* 

Dumnezeu. Este extrem de dificil de înţeles cum 

* 

Dumnezeu poate avea mai mult de un singur atri- 
but: adică cum poate fi complet constituită esenţa 
lui în multe moduri diferite. 

Spinoza identifică două atribute ale lui Dumne- 
zeu: gîndirea şi întinderea. Primul reprezintă sis- 
temul ideilor, al doilea — cel al obiectelor fizice. 
Stiinta noastră fizică nu e un sistem deductiv, ci o 
serie de generalizări bazate pe observaţia „modu- 
rilor finite”. Cu toate acestea, însăsi metoda noastră 
autentică presupune posibilitatea unei ştiinţe deduc- 
tive, derivînd din cele de mai sus o descriere legică 
a „modurilor finite”. O asemenea ştiinţă a „întin- 
derii” ar trebui să posede cunoaşterea completă a 
totalităţii dependente de sine. De la premisele ei evi- 
dente în sine, prin argumentare deductivă, ar putea 
fi elaborată o descriere a lumii în care toate relaţiile 
de dependenţă („legile cauzale”) să fie identificate. 
Lumea fizică (întinsă) trebuie să posede aşadar 
caracterul unui sistem de sine suficient, dincolo de 
care nu trebuie să trecem atunci cînd explicăm orice 

eveniment fizic. O stiintă ideală a fizicii (a întin- 
derii) ne-ar oferi cunoaşterea unei esenţe, şi de aici 
a substanţei în care rezidă acea esenţă. Rezultă că 
întinderea e un atribut al lui Dumnezeu. 

Descartes, ca şi Spinoza, a văzut lumea fizică sub 
forma unui sistem unic si substanţial. El nu a fost 

j y 

în măsură să dea seamă de locul sufletului în lume. 
Stările noastre mentale (ideile) par să fie legate de 
lumea fizică prin conexiuni cauzale, fără să fie 
modificări ale vreunei substanţe fizice. Ele sînt, afir- 
ma Descartes, în mod esenţial non-fizice, fără loc, 
formă, limite sau mişcare. Totuşi, numai dacă A si 
B sînt modificările unei singure substanţe poate 
exista o relaţie cauzală între ele. Care este atunci 
relaţia dintre suflet şi corp? 

S-a dovedit că motivul major al nemulţumirilor 
în legătură cu sistemul cartezian porneşte de la fap- 
tul că Descartes a denaturat această problemă. Spi- 
noza o rezolvă în mod remarcabil, afirmînd că ideile 
şi obiectele fizice sînt modificările unei singure 
substanţe, concepută totuşi în două moduri separate 
şi diferite, fie ca suflet, fie ca materie sau întindere. 
Cînd ne referim la idei, ne referim la Dumnezeu 
printr-un alt atribut al său, şi sugerăm o altă ştiinţă 

A 

completă şi a priori a întregului. înţelegerea clară 
şi indubitabilă pe care o avem despre natura ideilor 
individuale sugerează că o ştiinţă a priori a men- 
talului (a realităţii concepută în termeni mentali) 
este o posibilitate la fel de reală ca şi ştiinţa a priori 
a fizicului (a realităţii concepută ca întindere). 

Din ingenioasa soluţie a lui Spinoza se nasc două 
probleme. Prima: cîte atribute are Dumnezeu? 

A doua: ce înseamnă cu exactitate afirmaţia că Dum- 
nezeu are mai mult de un atribut, si cum e corn- 
patibil acest lucru cu teoria lui Spinoza despre 
realitate ca fiind una singură? De a doua problemă 
ne vom ocupa în capitolul următor. însă prima ne- 
cesită aici un răspuns. 

Spinoza îl defineşte pe Dumnezeu ca „substanţa 
alcătuită din atribute infinite, fiecare exprimînd o 
esenţă infinită şi eternă” (E 1, Definiţia 1 1)*. Definiţia 
e repetată în diverse variante în corespondenţă (de 
exemplu, C II), dar niciodată într-un asemenea mod 
încît să sugereze că Spinoza n-ar înţelege prin prima 
ocurenţă a lui „infinit”, „infinit de multe”. El se re- 
feră la două asemenea atribute. Comentatorii se 

A 

împart după înţelesul definiţiei lui Spinoza. înţelege 
el într-adevăr că sînt infinit de multe atribute, sau 
doar că fiecare atribut este într-un anumit sens in- 
finit în propria sa natură? (S 19 şi 34 trimit fără în- 
doială la prima interpretare, la fel şi £ 1, Definiţia 9.) 
Spinoza susţine această interpretare în corespondenţa 
cu Tschimhaus, dar în termeni atît de obscuri, încît 
justifică temerile erudiţilor. El afirmă (C LXIV) că 
sînt infinit de multe atribute, susţinînd însă că sufle- 
tul omenesc care este (v. mai jos) ideea corpului 
omenesc nu are acces decît la două — întinderea (ex- 
primat prin corp) şi gîndirea (exprimată prin ideea 
lui). Lămurirea nu este însă nici inteligibilă şi, în 
mod vădit, nici sinceră. 

A 

In spiritul acestei idei, modul de argumentare al 
lui Spinoza nu poate genera concluzii numerice : el 


* Etica , trad. cit., p. 13. 


65 



SPINOZA 


poate stabili că există un lucru de un anumit fel, sau 
că sînt infinite lucruri de un anumit fel, sau că nu 
există nici unul (cf. E 1, Definiţia 8, Scholium 2). 
Aceasta însă pentru că „unul“, „infinit” şi „nici 
unul” denotă pentru Spinoza categorii ontologice, 
şi nu numere: existenţă independentă, „nelimitare” 
şi non-existenţă. Este imposibil ca aceasta să fie o 
dovadă a priori a faptului că există doar două atri- 
bute. Pe de altă parte, „infinite” trebuie să fie com- 
patibil cu „cel puţin două”, după cum reiese din 
argumentarea lui: „infinite” trebuie să susţină un fel 
de interpretare numerică. Apoi, Spinoza afirmă din 
nou că deşi numărul nu e în natura lucrurilor, el este 
impus lor de imaginaţia noastră (v. mai jos). 

Iată aici o chestiune care prezintă dificultăţi for- 
midabile pentru Spinoza. E rîndul lui acum să de- 
natureze subiectul atît în scrisoarea către Tschimhaus, 
cît şi prin utilizarea mai largă pe care o dă con- 

A 

ceptului de infinitate. Insă nu numai sistemul lui 
conţine această mare si neliniştitoare lacună. Incer- 

* » y 

carea comentatorilor de a o umple a produs una din- 
tre cele mai exasperante, plictisitoare şi inutile 
literaturi secundare din întreaga istorie a activităţii 
ştiinţifice. De aceea, nu afirm mai multe în legătură 
cu această problemă decît că este insolubilă. 


Dumnezeu sau Natură 

Din teoria lui Spinoza rezultă că Dumnezeu este 
identic cu lumea, si nu distinct de ea. Dar Dum- 
nezeu este conceput de gîndirea umană în două 

moduri diferite: fie contemplînd gîndirea divină şi 
propria noastră gîndire ca parte a ei, fie, la fel, înain- 
tăm în cunoaşterea lui Dumnezeu investigînd struc- 
tura lumii fizice. Tot ceea ce este făcut de dragul 
cunoaşterii este bine făcut, şi e făcut spre mîntuirea 
noastră. 

Spinoza îşi exprimă monismul în celebra afir- 
maţie: lumea este Deus sive Natura — „Dumnezeu 
sau Natură“. Această declaraţie a făcut ca el să fie 
considerat atît ateu cît şi panteist — în faimoasele 
cuvinte ale lui Novalis — , un „om otrăvit de Dum- 
nezeu“, pentru care înfăţişarea divină luminează 
perpetuu din întregul naturii. Amîndouă interpre- 
tările ar fi fost repudiate de Spinoza ca exprimînd 
o înţelegere limitată a lui Dumnezeu. Teologia lui 
e în mod esenţial impersonală, aşa cum concepţia lui 
despre lumea fizică este în mod esenţial teologică. 
Orice cauzalitate se supune unei paradigme logice, 
şi orice explicaţie este în realitate o formă de de- 
monstraţie. Aşadar, a înţelege cauzalitatea lucrurilor 
înseamnă a înţelege operaţia mentală complexă asu- 
mată de o gîndire infinită. 

De aici decurg numeroase consecinţe. Prima: 
Dumnezeu nu este cauza „tranzitorie” ci cauza „ima- 
nentă” a tuturor lucrurilor: aceasta înseamnă că el 
există în lumea creaţiei sale, şi nu dincolo de ea (E 1, 
Definiţia 18; S 30, 34, 36 ş. urm.). In plus, din mo- 
ment ce cauzalitatea este o formă de necesitate, si 
din moment ce natura divină este eternă şi necesară 
aşa cum este, rezultă că tot ce se întîmplă în lume 

A 

se întîmplă datorită necesităţii. In lumea fizică este 
la fel de puţină libertate ca în lumea ideilor, efectul 

decurgînd din cauză cu necesitatea rigidă a unei 
demonstraţii matematice. Mai mult, fiecare acţiune 

umană ca mod al lui Dumnezeu se naşte din acelaşi 

» > 

lanţ de nedesfăcut al necesităţii, astfel încît unor idei 
ca „întîmplare“ şi „libertate" nu li se poate da sem- 
nificaţia pe care o au în imaginaţia comună. Lucru- 
rile ar fi putut fi altfel numai dacă Dumnezeu ar fi 
putut fi altfel (, S 44): aceasta e totuna cu a pre- 
supune posibilitatea existenţei unei alte substanţe, 
o asemenea supoziţie fiind însă total incoerentă. 

Concluziile acestea sînt de-acum contrare intu- 
iţiei. Iar lucrurile sînt mai complicate decît par. 
Aceasta deoarece există un sens real în care nu „se 
întîmplă" nimic real în lumea lui Spinoza. Dum- 
nezeu este într-adevăr cauza a tot ce există, dar el 
este cauza „eternă". Fiind conceput anume, el nu 
participă la schimbare. El nu este „în" timp, con- 
ceperea timpului nu joacă nici un rol în adevărata 
cunoaştere a lui Dumnezeu. înţelegem lumea în 
termenii „schimbării" şi ai „procesului", dar aceste 
descrieri se aplică numai modurilor lui Dumnezeu, 
şi nu esenţei divine. Ele exprimă doar percepţia 
parţială şi confuză a celor care nu au o idee com- 
pletă sau adecvată despre lume. într-adevăr, putem 
utiliza aceste percepţii parţiale împreună cu o me- 
todă ştiinţifică adecvată pentru a obţine o apreciere 
asupra „modurilor infinite" ale lui Dumnezeu. Do- 
bîndim astfel o explicare a lumii mai completă decît 
oricare alta evidentă simţului comun. Cu toate 

J 

acestea, pentru a explica în cele din urmă lucmrile, 
nu trebuie să le legăm la ceea ce le precede în timp 
— fiindcă aceasta înseamnă doar a raporta un mod 

la altul; mai degrabă trebuie să descoperim relaţia 
lor atemporală cu esenţa eternă a lui Dumnezeu. 
O ştiinţă ideală, ca şi o religie adevărată, ar trebui 
să încerce să privească lumea nu în dimensiunile ei 
temporale, ci „sub aspectul eternităţii" (sub specie 
aeternitatis), în maniera demonstraţiei matematice. 

Dumnezeu este singura cauză „liberă", fiindcă el 

A 

este singurul care se creează pe sine. In măsura în 
care îl gîndim pe Dumnezeu în acest fel, înţelegem 
natura ca principiu activ şi creativ, inteligibil în şi 
prin sine — ca natura naturans, ca să folosim expre- 
sia scolastică a lui Spinoza. Dar putem de asemenea 
studia natura ca produs al creaţiei, ca împlinire a 
unui efort creator prin modurile finite şi infinite ale 
singurei şi adevăratei substanţe : ca natura naturata 
(E 1, Definiţia 29, Scholium). Nu e nici o contra- 
dicţie între aceste două idei; fiecare îşi apropie ace- 
eaşi unică realitate din puncte contrare de vedere. 
Filozoful şi omul de ştiinţă pun în lumină caracte- 
ristici diferite ale lumii, avînd interese diferite si 
inspirînd sufletului pasiuni diferite. Năzuinţa stu- 
diului lor este însă aceeaşi în fiecare caz : supremul 
bine ce constă în cunoaşterea adecvată a lui Dum- 
nezeu (v. în special S 8 şi 9). 

Aceasta este concluzia către care se îndreaptă 
metafizica lui Spinoza: nu există nimic în afara unei 
singure substanţe — sistemul de sine stătător, indepen- 
dent şi explicit ce constituie lumea. Acest sistem 
poate fi înţeles în multe feluri: ca Dumnezeu sau 
Natură, ca suflet sau materie, creator sau creat, etern 
sau temporal. El poate fi cunoscut în mod adecvat 
prin atributele sale, în mod parţial şi confuz prin mo- 

durile sale. Pentru a-1 înţelege în totalitate sub 
aspectul eternităţii, trebuie să ştim că tot ce există în 
lume există cu necesitate, neputînd fi altfel decît este. 


Interpretarea metafizicii lui Spinoza 
Spinoza detaşează conceptul de substanţă de ori- 

/V 

ginile sale intelectuale. In lucrările lui, substanţa nu 
mai este „obiect individual” sau conţinut obişnuit 
al gîndirii. Dumnezeu nu se „individualizează” sub 
adevărata lui înfăţişare, din moment ce este im- 
posibil de conceput orice altă entitate de care să fie 
distinct. Este mai uşor, probabil, să înţelegem 
„substanţa” în termenii introduşi de noua stiintă a 
secolului al XVII-lea, în care cantitatea si trans- 
formarea au întîietate fată de calitate si clasificare. 
Aşa cum remarcam în capitolul precedent, identi- 
ficăm conţinuturile lumii nu numai cu lucrurile 
* 

individuale, ci şi cu esenţele („substanţe”, în înţele- 
gerea uzuală modernă a termenului). Concepţia con- 
form căreia toate transformările din lume sînt 
transformările unei singure esenţe este un echivalent 
modem al monismului lui Spinoza. Această esenţă 
este materia la newtonieni şi energia la urmaşii lui 
Planck şi Einstein. Spinoza însuşi este considerat 
uneori mai aproape de Einstein, luînd „mişcarea şi 
repausul” ca variabile fundamentale şi argumen- 
tînd: „corpurile sînt distincte unele de altele în ceea 
ce priveşte mişcarea şi repausul conţinute în ele” 
(E 2, Definiţia 13). Totuşi, această „mişcare şi re- 
paus” nu este pentru Spinoza un atribut al sub- 

stanţei, ci un „mod infinit 14 : cu alte cuvinte, ceva 
care se află peste tot, dar nu constituie în întregime 

/V 

realitatea ultimă. In acelaşi timp, întinderea (atribu- 
tul) poate fi privită ca „putere care produce mişcare 
şi repaus 11 ( S 120). 

Ideile unităţii lui Dumnezeu şi generării de sine 
îsi au echivalenţi în stiinta modernă, avînd, conform 
interpretării de mai sus valoare egală în concepţiile: 
(1) toate obiectele din lume sînt în interacţiune cau- 
zală completă; (2) universul este un sistem închis, 
dincolo de care nu putem cerceta — avem adevărul 
lui (1) dincolo de care nu e nevoie să cercetăm — 
cauza oricărui lucru din el. La o întrebare de tipul 
„de ce? 11 , care nu se referă la sistemul actual al 
lumii, nu există nici un răspuns, iar încercarea de a 
pătrunde dincolo de acest sistem — în speranţa gă- 
sirii unei „cauzalităţi transcendente 11 a lucrurilor 
create — se dovedeşte în mod inevitabil lipsită de 
sens. O unică esenţă care se supune unui mic set de 
legi, definitorii pentru natura ei, dă naştere la tot 
ceea ce observăm. Ştiinţa are sarcina să se îngri- 
jească de descrierea completă a acestei substanţe şi 
a legilor care i se aplică, astfel încît fiecare în- 

/V 

tîmplare să poată fi în cele din urmă explicată. In 
plus, descrierile substanţei sînt totuna cu descrierile 
legilor care o guvernează: a prezenta proprietăţile 
ultime ale întinderii (materiei, energiei) înseamnă, 
în acelaşi timp, a prezenta legile care guvernează 
toate lucrurile întinse. 

O asemenea „traducere 11 a teologiei lui Spinoza 
a fost parţial aprobată de comentatorii contem- 
porani; aceasta şi pentru că ea face utilă restul 

filozofiei lui Spinoza în sensul unei moralităţi vala- 
bile pentru omul de ştiinţă. La prima vedere, sîntem 
acum departe de viziunea panteistă a „otrăvitului de 
Dumnezeu 11 care stîmea simpatiile lui Novalis şi 

A 

Goethe. Insă probabil doar la prima vedere. Să ne 
amintim de credinţa religioasă senină pe care 
Einstein îsi construia teoria relativităţii — teorie care 

* y 

începe anume de la supoziţiile pe care tocmai le-am 
subliniat şi care părea să justifice, pentru inven- 
tatorul ei, căile alese de Dumnezeu pentru om. 

Comparaţia cu Einstein sugerează dificultatea 
reală a interpretării. Spaţiul, timpul şi numărul stau 
la baza fizicii modeme; dar ce sînt ele pentm Spi- 
noza? Timpul, în particular, pare să fie ceva mai 
mult decît o metaforă, un fel de mod de a vorbi, 
răspîndit peste tot, şi care străbate întreaga noastră 
experienţă; iar aceasta numai pentru că experienţa 
noastră e un ghid „inadecvat 11 pe calea găsirii reali- 
tăţii ultime. Totuşi, înainte de a ne întoarce la aceas- 
tă dificultate, se cuvine să ne oprim asupra celei mai 
importante dintre toate problemele metafizicii lui 
Spinoza: problema locului omului în natură. 



4 

Omul 


Răspunsul lui Spinoza la problema existenţei poate 
fi redat succint astfel: toate lucrurile care există, 
există în mod necesar într-o interdependenţă com- 
pletă. Metafizica rezultantă conduce la anumite im- 
plicaţii neliniştitoare în ceea ce priveşte înţelegerea 
de sine a omului. Intr-un anumit sens, mentalitatea 
poate fi o trăsătură specific umană; cu toate acestea, 
orice lucru din lume este exprimabil atît ca idee cît 
si ca obiect fizic, iar relaţia dintre idei si lucrurile 
întinse este oarecum uşor de înţeles prin această 
teorie a atributelor. Mai mult, monismul lui Spinoza 
generează o idee paradoxală în legătură cu persoana 
umană. Se pare că persoana individuală nu este 
deloc un individ. Şi nici altceva. Filozoful pare să 
nege identitatea, separabilitatea şi suficienţa de sine 
a persoanei, iar omul, ca parte a naturii, nu pare să 
fie în schema lucrurilor un aspect mai important 
decît sînt stîncile, pietrele sau copacii. 

/V 

In fine, afirmaţia că tot ce se întîmplă se întîmplă 
cu necesitate pare să pună sub semnul întrebării 
întreaga problemă a moralităţii. Nu e prea clar dacă 
întrebarea „ce să fac?“ are vreun sens pentru Spi- 
noza. Aici nu numai „eu“ pare să fie problematic 
— ca mod trecător al lui Dumnezeu, fără indivi- 

dualitate şi fără dependenţă de sine — , ci întreaga 
sugestie că un asemenea lucru ar putea cu adevărat 
să facă ceva este fără sens, din moment ce nu are 
nici cea mai mică opţiune. 

Cea mai originală parte a filozofiei lui Spinoza 
constă în încercarea sa de a răspunde la cele trei 
probleme schiţate — problema sufletului şi a cor- 
pului, problema existenţei individuale şi problema 
libertăţii — , reconciliind astfel căutarea fericirii cu 

cunoaşterea lui Dumnezeu. Această încercare nu e 

* 

lipsită de importanţă pentru noi, fiindcă astăzi sîn- 
tem la fel de copleşiţi ca şi Spinoza de sentimentul 
efemerităţii omului, al fragilităţii şi nulităţii lui 
metafizice şi, înainte de toate, de sentimentul com- 
pletei lui dependenţe de o totalitate pe care nu o 
poate controla. 


Atribute şi aspecte 

îl cunoaştem pe Dumnezeu atît prin atributul întin- 
derii cît şi prin cel al gîndirii. Sîntem tentaţi să in- 
terpretăm această teorie în mod „subiectiv” — adică 
presupunînd că Spinoza descrie mai degrabă două 
moduri de percepţie ale unei singure realităţi decît 
o dualitate intrinsecă realităţii percepute. Spinoza 
însuşi încurajează o atare interpretare : 

Doreşti, chiar dacă nu e nevoie, să ilustrez cu un 
exemplu felul cum poate fi caracterizat unul şi acelaşi 
lucru prin două nume. Ca să nu par zgîrcit, am să-ţi 
dau două. Primul: spun că prin Israel se înţelege al 
treilea patriarh; înţeleg acelaşi lucru prin Iacov, 

numele Iacov fiind dat patriarhului în cauză, deoarece 
acesta se prinsese de calcîiul fratelui său. Al doilea: 
înţeleg printr-o suprafaţă fără culoare o suprafaţă care 

A 

reflectă toate razele de lumină fără să le altereze. în- 
ţeleg acelaşi lucru printr-o suprafaţă albă, cu diferenţa 
că, o suprafaţă se numeşte albă în raport cu omul care 
se uită la ea. 

(C IX) 

Nici unul din exemplele lui Spinoza nu are sem- 
nificaţie clară în problema atributelor (se presupune 
că fiecare din ele prevede o esenţă completă şi 
autentică a lucrului căruia îi este atribuit) ; şi fiecare 
exemplu este obscur. Amîndouă par să încurajeze 
interpretarea atributelor ca „perspective” sau „as- 

A 

pecte“. II putem cerceta pe Dumnezeu fie sub aspec- 
tul gîndirii, fie sub aspectul întinderii, în acelaşi 
mod în care omul cercetează o pictură: prima dată 
ca pe o dispunere de pete colorate, apoi ca pe un 
portret, în fiecare caz înţelegînd acelaşi lucru 
material. 

O asemenea interpretare ignoră presupunerea 
ascunsă a lui Spinoza. Raţionalistul priveşte cunoaş- 
terea noastră despre lume după modelul matematic. 

Asa cum nu există nici o deosebire între felul cum 

* 

sînt numerele şi cum sînt reprezentate în demon- 
straţiile noastre, tot aşa, pentru un raţionalist, nu e 

nici o diferenţă între felul cum este lumea si felul 

> > 

cum este reprezentată în raţionamentul nostru — pre- 
supunînd că noi raţionăm ca în matematică, cu aju- 
torul „ideilor clare şi distincte”. Această trăsătură 
a matematicii este folosită deseori de empirişti pentru 
a arăta că entităţile matematice, precum numerele, 

nu sînt în mod real independente de noi : dacă putem 
cunoaşte totul despre ele, dacă proprietăţile lor oglin- 
desc perfect cunoaşterea noastră despre ele, aceasta 
este pentru că numerele sînt într-un anumit sens 
construite în procesul înţelegerii lor. Totuşi, pentru 
un raţionalist, matematica este pur şi simplu ilus- 
trarea perfectă a posibilităţii faptului că pot dobîndi 
o cunoaştere a priori a unui lucru diferit de mine 

A 

însumi. In mod similar, Spinoza defineşte un atribut 
ca fiind ceea ce intelectul percepe a fi esenţa unei 
substanţe. Şi ceea ce intelectul (corect instruit) per- 
cepe ca fiind esenţa a ceva este chiar esenţa acelui 
lucru. De aici rezultă că cele două concepţii sînt 
două descrieri complete şi adecvate ale lumii aşa 
cum este ea în mod esenţial, şi nu două puncte de 
vedere asupra lumii, un atribut nefiind cu adevărat 
distinct de substanţa în care se află. în primele scri- 
eri, Spinoza punea problema în felul următor: ,, Fiinţa 
ca fiinţă numai prin ea însăşi, ca substanţă, nu ne 
afectează, şi trebuie să fie explicată prin unele atri- 
bute de care nu se distinge decît în mod ideal“ 
(MP. 1, cap. 3). în acelaşi timp, un atribut este nu- 
mit aşa pentru că „intelectul atribuie o anumită na- 
tură substanţei “ (C IX). 

Cea mai bună cale de a înţelege filozofia lui 
Spinoza este probabil în termenii unei analogii ex- 
puse de Thomas Carson Mark. Să considerăm para- 
digma lui Spinoza cu privire la ştiinţa obiectivă: 
geometria lui Euclid. Axiomele expuse de Euclid 
utilizează noţiuni intuitive ale figurii plane, cum ar 
fi linia şi punctul, pe care le punem fără dificultate 
în legătură cu experienţa noastră cotidiană despre 

spaţiu. Aceleaşi axiome pot fi reexprimate utilizînd 
coordonatele carteziene prin care figurile sînt deter- 
minate cu ajutorul ecuaţiilor cu două variabile. Aces- 
tea transformă demonstraţiile rezultate din teoremele 

» 

geometriei în demonstraţii algebrice; demonstraţiile 
îşi corespund reciproc, şi nici o ştiinţă nu prezintă 
rezultate care nu pot fi prezentate şi altfel, într-o 
formă echivalentă. Cel care trece de la un idiom la 
celălalt pe parcursul unei demonstraţii face dovada 
unei curioase greşeli de logică. S-ar putea afirma 
aici că expunerile carteziene şi euclidiene ale geo- 
metriei plane oferă o prezentare completă a acelu- 
iaşi sistem de adevăruri matematice si o analiză 
* 1 

completă a tuturor relaţiilor de dependenţă logică 

A 

care se obţin în sistem. In acelaşi timp, propoziţiile 
unei stiinte, chiar dacă sînt cu necesitate adevărate, 
nu pot fi substituite cu demonstraţiile aparţinînd 
alteia. Orice propoziţie care reprezintă mai puţin 
decît o concepţie a întregului dobîndeşte//e un sens 
euclidian, fie unul cartezian, şi numai ideea întreagă 
(sau, în cuvintele lui Spinoza, ,,adecvată“) care este 
stiinta totală arată că subiectul este în fiecare caz 

) î 

unul si acelaşi. 

y y 

Analogia nu este perfectă. Dar este probabil cel 
mai apropiat model de teoria lui Spinoza privind 
relaţia dintre atributele gîndirii şi ale întinderii, atri- 
bute care oferă fiecare o cunoaştere completă şi adec- 
vată a esenţei unei singure substanţe. Gîndirea şi 
întinderea reprezintă fiecare realitatea aşa cum este 
ea în mod esenţial, fiecare atribut prezentînd o ex- 
punere completă a acestei realităţi. Prin urmare, fie- 
care mod — inclusiv fiecare obiect din sistemul 

timpului şi al transformării — poate fi descris atît 
în termeni mentali cît si în termeni fizici; iar dacă 
nu sîntem familiarizaţi cu ideile care exprimă reali- 
tatea unei pietre sau a unei mese, aceasta este numai 
datorită percepţiei noastre confuze. Totuşi, cunoaş- 
tem atît expresia mentală cît şi cea fizică a unui 
singur mod finit — în propriul nostru caz. Sufletul, 
ne spune Spinoza, este o idee particulară, şi anum6 
„ideea corpului 14 ( E 2, Definiţia 13). Această idee 
„nu este simplă, ci compusă din multe idei 44 ( E 2, 
Definiţia 15), iar fiecărui constituent îi corespunde 
un proces corporal care este „obiectul 44 sau ide - 
atum - ul său. 

A 

In mod normal, cînd afirmăm despre o idee că 
este o idee a unui obiect, nu dorim să sugerăm şi 
faptul că ideea şi obiectul sînt în legătură intimă. La 
urma urmei, avem idei ale obiectelor îndepărtate, 
care nu pot exista în mintea omenească, şi idei ale 
ficţiunilor, care nu există deloc. In mod normal, 
cuvîntul „a“ înseamnă „despre 44 , şi „obiectul 44 unei 
idei este cel reprezentat în sau prin ea. Totuşi, 
pentru Spinoza acest mod de a gîndi este doar o 
reflectare a propriei noastre înţelegeri inadecvate. 
Singura relaţie cognitivă reală care poate exista 

între o idee si un lucru material este relaţia care 

) * 

există între o idee, care este un mod al substanţei 
unice concepută sub atributul gîndirii, şi exact ace- 
laşi mod conceput sub atributul întinderii. Este o 
problemă delicată de logică să putem sau nu numi 
această relaţie una de identitate. Cu toate acestea, 
Spinoza afirmă că „sufletul şi corpul sînt unul şi ace- 
laşi lucru, conceput fie sub atributul gîndirii, fie sub 
„atributul întinderii 44 ( E 2, Definiţia 21, Scholium). 

Care este atunci relaţia dintre suflet şi corp? 
Acesta este din nou un subiect controversat între 
cercetători. Putem concentra o literatură vastă si 
neconcludentă intr-o scurtă dar, probabil, la fel de 
satisfăcătoare afirmaţie, spunînd că Spinoza com- 
bină monismul ontologic cu dualismul conceptual. 
Sufletul şi corpul sînt unul şi acelaşi lucru ; a-1 de- 
scrie drept suflet şi a-1 descrie drept corp înseamnă 
a-1 situa în două sisteme separate şi diferite. Detaliile 
acestor sisteme nu pot fi substituite mutual, şi aser- 
tarea unei relaţii cauzale (relaţie de dependenţă) 
între suflet şi corp este incoerentă. Dacă înţelegem 
prin „a este identic cu b“ că ,,a“ îl poate substitui 
cu adevărat sesizabil pe „b“ în orice propoziţie 
adevărată despre b, atunci sufletul şi corpul nu sînt 
identice. Pe de altă parte, sistemul complet de care 
aparţine sufletul este exact acelaşi sistem de care 

A 

aparţine şi corpul. In plus, sufletul şi corpul se întîl- 
nesc în puncte izomorfe în cele două sisteme para- 
lele. Totuşi, din punct de vedere ontologic, sufletul 
„nu este nimic altceva decît“ corpul şi nu are o reali- 
tate separată de realitatea atribuită corpului, cu toate 
că „nici corpul nu poate determina sufletul să cuge- 
te, şi nici sufletul nu poate determina corpul să conti- 
nue să se mişte sau să fie în repaus“ ( E 3, Definiţia 2). 

O asemenea concepţie despre relaţia dintre suflet 
şi corp îşi are şi astăzi adepţi. Mulţi filozofi argu- 
mentează acum astfel (pornind de la premise care 
oglindesc interpretarea „ştiinţifică 14 pe care am dat-o 
metafizicii lui Spinoza): A descrie comportamentul 
unei persoane în termeni mentali nu înseamnă a ne 
referi la procesele oculte care există dincolo de 

transformările corpului, ci a descrie aceste transfor- 
mări în mod autentic, utilizînd concepte radical di- 
ferite de cele utilizate în ştiinţele naturii. Un om care 

> y 

gîndeşte, doreşte sau se înfurie este într-o anumită 
condiţie fizică, si această condiţie constituie, într-un 
anumit fel, gîndirea, dorinţa sau furia lui. Descriin- 
du-i condiţia în termeni mentali, utilizăm concepte 
care nu-şi găsesc loc în explicaţia ştiinţifică a na- 
turii: interpretăm comportamentul lui, situîndu-1 în 
„lumea umană“ a relaţiilor personale. Un critic, de- 
scriind semnificaţia unei bucăţi muzicale, descrie exact 
aceleaşi obiecte ca fizicianul ce îi descrie sunetele 

y 

componente; el le interpretează însă într-un mod 
avînd o semnificaţie specială pentru cei care reacţio- 
nează la muzică. Semnificaţia muzicii nu e separată 
de sunete : mai degrabă este totuna cu sunetele în- 
ţelese cu ajutorul unor concepţii care le plasează 
într-o relaţie semnificativă cu noi înşine. In mod 

y y 

similar, sufletul unui om nu este separat de proce- 
sele corporale care îi determină comportamentul, 
deşi, atunci cînd le privim ca suflet, le vedem într-o 
interpretare specială care le leagă de propria noastră 
reacţie. Această interpretare utilizează concepte fără 
vreun rol în formarea legilor ştiinţifice. Prin urmare, 
asertarea unei relaţii cauzale între evenimentele 
fizice şi cele mentale este în mod inerent para- 
doxală, poate chiar incoerentă. 


Indivizi şi „conatus“ 

Aşa cum a fost prezentată pînă acum, teoria este 
evident incompletă. Pentru că ne vorbeşte la modul 


80 



OMUL 


abstract despre relaţia mentalului cu fizicul. Nu ne 
dă nici o relaţie despre particularitatea sufletului 
omenesc şi nici vreo idee despre cum am putea să 
individualizăm sufletul sau corpul — ideatum - ul său. 
Şi fără individualizare, relaţia dintre suflet şi corp 
este încă neclară. Atunci, cum putem înţelege in- 
dividualitatea şi separabilitatea atribuită (în aseme- 
nea cazuri) modurilor finite ? 

Despre Dumnezeu ca individ se poate vorbi nu- 
mai în sens problematic — ca despre „unul sau sin- 
gurul“. într-adevăr, s-ar putea presupune că nu este 
loc în filozofia lui Spinoza pentru conceptul de in- 
divid sau pentru distincţia, atît de importantă în gîn- 
direa noastră comună, dintre individ şi proprietăţile 

sale. Să considerăm culoarea roşie a acestei cărţi. în 

) ) 

teoria lui Spinoza, acesta este un mod al lui Dum- 
nezeu. De ce trebuie atunci să atribuim culoarea 
roşie cărţii si nu lui Dumnezeu, si de ce ezităm să 
considerăm cartea o proprietate a lui Dumnezeu? 
Cum poate fi conceput un mod finit ca individ in- 
dependent şi nu doar ca stare trecătoare a altui lucru 
de care aparţine modul? 

Spinoza se referă deseori la indivizi finiţi şi vor- 
beşte despre cutare sau cutare mod finit „în măsura 
în care ( quatem Iquatenus ) el este în sine însuşi“ (de 
exemplu, E 3, Definiţia 6). Cu alte cuvinte, există 
un sens în care — sau un moment în care — modu- 
rile finite pot fi dependente de sine (,,în“ ele însele) 
în felul în care Dumnezeu este dependent de sine. 
Spinoza enunţă şi o definiţie a esenţei ( E 2, Defi- 
niţia 2) care poate fi aplicată la fel de bine atît 

modurilor finite cît si lui Dumnezeu : 

) 

. . . esenţei unui lucru îi aparţine ceea ce implică în chip 
necesar existenţa sa şi existenţa acelui lucru, şi care, 
suprimîndu-se, are drept urmare dispariţia lucrului; 
cu alte cuvinte, acel ceva fără de care lucrul nu poate 
exista şi nu se poate concepe — şi invers, acel ceva 
care, fără lucru, nu poate exista şi nu se poate concepe. 

Aplicarea de către Spinoza a acestor idei la modu- 
rile finite denotă o răsturnare interesantă a argumen- 
tului lui Descartes cu privire la ceară (v. cap. 3). 

Ceara părea să nu posede nici o unitate sau iden- 
titate esenţială dincolo de cea a materiei din care a 
* 

fost compusă. Putea fi ruptă, topită,, transformată în 
raport cu fiecare din proprietăţile ei, exceptîndu-le 
pe cele care aparţin materiei (sau întinderii) ca atare. 
E tentant să conchidem că numai întinderea e ferită 
de orice schimbare. (Am putea spune că individuali- 
tatea bucăţii de ceară e dizolvată în compoziţia ei.) 
Spinoza observă că, prin contrast, există lucruri care 
au un fel de rezistentă inerentă la transformările 
suferite de bucata de ceară. Ele rezistă la vătămăre, 
rupere sau topire; uneori, dacă se strică, se restabi- 
lesc singure conform principiului inerent de reface- 
re. Ele năzuiesc, cum afirmă Spinoza, să dureze în 
propria lor fiinţă. Această năzuinţă ( conatus ) consti- 
tuie esenţa lor, pentru că ea este cea care implică în 
mod necesar schimbarea lucrului atunci cînd e în- 

A 

depărtată, şi fără de care lucrul nu poate exista. In 
plus, conatus - ul unui lucru este principiul cauzal în 
termenii căruia îi explicăm persistenţa şi proprie- 
tăţile. Aşadar, cu cît are mai mult conatus, cu atît 
obiectul este mai dependent de sine — cu atît este 
mai ,,în el însuşi”. 

Exemple evidente sînt organismele. Să conside- 
răm animalele: spre deosebire de pietre, ele evită 
vătămările, rezistă cînd sînt ameninţate de ele si 
chiar se refac singure cînd sînt lovite — dacă lovi- 
tura nu e atît de serioasă încît să distrugă în între- 
gime conatus - ul lor. Din această cauză, atribuim 
animalelor dependenţa de sine şi dualitatea pe care 
rareori o acordăm lucrurilor neînsufleţite. Aceasta 
reiese si din modul nostru de a le descrie, căci 
utilizăm întotdeauna mai curînd „substantive numă- 
rabile“ decît „substantive de cantitate“. O piatră 
este o bucată de piatră, un lac este o baltă de apă, 
un om de zăpadă este un morman de zăpadă. Dar, 
cît trăieşte, o pisică este o pisică în sine, şi nu o 
bucată de pisică: numai cînd acel conatus s-a sfîrşit, 
poate fi descrisă ca un morman, o bucată sau o masă. 
Individualitatea şi dependenţa de sine a pisicii, ca 
şi aceea a omului, fac parte din natura ei ; a împărţi 
o pisică în două înseamnă a crea nu două jumătăţi 
de pisică, ci doi întregi de alt fel. Pisica năzuieşte 
să dureze ca un singur lucru, şi există doar atît timp 
cît această năzuinţă este „împlinită" — ca să folo- 
sim limbajul matematic al lui Spinoza. 

Năzuinţa corpului este de asemenea şi năzuinţa 
sufletului. Această năzuinţă, concepută în termeni 
mentali, este ceea ce înţelegem prin voinţă ( yo - 
luntas ). Uneori, descriind conatus - ul unei creaturi, 
ne referim atît la corp cît şi la suflet, şi atunci vor- 
bim despre „pofte" ; alteori — mai ales atunci cînd 
descriem oamenii — încercăm să punem accent pe 

elementul conştiinţei care îi determină nu numai să 

> * 

aibă pofte dar şi să fie pe deplin conştienţi de ele: 

şi atunci utilizăm termenul „dorinţă 41 ( cupiditas ) 
( E 3, Definiţia 9)*. In fiecare ca'X, ne referim la ace- 
eaşi realitate : conatus - ul care permite unui organism 
să se distingă de ceea ce îl înconjoară într-o depen- 
dentă de sine statornică si activă. 

* 1 

Teoria despre conatus , combinată cu analiza rela- 
ţiei corp-suflet, are o consecinţă particulară: aceea 
că „sufletul [...] năzuieşte să-şi menţină existenţa 
pe o durată nedeterminată, şi este conştient de nă- 
zuinţa sa“ (E, 3, Definiţia 9)**. Prin urmare, este 
imposibil să ne gîndim la sinucidere: „ideea care 
neagă existenţa corpului nostru nu poate exista în 
sufletul nostru, ci este contrară acestuia 44 ( E 3, Defi- 
niţia 10). Sinuciderea premeditată este o contra- 
dicţie, o dată ce implică intenţia deliberată de a nu 
lupta, o violare autogenerată a propriei generări de 
sine, o aţîţare a esenţei cuiva împotriva lui însuşi. 
Atunci cum explică Spinoza multele cazuri de sin- 
ucidere autentică? Si cum reconciliază această teorie 
cu propria lui etică care ne îndeamnă să nu ne 
temem de moarte şi să nu ne ferim de ea din motive 
nedemne ( E 4, Definiţia 72; E 5, Definiţia 38)? 

Răspunsul lui oficial la această problemă dificilă 
e că „nici un lucru nu poate fi distrus decît de o 
cauză externă 44 ( E 3, Definiţia 4)*** şi, prin urmare, 
„nimeni... nu se sinucide din necesitatea naturii 
proprii. Cei care fac astfel de lucruri sînt constrînşi 
de diverse cauze externe care pot surveni în multe 
feluri 44 ( E 4, Definiţia 20, Scholium). El dă nume- 


* Etica , trad. cit., p. 112. 

** Ibid. 

** *Ibid . ., p. 110. 

roase exemple, citind cazul lui Seneca, care şi-a 
deschis venele din ordinul tiranului, si cel al nebu- 
niei, în care sufletul „si-a asumat o natură contrară 

’ /V 

naturii sale anterioare”. In această nouă natură, o 
idee nu putea exista în suflet atîta vreme cît sufletul 
se conformase năzuinţelor sale iniţiale; prin urmare, 
ea nu este rezultatul conatus - ului sufletului. 

Comentatorii îşi exprimă în diverse, feluri nemulţu- 
mirea în legătură cu această teorie a sinuciderii 
avansată de Spinoza. Oricum, e important să remar- 
căm că, în fapt, el prezintă o teorie, şi acest lucru 
nu e lipsit de perspicacitate. Acest mod de a ajunge 
la puncte de contact cu lumea umană prin conse- 
cinţele metafizicii proprii este în întregime carac- 
teristic lui Spinoza. Dacă s-ar fi limitat să viseze în 
sfere abstracte, inconştient de sau opunîndu-se la 
contactul cu problemele reale ale vieţii şi înţelegerii 
omeneşti, sistemul lui ar fi fost mai puţin interesant, 
în acest caz particular, el a trecut cu vederea multe 
explicaţii posibile ale sinuciderii. Nu este însă lim- 
pede dacă greşeşte în postulatul său fundamental 
conform căruia toate lucrurile pe care mi le asum cu 
seriozitate sînt asumate de dragul stăruinţei mele. 
Sinuciderile nobile din Japonia arată destul de clar 
cum doreşte un om să-si sfîrsească zilele, si anume 
într-un fel care să-i prelungească chinul sfîrşitului. 


Teoria ideilor 

Orice se poate concepe fie ca idee, fie ca lucru 
întins; iar între suflet şi corp nu există o relaţie 
cauzală (în sensurile recunoscute de Spinoza). între 

două lucruri există o relaţie cauzală numai dacă 

* 

conceperea unuia implică şi conceperea celuilalt. 
Prin conceperea ei, o idee poate depinde de altă idee, 
şi un corp de alt corp. In elaborarea sistemului idei- 
lor nu se poate face nicăieri o referire clară la modul 
fizic, asa cum nici în elaborarea stiintei întinderii nu 
se poate face o referire clară la mental. Cele două 
sisteme sînt expresiile paralele şi diferite ale unei 
singure totalităţi. Cu toate acestea, „ordinea şi înăl- 
ţimea ideilor sînt aceleaşi cu ordinea si înlănţuirea 
> » > > 

lucrurilor" ( E 2, Definiţia 7)* ** . Prin urmare, nu e nici 
o dificultate să punem în legătură sufletul cu lucru- 
rile din afara lui, sau să-i expunem poziţia în sec- 
venţa desfăşurării acelei natura naturata: 

y y 

Ordinea sau înlănţuirea lucrurilor este una, indiferent 
dacă natura este concepută sub unul sau altul din 
atributele sale ; plin urmare, ordinea acţiunilor şi pasi- 
unilor corpului nostru este de la natură simultană cu 
ordinea acţiunilor şi pasiunilor sufletului... [astfel] 
decizia sufletului împreună cu apetitul şi determina- 
rea corpului sînt simultane în natură, sau mai degra- 
bă ele sînt unul şi acelaşi lucru, care, cînd e considerat 
sub atributul gîndirii şi explicat în termenii lui, îl 
numim decizie, iar cînd e considerat sub atributul în- 
tinderii şi dedus din legile mişcării şi repausului, îl 
numim cauzalitate. 

(. E 3, Definiţia 2, Scholium) 

Pentru fiecare idee există un ideatum — un obiect 
conceput sub atributul întinderii, care în sistemul 
lumii corespunde exact ideii. Fiecare idee este „a“ 


* Etica , trad. cit., p. 53. 

** Ibid., p. 106. 

ideatum-ului ei, şi deci fiecare idee expune ceea ce 
Spinoza a numit însuşirea „extrinsecă” a adevăru- 
lui, şi anume corespondenţa exactă şi necesară cu 
ideatum-u\ ei ( E 2, Definiţa 4). De aici nu rezultă 
că nu există lucruri precum ideile false. Pentru că 
multe idei nu posedă însuşirile „intrinsece” ale ade- 
vărului. Eroarea se iveşte din nereuşita noastră de 

* * 

a pricepe întregul sistem al ideilor şi al relaţiilor de 
dependenţă dintre ele : rămînem de aici doar cu con- 
cepţii confuze sau parţiale ale lucrurilor, şi numai 
înlocuind aceste concepţii cu idei „adecvate” putem 
avea garanţia că gîndirea noastră expune lucrurile 
aşa cum sînt. Numai într-o idee „adecvată” se re- 
cunosc însuşirile intrinsece ale adevărului (E 2, Defi- 
niţia 4). La Spinoza, termenul „adecvat” îndeplineşte 
o funcţie similară cu sintagma lui Descartes „clar 
şi distinct” ; într-adevăr, Spinoza utilizează uneori 
terminologia carteziană (de exemplu, în E 2, Defi- 
niţia 28, în S, M şi în primele scrisori). Totuşi, teoria 
ideii „adecvate” este mult mai sistematică decît 
prototipul ei cartezian şi conduce la concluzii pe 
care Descartes le-ar fi respins cu siguranţă. 

O idee care posedă numai calitatea extrinsecă a 
adevărului poate fi o sursă de eroare — şi în acest 
sens poate fi descrisă ca falsă. Chiar dacă putem şti 
ce corespunde (în mod corect) ideatum-ului ei, nu 
putem şti exact ce este ideatum - ul ei din proprie- 
tăţile intrinsece ale ideii. Cu alte cuvinte, în timp ce 
ideea inadecvată se dovedeşte opacă la lume, ideea 
adecvată este transparentă. Prin urmare, „între o 
idee adevărată si una adecvată nu recunosc nici o 
diferenţă, cu excepţia faptului că epitetul « adevă- 

rată » priveşte numai acordul dintre idee şi idea- 
tum- ul ei, în timp ce epitetul « adecvată » priveşte 
natura ideii însăşi” (C LX). 

Pornind de la presupunerea raţionalistă potrivit 
căreia există cu adevărat idei adecvate, Spinoza ne 
arată cum să construim o teorie a cunoaşterii (care 
e de fapt o teorie a erorii). Teoria (elaborată brut în 
S 2, 15 şi 16 şi perfecţionată în E 2, Definiţiile 35 
ş. urm.) este extrem de complicată, dificultatea fiind 
dată în particular de tendinţa constantă a lui Spinoza 
de a descrie relaţia dintre idee si ideatum ca o relaţie 
de reprezentare (astfel, o idee pare uneori a fi a idea- 
tum - ului ei, în înţelesul obişnuit al acestui cuvînt 
dificil, şi nu doar în sensul implicat de metafizica 
lui Spinoza). Spinoza descrie în mod constant, în 
limbaj medieval, drept relaţie intenţională (relaţie de 
gîndire) ceea ce e de fapt o relaţie materială (relaţie 
în fapt). Probabil că Spinoza nu a fost clar în această 
problemă, deşi ar fi putut să fie. Astfel, el utilizează 
uneori cuvîntul „obiect” ( obiectum ) referindu-se la 
conţinutul reprezentaţional al unei idei, rezervînd 
cuvîntul „ ideatum “ corelatului ei (de exemplu, E 2, 
Definiţia 13, Scholium; v. şi Glosar). 

Ca şi Descartes, Spinoza foloseşte termenul „idee” 
pentru a acoperi tot conţinutul mental. El trece două 
frontiere critice printr-o atare folosire a termenului : 
cea dintre concept şi percepţie şi cea dintre concept 
şi propoziţie. Există desigur o distincţie între con- 
ceptul de om şi percepţia, imaginea sau visul unui 
om; şi o distincţie între conceptul de om şi propo- 
ziţia: „omul există”. Pentru Spinoza, aceste distincţii 

trebuie reconstruite din rămăşiţele nedescifrate ale 

» 1 

X8 



OMUL 


epistemologiei sale — şi el acordă pagini fascinante 
şi strălucitoare acestei sarcini de reconstrucţie ( E 2, 
Definiţiile 16 şi 17; £ 2, Definiţiile 48 şi 49). Cel 
care îl studiază pe Spinoza trebuie să-şi amintească 
faptul că însăşi propoziţia „o idee dată este adevă- 
rată“ conţine o ambiguitate atît de mare încît inter- 
pretarea e deseori aproape imposibilă. 

Explicînd adevărul drept o proprietate intrinsecă 
a ideilor adecvate, Spinoza închide breşa dintre 
lume şi concepţia noastră adecvată despre ea. El 
oferă, de asemenea, o demonstraţie (interesantă în 
amănunt şi plină de fantezie în maniera de prezen- 
tare) pentru faptul că fiecare idee adecvată este evi- 
dentă în sine pentru persoana care o posedă ( E 2, 
Definiţia 43). Preocuparea lui principală este expli- 
carea în primul rînd a erorii şi în al doilea rînd a 
cunoaşterii comune, imperfecte, prin care ne con- 
ducem în viată. 

* 

Spinoza argumentează că „falsitatea constă dintr-o 
privaţiune de cunoaştere care rezultă din ideile con- 
fuze, inadecvate sau mutilate“ ( E 2, Definiţia 35). 
Un prim exemplu de inadecvare este percepţia sen- 
zorială. Să considerăm soarele, aşa cum apare el 
pentru omul care-1 studiază de pe pămînt. Imaginea 
care constituie percepţia soarelui este într-adevăr o 
idee. Dar ideatum - ul acestei idei nu este ceea ce i 
se pare că vede celui ce o percepe. Soarele nu este, 
aşa cum e reprezentat în mod absolut fals — o mică 
minge roşie cu un diametru de cîteva picioare, îno- 
tînd înlr-o mare de albastru. Adevăratul ideatum al 
acestei idei este mai degrabă modificarea în corp a 
aşa-numitului aspect mental. (Trebuie să spunem că 
ideatum - ul este un proces în sistemul nervos.) Fiind 

inadecvată, ideea se referă la soare, despre care 
prezintă doar o cunoaştere confuză şi parţială, şi nu 
la procesul corporal care este corelatul său material. 

întreaga cunoaştere cîştigată prin percepţia sen- 
zorială este de acest tip, fiind considerată în Etică 
nivelul cel mai de jos dintre cele trei niveluri de 

A 

cunoaştere. (In Tratatul despre îndreptarea intelec- 
tului existau patru asemenea niveluri, iar în Scurt 
tratat tot trei, inspiraţia fiind în ambele cazuri cla- 
sică — Aristotel optase pentru patru niveluri de cu- 
noaştere, iar Platon pentru trei.) Spinoza denumeşte 
primul nivel de cunoaştere imaginaţie sau opinie, 
subînţelegînd că o asemenea cunoaştere nu poate 
atinge niciodată adecvarea, pentru că ideile imagi- 
naţiei ne vin în ordinea proceselor noastre corporale 
şi nu în ordinea lor intrinsec -logică. Ideile imagina- 
ţiei sînt reflectările ilogice ale proceselor înţelese în 
mod inadecvat. Printr-o acumulare neîntreruptă de 
idei confuze, putem ajunge la înţelegerea a ceea ce 
le este comun — noţiunea universală ( notio univer- 
salis ) — asemeni celor exemplificate în concepţiile 
noastre despre om, copac, cîine sau paznic de porci 
(. E 2, Definiţia 40, Scholium). Unul din motivele 
pentru care nu putem avea încredere în limbajul 
comun ca instrument filozofic e faptul că ideile co- 
municate de el aparţin în întregime acestei clase de 
concepţii complexe dar confuze, şi nu clasei ideilor 
adecvate. 

Să ne întoarcem la exemplu: soarele nu poate fi 
cunoscut în mod adecvat prin transformările cor- 
pului nostru, ci numai prin ştiinţa care caută ideea 
adecvată a soarelui. Acest tip de ştiinţă, care porneşte 
prin observaţii raţionale de la primele principii, 

aparţine celui de-al doilea nivel de cunoaştere, nivel 
care implică idei adecvate şi „noţiuni comune" ( no - 
tiones communes, diferite de „noţiunile universale" 
la care tocmai ne-am referit). O noţiune comună 
este ideea unei proprietăţi comune oricărui lucru, 
si „acele lucruri comune tuturor si care sînt în 
mod egal în parte şi în întreg pot fi concepute doar 
în mod adecvat" (E 2, Definiţia 39). Aceste noţiuni 
sînt comune si în alt sens, si anume: toti oamenii le 
posedă, fiindcă cu toţii se împărtăşesc din natura 
comună pe care ele o exprimă. Asemenea idei for- 
mează premisele de bază ale ştiinţei naturii şi oferă 
întreaga explicaţie ultimă a faptului că e posibilă 
comunicarea filozofică, iar cunoaşterea umană e 
publică. 

Spinoza identifică şi un al treilea nivel de cu- 
noaştere, pe care îl numeşte intuiţie sau scientia in- 
tuitiva. „Acest gen de cunoaştere", explică el, „merge 
de la ideea adecvată a esenţei formale a anumitor 
atribute ale lui Dumnezeu la cunoaşterea adecvată 
a esenţei lucrurilor" ( E 2, Definiţia 40, Scholium 2)*. 
El ilustrează această remarcă obscură cu un exemplu 
matematic (dezvoltat mai larg în S 2, cap. 1), din care 
putem deduce că, prin „intuiţie", Spinoza înţelege 
cunoaşterea comprehensivă a sensului şi adevărului 
unei propoziţii acordată celui care o pricepe într-un 
singur act mental, laolaltă cu demonstraţia ei validă 
din premise evidente în sine. Descartes pusese in- 
tuiţia în centrul epistemologiei; Spinoza perfecţio- 
nează expunerea lui Descartes, descriind intuiţia ca 


* Etica , trad. cit., p. 86. 

un ideal de cunoaştere raţională: concepţie legată 
definitiv de conceptul său de demonstraţie validă. 
După Spinoza, intuiţia ne apare numai atunci cînd 
înţelegem relaţia dintre subiectul de studiat şi 
„ideea adecvată a esenţei formale a lui Dumnezeu”, 
deoarece nimic altceva nu poate servi ca premisă a 
unei deducţii valide în sine. Prin „esenţă formală”, 
Spinoza înţelege natura reală şi independentă a lui 
Dumnezeu. (Formalul este distinct de „obiectiv”: 
de reprezentarea unui lucru mai degrabă ca „obiect” 
al gîndirii decît aşa cum este el în sine — I vi, 34 şi 
35. Aceşti termeni scolastici provoacă o confuzie 
considerabilă, din moment ce acum trebuie să utili- 
zăm „subiectiv” în loc de „obiectiv” şi „real” în loc 
de „formal” — v. Glosar.) 

Putem exprima acum concis teoria adevărului şi 
cunoaşterii lui Spinoza. „Cunoaşterea de primul 
gen”, afirmă el, „este singura cauză a falsităţii”, în 
timp ce „cunoaşterea de genurile doi şi trei este cu 
necesitate adevărată” ( E 2, Definiţia 41)*. Prin ur- 
mare, din punctul nostru de vedere, adevărul unei 
idei este dat de legătura ei logică cu sistemul ideilor 
„adecvate”, şi nu doar de corespondenţa ei extrin- 
secă cu ideatum- ul. Progresul cunoaşterii constă în 
înlocuirea continuă a ideilor confuze si inadecvate 

î 

cu concepţiile adecvate, pînă cînd, la limita superi- 
oară a înţelegerii, tot ceea ce gîndim va decurge 
inevitabil dintr-o idee adecvată despre esenţa lui 
Dumnezeu. 


* Etica , trad. cit., p. 87. 

„Sub specie aeternitatis“ 

Toate ideile există în Dumnezeu ca modificări ale 
gîndirii sale. Unele idei există şi în sufletul omenesc. 
Spinoza afirmă că ideile noastre există în Dumne- 
zeu în măsura în care (quatenus) el compune sufletul 
omenesc. Şi invers, din moment ce Dumnezeu pose- 
dă cunoaşterea adevărată a oricărui lucru, ideile noas- 
tre proprii sînt adecvate în măsura în care sîntem 
parte din intelectul infinit. Filozoful presupune că 
acest ,,în măsura în care“ este o problemă de grad: 
cu cît concepţiile mele sînt mai adecvate, cu atît am 
mai multe şanse să ajung dincolo de condiţia mea fi- 
nită, mai aproape de esenţa divină al cărui mod sînt. 

Nu e uşor de înţeles sintagma „în măsura în 
care“. Fără această sintagmă însă, cea mai 
importantă din verigile demonstraţiei lui Spinoza — 
legătura dintre divin şi uman — ar fi distrugă. După 
cum afirmam în ultimul capitol, a putea descrie 
atributele lui Dumnezeu în termeni temporali nu 
este decît un mod de a vorbi. Dumnezeu este etern, 
aceasta înseamnă că e în afara timpului şi 
schimbării. Prin urmare, „lucrurile sînt concepute 
ca actuale în două feluri — fie în măsura în care le 
concepem existenţa în raport cu un anumit timp şi 
loc, fie în măsura în care le concepem ca fiind 
cuprinse în Dumnezeu şi rezultînd din necesitatea 
naturii divine“ (E 5, Definiţia 29, Scholium). A 
trece de la divin la omenesc înseamnă a trece de la 
atemporal la temporal. Deşi înţelegem modificările 
lui Dumnezeu ca „durabile” şi succedîndu-se una 
alteia în timp, asimilarea conceptului de timp în 

cunoaşterea noastră reflectă numai inadecvarea aces- 

* 

A 

tei cunoaşteri. „In măsura în care“ percepem lucru- 
rile în mod adecvat, le înţelegem ca decurgînd din 
natura eternă a lui Dumnezeu, printr-un lanţ de ex- 
plicaţii în formă logică şi atemporală. 

Astfel, după Spinoza, „stă în natura raţiunii să per- 
ceapă lucrurile sub un anumit aspect al veşniciei [sub 
quadam aeternitatis specie ] “ ( E 2, Definiţia 44, Coro- 
larul 2)*. O concepţie adecvată despre lume este o 
concepţie sub specie aeternitatis', în felul acesta vede 
Dumnezeu lumea (cu care se identifică), şi în felul 
acesta o vedem şi noi pe ea, în măsura în care sufle- 
tele noastre participă la imaginea care este a lui 
Dumnezeu. 

Spinoza încearcă să dovedească — Etica fiind un 
exemplu în acest sens — că „sufletul omenesc are 
o cunoaştere adecvată a esenţei infinite si eterne a 

) J ) 

lui Dumnezeu 14 (E 2, Definiţia 47)**. (Ceea ce este 
demonstrat aici fusese asumat încă de la început.) 
Atingînd cunoaşterea adecvată, ajungem să înţele- 
gem ceea ce este divin şi etern. Pe de altă parte, noi 
ne înţelegem propria natură şi identitate sub specie 
durationis — sub aspectul timpului. Fiind moduri du- 
rabile si finite, ne bucurăm de acel conatus care ne 
distinge de întregul suficient de sine al lucrurilor; 
a ne cunoaşte pe noi înşine ca existenţe separate, 
individuale, înseamnă a rămîne captivi în concepţia 
limitată în timp care ne conduce la o cunoaştere con- 
fuză si parţială. Condiţia umană este esentialmente 


* Etica , trad. cit., p. 90. 

’* Ibid., p. 92. 

eonflictuală : raţiunea aspiră spre totalitatea eternă, 
in timp ce interesele existenţei senzoriale durează 
atît timp cît continuăm să privim lucrurile în mod 
temporal şi parţial. Mesajul eticii lui Spinoza poate 
fi rezumat succint: mîntuirea noastră constă în a 
vedea lumea sub specie aeternitatis , eliberîndu-ne 
astfel din servitutea timpului. 

Cît timp rămînem prizonierii intereselor care 
decurg din identitatea noastră perisabilă, ne închi- 
puim că sîntem liberi. Dar „oamenii se înşală în 
aceea că se cred liberi, părere care constă numai în 
faptul că ei sînt conştienţi de acţiunile lor si ne- 
cunoscători ai cauzelor de care sînt determinaţi 14 
(E 2, Definiţia 35, Scholium)*. Ideea de libertate e 
o eroare a imaginaţiei care nu se îngrijeşte nici de 
călăuzirea omului, nici de fericirea lui, ci îl înrobeşte. 
Spre deosebire de imaginaţie, raţiunea vede lucru- 
rile ca fiind necesare şi nu contingente ( E 2, Defi- 
niţia 44). Prin urmare, cu cît înţelegem mai mult, cu 
atît sîntem mai convinşi de lipsa de realitate a liber- 
tăţii temporale, şi cu atît înţelegem mai bine ade- 
vărul enuntat cu seninătate : „Nu există în suflet voinţă 
absolută, adică liberă; ci sufletul este determinat să 
vrea cutare sau cutare lucru datorită unei cauze care, 
la rîndul ei, este determinată de altă cauză, iar aceasta 
din nou de alta, şi aşa la infinit 11 ( E 2, Definiţia 48)**. 
Asemenea lanţuri infinite de necesităţi cauzale sînt 

1 J 

doar reflectarea sub specie durationis a ceea ce, sub 
specie aeternitatis, reprezintă voinţa eternă şi ne- 
clintită a lui Dumnezeu. 


’ Ibid., p. 81. 
** Ibid p. 93. 

Iluzia că putem fi liberi în timp lasă loc certi- 
tudinii că putem fi liberi de timp. Aceasta este liber- 
tatea reală şi superioară recomandată de Spinoza. 



5 

Libertatea 


Din filozofia sufletului expusă de Spinoza lipseşte 
ceva: un lucru decisiv, a cărui prezenţă sau absenţă 
afectează întregul caracter al gîndirii unui filozof. 
Elementul care lipseşte este şinele sau subiectul — 
punctul esenţial al raţionamentului cartezian care-i 
stipulase existenţa prin cogito. E adevărat, Spinoza 
adoptă acel „omul gîndeşte“ sub forma unei axiome 
în partea a doua a Eticii, iar în E 2, Definiţia 1 1 în- 
tîlnim şi un ecou vag al argumentului cartezian: 
„ceea ce constituie, în primul rînd, existenţa în act 
a sufletului omenesc nu este decît ideea unui lucru 
particular care există în act“*. Dar în nici una din 
aceste propoziţii nu regăsim acel ,,eu“ care pentru 
Descartes a fost bastionul necesar pus în faţa îndoie- 

/V 

Iii hiperbolice. Intr-adevăr, chiar în prefaţa la Princi- 
piile filozofiei carteziene, Spinoza afirmă clar că nu 
recunoaşte în cogito nici o autoritate specială din- 
colo de autoritatea „ideilor clare şi distincte” care 
reprezintă lumea sub specie aeternitatis, şi nu din 
punctul de vedere al subiectului ; cu alte cuvinte, din 
„punctul de vedere” al lui Dumnezeu. 


* Etica , trad. cit., p. 58. 

Spinoza recunoaşte totuşi existenţa conştiinţei de 

sine, si o caracterizează în linii mari astfel: ideile 

noastre pot fi însoţite de idei despre ele însele, şi 

aceste idei de idei ale lor, si asa la infinit. El încearcă 

să explice aceasta afirmînd că ,,ideea sufletului este 

unită cu sufletul în acelaşi fel în care sufletul însusi 

» > 

e unit cu corpul“ ( E 2, Definiţia 21)*. Acesta e unul 
din cele mai puţin clare şi mai puţin convingătoare 
argumente ale lui, deoarece, în general, nu menţio- 
nează nimic referitor la conceptul esenţial al acestei 
probleme: conceptul sinelui. Fidel metodei ideilor 
adecvate, Spinoza nu reuşeşte în nici un fel să in- 
sereze în inima universului său punctul de vedere 
subiectiv din care acesta e examinat. 


Etica şi punctul de vedere absolut 

Sarcina filozofiei, aşa cum o concepuse Descartes, 
era să se înalţe de la punctul de vedere al subiectului 
la „concepţia absolută 11 a lumii (după cum o descri- 
sese Bemard Williams), adică la conceperea lumii 
în afara oricărui punct de vedere. Cunoaşterea con- 
stă în eliminarea subiectului din descrierea lucrului 

A 

cunoscut. In Critica raţiunii pure, Kant a afirmat apă- 
sat că această purificare de orice referinţă la obiect 
nu este nici posibilă, nici dezirabilă: lumea este 
lumea mea, marcată pentru totdeauna cu însemnul 
conştiinţei de sine. La Spinoza, asumarea concepţiei 
absolute este fundamentală; si numai în aceasta 
constă cunoaşterea „adecvată 11 . 


* Etica , trad. cit., p. 72. 

Consecinţele pentru filozofia morală sînt consi- 
derabile. Spinoza priveşte viaţa nu din punctul de 
vedere al unui „eu“ cu probleme care se nasc din 
circumstanţe individuale, ci din acela al unui cuge- 
tător pur şi dezinteresat, pentru care individul nu e 
decît un mod al lui Dumnezeu, guvernat de aceleaşi 
legi care guvernează totul. Baza sfaturilor morale 
ale lui Spinoza se află tocmai în acest mod ,, altruist" 
şi obiectiv de a vedea lumea, afirmînd că se impune 
să ne ridicăm deasupra perspectivei iluzorii care 
vede lucrurile sub specie durationis, la acel punct de 
vedere absolut al lui Dumnezeu. Numai atunci, cre- 
de el, vom fi cu adevărat liberi, şi numai în libertate 
intelectuală sîntem împliniţi. 


Binele şi răul 

A 

In viaţa de zi cu zi, privind lumea sub specie du- 
rationis, sesizăm marea prăpastie dintre bine şi rău, 
fiind permanent sfîşiaţi între exigenţele morale şi 
tentaţiile naturale. Aceste atitudini decurg din primul 
nivel de cunoaştere ; o idee adecvată despre natura 
noastră elimină conflictul dintre raţiune şi pasiune 
care e doar produsului opiniilor noastre confuze. 

Spinoza a construit ceea ce astăzi am numi teoria 
„emoţională" a judecăţii morale. Unele noţiuni uti- 
lizate, precum „bine" şi „rău", se explică prin emoţi- 
ile pe care îndeobşte le comunică, şi nu prin adevărul 
ideilor exprimate în ele: „nu facem nici un efort 
pentru nici un lucru, nu-1 dorim şi nu năzuim către 
el deoarece îl socotim bun ; dimpotrivă, socotim că 

un lucru este bun fiindcă facem un efort pentru el, îl 
dorim, îl cerem şi năzuim către el“ (E 3, Definiţia 9). 
Şi altundeva, în prefaţa la partea a patra a Eticii, în 
S 51 şi 60, în numeroase scrisori, Spinoza enunţă 
acelaşi punct de vedere, afirmînd că judecăţile morale 
si estetice sînt la fel de relative fată de atitudinile si 

> i i 

interesele subiectului, ele continînd cea mai confuză 
înţelegere a naturii lucrurilor. Fiecare persoană va 
utiliza termeni ca ,,bine“ şi ,,rău“ în funcţie de propri- 
ile interese şi ambiţii ; din ideile exprimate în jude- 
căţile noastre morale nu putem învăţa nimic despre 
lume. 

Spinoza merge mai departe, afirmînd într-o mani- 
eră care aminteşte de Maimonides că „numai într-un 
limbaj nepotrivit sau omenesc spunem că păcătuim 
împotriva lui Dumnezeu 14 (C XIX). In ceea ce priveş- 
te răspunsul la „problema răului 11 (problema reconci- 
lierii unei lumi rele cu un creator bun), Spinoza 
adoptă soluţia lui Maimonides ( Călăuza şovăielnici- 
lor, iii, 21), afirmînd că lucrurile care par rele sînt pur 
şi simplu „privaţiuni 11 — adică moduri parţiale sau 
trunchiate ale lui Dumnezeu, care „nu exprimă nici 
o esenţă 11 (C XXIII, E 4, Prefaţă): ele sînt lipsite de 

realitate în aceeaşi măsură în care sînt si rele. 

» » 

Combinaţia emotivităţii cu soluţia lui Maimoni- 

y y y 

des în problema răului părea să conducă lucrarea 
filozofului moral către un sfîrsit. Dacă ideile binelui 

y 

si răului sînt arbitrare si subiective, si dacă tot ce se 
întîmplă este în aceeaşi măsură parte din perfec- 
ţiunea divină, ce sfat moral obiectiv putem oferi? 
Spinoza credea că, de fapt, se pot spune multe. Ca 
şi Aristotel — maestrul său neconfirmat dar prezent 

în părţile 3 şi 4 ale Eticii — , el crede că întrebările 
morale pot fi puse în mod obiectiv şi pot primi 
răspunsuri în mod obiectiv. Cînd privim prin vălul 
pasiunilor înţelegînd natura umană aşa cum este ea 
în realitate, ne dăm seama că libertatea si fericirea 
noastră sînt unul si acelaşi lucru, si că o viată bună 
pentru om se poate defini obiectiv şi realiza raţional. 
„Viaţa bună“ nu se defineşte prin judecăţile morale 
ale unei anumite persoane, ci obiectiv, prin natura 
umană. Spinoza elaborează definiţii tehnice proprii 
pentru noţiunile de „bine“ şi „rău“ în termeni care 
să ducă investigaţia de tip „geometric 14 la fericirea 
umană: „numesc bine ceea ce ştim sigur că nu este 
folositor \utile\ u \ „numesc rău ceea ce ştim sigur că 
ne împiedică să ne bucurăm pe deplin de un bine 
oarecare 44 ( E 4, Definiţiile 1 şi 2)*. Viaţa bună e 
lucrul cel mai „folositor 44 — favorabil — naturii noas- 
tre; iar viaţa rea e cea care i se opune cel mai mult. 
Viciul şi ticăloşia sînt de evitat, nu pentru că ele ar 
fi pedepsite de Dumnezeu (care nu se angajează în 
astfel de eforturi absurde), ci pentru că ele sînt în 
contradicţie cu natura noastră si ne duc la disperare 
(CXXI).’ 


Activ şi pasiv 

A 

In propoziţia 1 a părţii a treia din Etică se face o dis- 
tincţie între stările „active 44 şi „pasive 44 ale sufle- 
tului: „Sufletul nostru este activ în unele privinţe, 


* Etica, trad. cit., p. 176. 

iar în altele este pasiv: şi anume, în măsura în care 
are idei adecvate, este cu necesitate activ în unele 
privinţe, şi în măsura în care are idei neadecvate, 
este cu necesitate pasiv în alte privinţe.”* Distincţia 

între a face lucruri si a suferi lucruri e o distincţie 

* » 

de grad; deoarece numai Dumnezeu este cauza de- 
plină şi originară a oricărui lucru, el singur acţio- 
nează fără să fie acţionat. Modurile finite, asa cum 
sîntem şi noi, constituie verigile lanţurilor infinite 

ale cauzalităţii care tin la un loc lumea. Cu toate aces- 

1 * 

tea, ,,în măsură în care” stările noastre sînt generate 
dinlăuntrul nostm — din conatus sau năzuinţa care 
constituie natura noastră — , în aceeaşi măsură sîn- 
tem cauza lor, si în aceeaşi măsură acţionăm în 
acord cu ele. Invers, în măsura în care sîntem actio- 
naţi de cauze externe, sîntem pasivi, victime ale 
proceselor pe care nu le controlăm. 

Numai posedînd idei adecvate avansăm de la sta- 
rea pasivă la starea activă. Spinoza dovedeşte aceasta 
printr-o folosire ingenioasă a cuvîntului quatenus 
(„în măsura în care”). în E 2, Definiţia 11, Corolar, 
dovedise că „ideile care sînt adecvate în sufletul 
oricui sînt adecvate în Dumnezeu în măsura în care 

el constituie esenţa acelui suflet”. Din orice idee dată 

) 

decurg efecte, iar o idee adecvată este acea cauză 
adecvată (adică explicaţia deplină) a tot ce decurge 
din ea. Prin urmare, Dumnezeu, avînd idei adecvate, 
este cauza deplină sau adecvată a lucrurilor. Şi „în 
măsura în care este afectat de o idee adecvată în su- 
fletul cuiva, acel suflet este acea cauză adecvată a” 


* Etica , trad. cit., p. 104. 

şi deci „acţionează în mod necesar asupra“ anumitor 
lucruri. 

Concepţia lui Spinoza despre activitatea mentală 
corespunde numai parţial concepţiilor noastre cu- 
rente despre voinţă şi acţiune. Este necesar să luăm 
un exemplu. Să presupunem că o rafală de vînt mă 
aruncă peste însoţitorul meu, şi el cade. în acest pro- 
ces, eu sînt pasiv : primesc forţa vîntului şi o transfer 
în mod mecanic vecinului meu. Asemenea idei pre- 
cum cea pe care o am despre acest proces sînt per- 
cepţii confuze şi inadecvate ce izvorăsc din procesele 
corporale care mă afectează. Să presupunem acum 
că eu concep un plan ca să-mi agresez însoţitoml, 
şi, alegînd momentul, îl dobor la pămînt. De această 
dată sînt activ (în vorbirea curentă) în producerea ace- 
luiaşi efect. Raţionamentul care l-a precedat, chiar 
dacă n-a impus urmarea, a prezentat mai clar proce- 
sul care a dus la căderea însoţitorului meu decît per- 
cepţia mea confuză asupra presiunii vîntului. Spinoza 
ar fi afirmat probabil că acest raţionament este o idee 
„mai adecvată" a procesului care duce la acţiune, o 
explicaţie mai amplă, deci o cauză mai completă. 

Dacă ar fi fost posibil să am o idee în întregime 
adecvată a procesului, atunci aş fi putut fi în întregi- 
me activ în legătură cu el. Aşa cum stau lucrurile, 
sînt activ numai în măsura în care ideile mele sînt 
adecvate; iar despre ceva atît de finit şi limitat pre- 
cum un corp care cade, nu pot avea o concepţie 
adecvată. Astfel, faptul că mi-am agresat însoţitoml 
constituie în mai mare măsură o acţiune decît faptul 
că am căzut peste el, şi într-o şi mai mare măsură 

/V 

o pasiune. In plus, pentm Spinoza, putem fi complet 

activi în raport cu acele procese care, în sens obiş- 
nuit, nu constituie propriile noastre acţiuni : de exem- 
plu, un om care cade în spaţiu şi oferă o concepţie 
adecvată cu privire la situaţia lui este activ ; pe cînd 
un individ care-si loveşte dinadins vecinul, dar nu 
cunoaşte legile universale ale mişcării, este pasiv. 
Ştim puţin despre acţiunile complete, cu excepţia 
domeniului raţionamentului matematic si filozofic 
unde o idee decurge din alta cu o necesitate ce ne 
este în întregime evidentă în sine. Şi ascultînd de 
această necesitate, afirmă în continuare Spinoza, 
sîntem complet liberi. 

Asemenea consideraţii ne pot ajuta să înţelegem 
ciudata doctrină a lui Spinoza potrivit căreia ,, acţi- 
unile sufletului sînt produse numai de idei adecvate, 
iar pasiunile depind numai de cele neadecvate “ 
( E 3, Definiţia 3)*, deşi doctrina ar putea fi înţeleasă 
mai bine în termenii acelei presupuneri ascunse 
identificate în cap. 3, secţiunea 2 (susţinînd că ordi- 
nea lumii este ordinea ideilor adecvate). Sufletul 
este activ, afirmă Spinoza, în măsura în care este 
determinat în sine, eliberat de influenta lucrurilor 
despre care nu posedă idei adecvate. 

Adecvarea ideilor este echivalentă cu puterea; cu 
cît ideile mele sînt mai adecvate, cu atît sînt mai 
independent. Această independenţă faţă de lume 
este ceea ce Spinoza numeşte virtute; iar „prin vir- 
tute [virtus] înţeleg acelaşi lucru ca şi prin putere“ 
( E 4, Definiţia 8)**. Virtutea este la Spinoza una cu 


* Etica , trad. cit., p. 109. 

’* fbid p. 177. 

perfecţiunea, iar perfecţiunea şi realitatea sînt unul 
si acelaşi lucru. Aşadar, în cazul unei fiinţe umane, 
virtutea constă în sporirea acelui conatus prin care 
ea dăinuie. în fine, „bucuria" ( laetitia ) este definită 
ca „pasiunea prin care sufletul trece la o stare 
superioară de perfecţiune", iar „tristeţea" ( tristitia ) 
— ca „pasiunea prin care sufletul trece la o stare in- 
ferioară scăzută de perfecţiune" ( E 3 Definiţia 11). 
Printr-o combinaţie şocantă de metafizică si definiţii 

* » y * 

cinice, Spinoza ajunge cu promptitudine la con- 
cluzia filozofiei sale morale: e în natura noastră să 
ne sporim constant puterea, ea fiind sursa tuturor 
plăcerilor; procesul prin care obţinem aceste plăceri 
este exact aceeaşi „perfecţiune a intelectului" care 
ne conduce la idei adecvate. Dacă argumentarea lui 
Spinoza s-ar fi redus numai la atît, am fi putut să o 
socotim, pe bună dreptate, sofism şi decepţie de 
sine. Dar trebuie să ne amintim, în primul rînd că 
metafizica îşi permite multe interpretări şi, apoi, că 
definiţiile lui Spinoza intenţionează să opereze pri- 
mele mişcări în cadrul unui argument cu scopul de 
a-i revela mai exact înţelesul; ele nu urmăresc sub- 
stituirea argumentului. 


Geometria pasiunilor 

Spinoza îşi fondează filozofia morală pe o „istorie 
naturală" a omului : dar este un tip special de istorie 
naturală, derivată în întregime deductiv din premise 
considerate în mod necesar adevărate. Cu privire la 
originalitatea unei asemenea tentative, el remarcă : 

Cei mai mulţi care au scris despre afecte şi depre felul 
de viaţă al oamenilor par a trata nu despre lucruri na- 
turale, care urmează legile comune ale naturii, ci despre 
lucruri care se află în afara naturii. Ba chiar par că 
concep pe om în natură ca pe un stat în stat. . . Aces- 
tora, desigur, li se va părea uimitor că m-am apucat 
să tratez după procedeul geometric viciile şi neghio- 
biile oamenilor, şi că vreau să demonstrez cu certitu- 
dine raţională ceea ce ei proclamă că este contrar 
raţiunii, zadarnic, absurd şi îngrozitor. .. [Totuşi] afec- 
tele de ură, mînie, invidie etc., privite în ele însele, 
decurg din aceeaşi necesitate şi virtute a naturii ca şi 
celelalte lucruri singulare: în consecinţă, ele au cauze 
prin care sînt explicate şi anumite proprietăţi deo- 
potrivă de vrednice de cunoaşterea noastră, ca pro- 
prietăţile oricărui alt lucru. 

(E 3, Prefaţă)* 

Din adevărul metafizicii lui Spinoza, deducem că 
este posibilă o geometrie a pasiunilor, şi că nici un 
alt fel de studiu nu ne va conduce la cunoaşterea de 
sine. Spinoza îşi propune deci să trateze afectele 
( affectiones ) exact în acelaşi mod în care tratase şi 
pe Dumnezeu, privind „acţiunile şi poftele omeneşti 
ca şi cum ar fi vorba de linii, suprafeţe şi solide“ 
( E 3, Prefaţă)**. 

Cu toate acestea, ideea unei asemenea expuneri 
filozofice a pasiunilor umane nu era nouă. în Summa 
Theologiae, Toma d’Aquino prezentase o expunere 
impresionantă despre acelaşi subiect într-un stil ade- 
seori apropiat de cel al lui Spinoza; concluziile lui 


* Etica, trad. cit., pp. 102-103. 

* Ibid ., p. 103. 

împărtăşeau într-o oarecare măsură şi dispreţul pro- 
fund al lui Spinoza faţă de înşelarea de sine umană. 
Descartes scrisese şi el un tratat despre pasiuni; 
Hobbes definise în Leviathan pasiunile şi motivaţiile 
în termeni care l-au influenţat în mod vădit pe Spi- 
noza. El şi-a depăşit cu mult predecesorii în ordine 
şi perspicacitate, iar aplecarea pentru acest domeniu 
bogat şi uneori deranjant oglindeşte meritul deta- 
şării lui metafizice. Deşi încearcă, ca si Hobbes, să 
definească afectele cu ajutorul unor constituenţi sim- 
pli (în cazul lui dorinţa, plăcerea şi durerea, împreună 
cu ideile lor şi istoria lor cauzală), aceşti constitu- 
enţi fac parte dintr-o teorie complexă şi nu trebuie 
în nici un caz confundaţi cu stările sufleteşti pe care 
în mod obişnuit le denumim aşa. Spinoza propune 
în definiţii o deducţie a proprietăţilor fundamentale 

ale sentimentelor noastre si ale interconexiunilor 

* 

dintre ele din primele principii. Sînt mulţi filozofi 
care ar fi fost de aceeaşi părere cu Spinoza — de 
exemplu, că nu putem urî un lucru pentru care sim- 
ţim milă, sau că oamenii nu invidiază decît virtutea 
egalilor — şi care ar fi fost de acord cu el şi în ceea 
ce priveşte faptul că aceste propoziţii sînt adevăruri 
necesare, stabilite prin argumentare filozofică şi nu 
prin investigaţie empirică. Dar puţini sînt filozofii 
care au dat un asemenea sistem luminat de ade- 
văruri necesare, sau un răspuns atît de tranşant la 
problema ridicată de ei — numită de Spinoza pro- 
blema servitutii umane. 

> 

El descrie iubirea ca plăcere însoţită de ideea 
unei cauze externe, şi ura, în mod similar, ca durere. 

Aceste descrieri nu sînt definiţii iniţiale, ci rezumatele 

» » 7 

unor rezultate interesante care aveau nevoie de o 
atare înregistrare. Numai la sfîrşitul părţii a treia au 
fost expuse definiţiile în mod sistematic, pînă atunci 
s-a presupus că aceste definiţii nu sînt rezultatul unor 
opţiuni arbitrare de denumire, ci aproximări ale 
„esenţei reale“ a lucrurilor descrise. Din acest efort 
au rezultat propoziţii de genul: „dacă ne imaginăm 
că cineva afectează cu bucurie lucrul pe care-1 iu- 
bim, vom fi afectaţi de iubire faţă de el“ (E 3, Defi- 
niţia 22)*; „imităm“ emoţiile acelor lucruri despre 
care ne imaginăm că sînt asemenea nouă ( E 3, De- 
finiţia 27) ; dacă iubirile şi urile noastre sînt accen- 
tuate de imaginaţia cu care ceilalţi le-au înzestrat 
( E 3, Definiţia 32); ne străduim să facem ca dra- 
gostea noastră să fie reciprocă ( E 3, Definiţia 33); 
îi urîm pe aceia care ne sînt rivali în dragoste, fiind 
afectaţi de gelozie sexuală şi gînduri obscene ( E 3, 
Definiţia 35, în special Scholium); ş.a.m.d. Toate 
aceste adevăruri sînt pentru Spinoza adevăruri ne- 
cesare cu privire la esenţa umană, fiind întemeiate, 
nu pe observaţie, ci pe o deducţie raţională din două 
axiome opace şi abstracte care privesc „afectele” 
corpului omenesc. 


A. 

îndreptarea pasiunilor 

Spinoza defineşte afectul ( ajfectus , v. Glosar) în 
termeni generali astfel: 

Pasiunea care denumeşte pasivitatea sufletului \pathema 
animi ] este o idee confuză prin care sufletul susţine 


* Etica , trad. cit., p. 122. 

* 


puterea de a exista [vis existendi ] a corpului său sau 
a unei părţi a acestuia mai mare sau mai mică decît 
înainte, şi care idee, fiind dată, determină sufletul să 
se gîndească mai degrabă la un lucru decît la altul. 

(. E 3, Anexă) 

Definiţia comunică două adevăruri fundamentale 

* 

despre afect : în primul rînd, legătura lui cu existenţa 
noastră de creaturi întrupate, puse în mişcare de 
forţe pe care nu le înţelegem în întregime; în al 
doilea rînd, caracterul său de „afirmaţie mentală" 
sau judecată. Cu alte cuvinte, un afect este o formă 
de înţelegere relativ confuză, în care poate fi expri- 
mată o „activitate" a sufletului mai mare sau mai 
mică. Explicîndu-şi definiţia — care, asemeni tu- 
turor definiţiilor din această parte, e redată sub 
forma unei concluzii, şi nu ca premisă a argumen- 
tării — , Spinoza afirmă : 

... în măsura în care esenţa sufletului constă în aceea 
(după E 2, Definiţiile 11 şi 13) că afirmă existenţa ac- 
tuală a corpului său, şi fiindcă prin perfecţiune înţele- 
gem însăşi esenţa unui lucru, rezultă că sufletul trece 
la o perfecţiune mai mare sau mai mică atunci cînd 
se întîmplă să afirme despre corpul său ori despre o 
parte a acestuia ceva care include mai multă sau mai 
putină realitate decît mai înainte. 

( E 3, Anexă)* 

Astfel, actul mental din inima fiecărei pasiuni poate 
exprima o perfecţiune mentală mai mare sau mai 


* Ibid.., p. 172. 

mică, o realitate mai mare sau mai mică, o putere 
mai mare sau mai mică. 

Metafizica implică faptul că perfecţiunea, reali- 
tatea şi puterea sînt unul şi acelaşi lucru, iar în as- 
pectul lor mental ele sînt echivalente cu ,, adecvarea" 
ideilor. Prin urmare, afectele pot fi dispuse pe scală 
în raport cu gradul de „adecvare" al ideii implicate 
în ele; de la pasiunea extremă în care sufletul este 
victima neajutorată a proceselor pe care nu le înţe- 
lege, la acţiunea mentală extremă în care, prin con- 
templaţia senină a adevărului lucrurilor, sufletul îşi 
afirmă perfecţiunea şi puterea. 

„îndreptarea" pasiunilor constă tocmai în trece- 
rea de la pasiune la acţiune, în care intelectul cîştigă 
ascendenţă asupra materialului dezordonat al imagi- 
naţiei. Astfel, „un afect care e pasiune încetează a 
mai fi pasiune de îndată ce ne formăm o idee clară 
şi distinctă despre el" ( E 5, Definiţia 3)*, de unde 
rezultă: „cu cîtun afect devine mai cunoscut, cu atît 
e mai în puterea noastră şi cu atît sufletul e mai 
puţin pasiv faţă de el" ( E 5, Definiţia 3, Corolar). 

Numeroşi filozofi contemporani — îndeosebi Stuart 
Hampshire — au elogiat cu căldură acest aspect al 
filozofiei lui Spinoza, crezînd că el conţine o versi- 
une timpurie a analizei freudiene: o fundamentare 
metafizică a afirmaţiei lui Freud că „acolo unde a 
fost id va fi ego“ (în termenii lui Spinoza: unde am 
fost înrobit de idei confuze, generate de procese pe 
care nu. le înţeleg bine, voi fi liber şi voi poseda 
numai ideile adecvate motivaţiilor mele). Asemenea 


* Etica , trad. cit., p. 249. 

filozofi îl elogiază pe Spinoza pentru că a recunos- 
cut limita pînă la care viaţa emoţională ne rămîne 
ascunsă pe parcursul natural al lucrurilor datorită 
dependenţei ei de istoria corporală. Ei îl felicită mai 
departe pentru faptul de a fi recunoscut că nu sîntem 
lipsiţi de arme în această întîlnire cu forţele in- 
conştiente: că, printr-un efort de înţelegere de sine, 
putem aduce la suprafaţă ceea ce este ascuns în 
prezent, şi făcînd aceasta devenim activi, tranşanţi 

/V 

şi răspunzători de propria noastră condiţie. încetăm 
de a mai fi victime, devenind în schimb stăpînii unei 

sorti care este totuşi a noastră. 

1 * 

Teoria lui Spinoza despre factorul uman îl con- 
duce desigur la părerea că sîntem în mare măsură 
guvernaţi de forţe „inconştiente". După cum afir- 
mam, pentru el nu există nici ,,sine“, nici „persoana 
întîi“ care să ia asupra ei cauzalitatea acţiunilor 
mele. în plus, o cunoaştere ce îmi este prezentată 
într-o formă atît de confuză de pasiunile mele este 
o cunoaştere a corpului : pentru Spinoza, ea poate fi 
îmbunătăţită numai printr-o cunoaştere mai bună 
— o „idee adecvată" — a proceselor naturale pe care 
le desfăşoară acel corp. Cu toate acestea, se poate 
observa în aceste idei, nu forţa acestei teorii a afec- 
telor, ci slăbiciunea ei — în particular, incapacitatea 
ei de a da socoteală de cele două caracteristici mai 
importante pentru viaţa noastră emoţională : statutul 
sinelui ca subiect al afectului şi statutul lumii (celălalt) 

ca obiect. Afectele sînt directionate în afară: ele se 

* 

concentrează asupra sau „vizează" un obiect şi direc- 
ţionează energiile noastre către acel obiect. Teoria 
lui Spinoza recunoaşte acest fapt (al „intenţionali- 

tăţii“), dar îl descrie complet greşit. Pentru Spinoza, 
„ţinta“ unui afect — aşa cum îl receptăm — nu e mai 
mult decît o iluzie, o reprezentare confuză a proce- 
selor care există în corpul subiectului, şi nu în lu- 
mea înconjurătoare. (Cf. reprezentarea lui Spinoza 
despre percepţie considerată mai sus, în pp. 68-69.) 
Prin urmare, înţeleg dragostea mea pentru tine, nu 
înţelegîndu-te pe tine care eşti obiectul ei, nici în- 
ţelegîndu-mă pe mine însumi care sînt subiectul ei, 
ci înţelegînd acest traficant ciudat, corpul meu, în 
care dragostea creşte continuu ca un cancer, erupînd 
în conştiinţă în moduri prin care sînt vag informat 
despre procesele care îmi înrobesc sufletul. 

Unii ar putea obiecta în faţa unei asemenea ima- 
gini afirmînd, în mod rezonabil, că afectul este o 
încercare de a înţelege cealaltă persoană şi şinele meu 
în relaţie cu ea, şi nu corpul. Adevărata îndreptare 
a pasiunilor constă în înţelegerea adîncă a celuilalt, 
nu ca pe un obiect fizic, ci ca pe un sine asemănător 
mie. Pentru Spinoza, celălalt este cel mult o verigă 
în lanţul cauzelor ce mă conduc la o idee despre el, 
şi în nici un caz adevăratul subiect ( ideatum ) al afec- 
tului meu. A vedea într-o asemenea imagine adevă- 
rul adînc despre afectul uman înseamnă a fi uitat ce 
înseamnă a fi uman. Spinoza poate fi iertat, în aceas- 
tă teorie despre idei, dacă acceptăm să-i restituim 
într-o formă reconstruită aspectele de bază ale inten- 
ţionalităţii umane. Cît despre discipolii lui freudieni, 
care dintr-o dată nu-i mai acceptă teoria „ideii adec- 
vate“, folosindu-1 însă pentru a justifica moralitatea 
morbidă a psihanalistului, ei sînt probabil mai vi- 

novaţi fiindcă îl elogiază, decît este Spinoza fiindcă 
i-a inspirat. 


Libertate şi putere 

Nietzsche, care l-a catalogat drept „pustnic bolnav“, 
poate că l-ar fi preţuit dacă ar fi studiat cu mai multă 
răbdare argumentul conform căruia fericirea şi li- 
bertatea omului constau într-o creştere continuă a 
puterii lui, şi că nu numai ura, invidia, dispreţul şi 
mînia, dar si mila si umilinţa, sînt slăbiciuni care 
nu-şi au locul în viaţa unei fiinţe superioare ( E 4, 
Definiţiile 50 şi 53). (Nietzsche observă argumen- 
tul, însă îl înlătură imediat — v. Genealogia moralei 
2, xv.) Moralitatea pozitivă a lui Spinoza este uimi- 
toare, atît pentru nesocotirea ideilor dobîndite de 
civilizaţia creştină cît şi pentru rigoarea ei „geo- 
metrică"; dar chiar si cei care nu sînt convinşi de 
metafizica „altruistă" aflată la baza acestei morali- 
tăţi au de profitat datorită aplecării lui înţelepte spre 
realitatea umană care-i inspiră principalele concluzii. 

Moralitatea pozitivă are două aspecte, unul lumesc 
constînd în îndreptarea disciplinată a pasiunilor pe 
care tocmai le-am schitat, si celălalt, de factură mai 
religioasă sau, în orice caz, nuanţat contemplativă. 
Primul aspect se întoarce la Aristotel, demonstraţiile 
lui Spinoza că „mulţumirea de sine [ acquiescentia 
in se ipso ] este cel mai mare bine pe care-1 putem 
nădăjdui" ( E 4, Definiţia 52)* şi că „mîndria [ gloria ] 


* Etica , trad. cit., p. 217. 

nu este opusă raţiunii, ci se poate naşte din ea ( E 4, 
Definiţia 58)*, oglindind cugetările centrale din filo- 
zofia virtuţii la Aristotel. Al doilea aspect al filozofiei 
lui Spinoza are un caracter accentuat platonic, evo- 
cînd marile lucrări ale moralităţii neoplatonice care 
au încurajat nenumăraţi poeţi şi teologi medievali 
pe calea creştină a renunţării de sine: Mîngîierile 
filozofiei de Boethius. în această parte a teoriei sale 
morale, Spinoza se confruntă în modul cel mai direct 
cu problema libertăţii omului. 

După Definiţia 7 a primei părţi: „liber [libera] este 
lucml care există numai din necesitatea naturii sale 

si care se determină de la sine să lucreze”**. Con- 

* 

form acestei definiţii, numai Dumnezeu este liber; 
acţiunea umană care decurge în mod necesar din 
natura divină (adică dintr-o „cauză externă”) este prin 
urmare „constrînsă” ( ibid .). Libertatea lui Dumne- 
zeu este identică cu puterea lui: cu puterea de a 
produce propriile modificări fără referinţă la o ca- 
uză externă. Este posibil să extindem ideea libertă- 
ţii la modurile finite cu ajutorul locuţiunii discutabile 
„în măsura în care” ( quatenus ). în măsura în care 
sîntem cauza „adecvată” a propriilor noastre acţi- 
uni, sîntem şi producătorii lor fără ajutorul unei 
cauze externe, si în această măsură sîntem liberi. 
Aproximăm această stare de dependenţă de sine în 
măsura în care sufletul nostru e ocupat de idei adec- 
vate. Exact aceeaşi „îndreptare a pasiunilor”, care 
ne conduce la o concepţie adecvată despre lume, ne 


* Etica , trad. cit., p. 221. 

** Ibid., p. 6. 

conduce de asemenea la eliberare: la acea putere 
asupra situaţiei proprii pe care o numim în modul 
cel mai natural libertate. 

Aşadar, Spinoza introduce o definiţie auxiliară a 
libertăţii: „omul se poate numi liber numai în mă- 
sura în care are puterea de a exista şi de a acţiona 
în acord cu legile naturii umane“ ( E 4, Definiţia 73), 
ceea ce înseamnă „a căuta şi a găsi înţelegere” 
(T xvi; P ii, 11). O asemenea libertate nu implică 
în nici un caz că acţiunea umană este scutită de 
necesitate. Trebuie să facem abstracţie în particular 
de ideea vulgară de libertate după care acţiunile 
umane sînt libere fiindcă sînt întîmplătoare. Spinoza 
afirmă că ideile „întîmplare” şi „posibilitate” nu 
semnifică caracteristici reale ale lumii, ci numai „de- 
fectele intelectului nostru” (MP. 1, cap. 3, secţiu- 
nea 9; E 1, Defmiţia 33, Scholium 1); le putem defini 
prin urmare în termenii lipsei de cunoaştere : 

Numesc întîmplătoare lucrurile particulare în măsura 
în care, considerîndu-le numai în ceea ce priveşte 
esenţa lor, nu găsim nimic care să le afirme sau ex- 
cludă cu necesitate existenţa. Aceleaşi lucruri parti- 
culare le numesc posibile în măsura în care, ţinînd 
seama de cauzele de care trebuie să fie produse, nu 
ştiu dacă aceste cauze sînt sau nu determinate să le 

I 

producă. 

(E 4, Definiţiile 3 şi 4) 

Ideea comună despre libertatea umană, aparţinînd 
primului nivel de cogniţie, este cea care conservă 
ignoranţa noastră. 


* Ibid., p. 176. 

Să presupunem mai departe, cu voia dumneavoastră, 
că o piatră, în timp ce continuă să se mişte, e capabilă 
să cunoască şi să gîndească, încercînd, în măsura în 
care reuşeşte, să continue să se mişte. O asemenea 
piatră, fiind conştientă numai de propria ei încercare 
şi cîtuşi de puţin indiferentă, se va considera complet 
liberă, socotind că îşi continuă mişcarea doar datorită 
propriei ei dorinţe. Aceasta înseamnă acea libertate 
umană pe care toţi se laudă că o posedă şi care constă 
doar în faptul că oamenii sînt conştienţi de propria lor 
dorinţă, fiind ignoranţi cu privire la cauzele care au 
determinat acea dorinţă. 

(C LVIII) 

Cu cît ştim mai mult despre cauzalitatea acţiunilor 
noastre, cu atît avem mai puţin loc pentru ideile 
de posibilitate şi contingenţă. Oricum, cunoaşterea 
cauzalităţii nu anulează credinţa în libertate, ci o jus- 
tifică. Ideea iluzorie a libertăţii, crescută din imagi- 
naţie, este cea care dă naştere sclaviei noastre ; pentru 
că noi credem în contingenţa lucrurilor numai în 
măsura în care sufletul nostru e pasiv. Cu cît vedem 
mai mult lucrurile ca fiind necesare (prin interme- 
diul ideilor adecvate), cu atît ne creşte mai mult pu- 
terea asupra lor, şi cu atît sîntem mai liberi ( E 5, 
Definiţia 6). Libertatea nu este libertate din necesitate, 

/V 

ci mai degrabă conştiinţa necesităţii. Intr-o demon- 
straţie matematică, sufletul nostru este în întregime 
determinat printr-o necesitate logică, şi în acelaşi 
timp se află în întregime „sub control" : aceasta este, 
pentru Spinoza, paradigma libertăţii noastre. Dacă 
libertatea ar fi eliberată de necesităţile logice, ea 
n-ar avea nici o valoare (C XXI). 

Omul liber este omul conştient de necesităţile 

i * 

care îl constrîng. Spinoza acordă multe pagini de- 
scrierii condiţiei mentale a unui asemenea om. El 

* 

evită ura, invidia, dispreţul şi alte sentimente nega- 
tive; nu e afectat de frică, speranţă şi superstiţie; 
este în siguranţă pentru că posedă cunoaşterea faptu- 
lui că virtutea este putere, puterea este libertate şi 
libertatea este fericire. „Un om liber nu se gîndeşte 
la nimic altceva decît la moarte, iar înţelepciunea lui 
este o meditaţie asupra vieţii, nu asupra morţii“ 
(E 4, Definiţia 17). Fericirea lui constă în contem- 
plarea calmă a întregului lucrurilor în comuniune cu 
sufletele de acelaşi tip prin „dragostea care-şi recu- 
noaşte cauza în libertatea sufletului" ( E 4, Anexă). 

în plus, „cine se cunoaşte clar şi distinct pe sine 
şi afectele sale, acela îl iubeşte pe Dumnezeu, şi cu 
cît îl iubeşte mai mult pe Dumnezeu, cu atît se cu- 
noaşte mai bine pe sine şi îşi cunoaşte mai bine 
afectele" (E 5, Definiţia 15). Această dragoste, izvorîtă 
în mod necesar din preocuparea pentru cunoaştere, 
este o dragoste intelectuală ( amor intellectualis Dei). 
Sufletul este în întregime activ iubindu-1 pe Dum- 
nezeu, şi deci se bucură constant dar fără pasiune, 
de obiectul contemplaţiei sale. Dumnezeu nu poate 
trăi nici pasiunea, nici plăcerea, nici durerea ( E 5, 
Definiţia 17), fiind aşadar lipsit de afecte. El nici 
nu-1 iubeşte pe cel bun, nici nu-1 urăşte pe cel rău 
(C XXIII) : căci, într-adevăr, el nu iubeşte şi nu urăşte 
pe nimeni (E 5, Definiţia 17, Corolar)*. Prin urmare, 
„cine îl iubeşte pe Dumnezeu nu poate năzui ca şi 


* Etica , trad. cit., p. 259. 

Dumnezeu să îl iubească la rîndul lui“ (E 5, Defi- 
niţia 19)*. Dragostea pentm Dumnezeu este în între- 
gime dezinteresată şi „nu poate fi tulburată de nici 
un afect de invidie sau de gelozie; ci ea este cu atît 
mai întărită cu cît ne imaginăm mai mulţi oameni 
legaţi de Dumnezeu prin aceeaşi legătură de iubire“ 
{E 5, Definiţia 20)**. Intr-adevăr, iubirea intelectuală 
a omului pentru Dumnezeu „este însăşi iubirea lui 
Dumnezeu cu care Dumnezeu se iubeşte pe sine“ 
(E 5, Definiţia 36)***. Iubindu-1 pe Dumnezeu, par- 
ticipăm mai mult la intelectul divin şi, în mod im- 
personal, la dragostea universală ce domneşte acolo : 
pentru că, deşi Dumnezeu nu nutreşte pentru noi o 
dragoste reciprocă, el totuşi iubeşte oamenii în mă- 
sura în care se iubeşte pe sine în şi prin oameni. 
Această dragoste eternă constituie „mîntuirea, bine- 
cuvîntarea sau libertatea 11 noastră. 

Spinoza include în această discuţie despre bine- 
cuvîntarea omului o demonstraţie singulară şi într-o 
oarecare măsură platonică despre imortalitatea omu- 
lui — sau, mai degrabă, despre o propoziţie mai puţin 
satisfăcătoare conform căreia „sufletul omenesc nu 
poate fi complet distrus o dată cu corpul acestuia, ci 
în el subzistă ceva care este etem“ ( E 5, Definiţia 23). 
Demonstraţia confuză a acestei propoziţii depinde 
de concepţia lui Spinoza conform căreia, prin idei 
adecvate, sufletul ajunge să vadă lumea sub specie 
aeternitaiis — cu alte cuvinte atemporal. Esenţa su- 
fletului constă în disponibilitatea pentru ideile adec- 


* Etica , trad. cit., p. 259. 

* Ibid , ., p. 260. 

* Ibid., p. 270. 

vate. Totuşi, iminenţa acestei esenţe în timp nu 
poate fi explicată prin idei adecvate, din moment ce 
ele nu conţin nici o referinţă temporală. Aceste idei 
dobîndesc „durată” numai prin ataşamentul lor faţă 
de corpul muritor, şi nu în mod intrinsec : 

Se poate spune că sufletul nostru dăinuie şi că exis- 
tenţa lui poate fi definită printr-un timp determinat, 
numai în măsura în care include existenţa actuală a 
corpului, şi numai într-atît el are puterea de a deter- 
mina existenţa lucrurilor în timp şi de a le concepe 
ca durată. 

( E 5, Definiţia 23, Scholium)* 


Cîteva dificultăţi 

Putini comentatori au socotit această demonstraţie 
(o versiune anterioară se găseşte în S II, 23) convin- 
gătoare sau inteligibilă în întregime; pentru că 
dintr-un punct de vedere pare să respingă teoria 
oficială a lui Spinoza despre întruparea noastră. Cu 
toate acestea, nu e lipsit de interes să ne întoarcem 
la una din problemele fundamentale ale sistemului : 
problema timpului. Samuel Alexander a afirmat că 
Spinoza, asemeni multor metafizicieni „n-a izbutit 
să privească cu seriozitate timpul”: ca şi Platon, 
Leibniz şi mulţi alţi raţionalişti, Spinoza a consi- 
derat că timpul este, în sens ultim, ireal. „Durata“, 
afirmă el (C XII), „se aplică numai existenţei mo- 
durilor; eternitatea se aplică existenţei substanţelor.” 


* Ibid p. 264. 

Spinoza continuă afirmînd, într-o manieră de o 
izbitoare asemănătoare cu argumentele lui Kant, că 
„măsura, timpul şi numărul sînt doar moduri ale 
gîndirii sau mai degrabă ale imaginaţiei” (C XII). 
Cînd înţelegem lumea prin simţuri, o vedem ordo- 

/V 

natăîn timp şi diversificată în spaţiu. Ii aplicăm deci 
noţiuni temporale şi aritmetice care n-au nici o 
aplicare la realitatea de bază. Universul raţiunii este 
atemporal, şi tot ce este adevărat despre el este 
adevărat o dată pentru totdeauna. 

Atunci cum poate o fiinţă raţională să existe în 
timp, să posede o viaţă cu care se identifică? Spino- 
za ar fi fost probabil de acord cu Eliot că ,, . . . punc- 
tul de intersecţie dintre atemporalitate şi timp / Se 
află în stăpînirea sfîntului” ; dar a ajunge în acest 
punct presupune trecerea dincolo de el, într-o lume 

pe de-a-ntregul liberă de durată şi de constrîngerile 

/\ 

sale. In acea lume nu e nici mişcare, nici pasiune, 
nici diversitate, ci un calm etern si imuabil. Prin 
urmare : 

. . . înţeleptul, în măsura în care îl considerăm ca atare, 
aproape că nu se tulbură sufleteşte: fiind printr-un fel 
de necesitate eternă conştient de sine, de Dumnezeu 
şi de lucruri, nu încetează niciodată să existe, şi să se 
bucure totdeauna de adevărata linişte sufletească 
[acquiescentia]. 

( E 5, Definiţia 42, Scholium)* 

Ar fi acum potrivit să ne despărţim de etica lui 
Spinoza cu acea remarcă pe care el însuşi o afirmă 


* Etica , trad. cit., p. 277. 

în concluzie. Cititorul a observat încă o dată firul 

nesigur de care — dacă am fi tras — acest nobil 

/\ 

edificiu s-ar fi transformat în ruină. In centrul gîn- 
dirii lui Spinoza se află cuvîntul „quatenus“, care 
pare să anuleze toate demonstraţiile, tocmai prin 
folosire excesivă. Prin înţelesurile lui, Spinoza de- 
scrie, în mai multe rînduri, diferente absolute si de 
netrecut (aceea dintre Dumnezeu şi om, eternitate 
şi timp, libertate şi constrîngere, activitate şi pasivi- 
tate, independenţă şi dependenţă) ca fiind diferenţe 
de grad, sugerînd astfel o tranziţie acolo unde nici 
o tranziţie nu e posibilă. 

Probabil că cel mai supărător dintre înţelesurile 
acestui termen este în legătură cu fiinţă umană, „în 
măsura în care“ ideile sale sînt adecvate. Prin acest 
înţeles, el pare să sugereze uneori că am putea avea 
concepţii mai mult sau mai puţin adecvate despre 
unul si acelaşi lucru, si că, deci, si adecvarea este o 
problemă de grad. Această sugestie este strict com- 
parabilă cu o concepţie conform căreia o demon- 
straţie ar putea fi mai mult sau mai puţin validă. La 
Spinoza, calea care ne duce la înţelepciune şi bine- 
cuvîntare implică multe asemenea alunecări pe con- 
fuzul quatenus. Una din satisfacţiile filozofiei sale 
politice este aceea că putem părăsi cărarea care urcă 
spre înălţimi, pentru a umbla mai sigur şi mai con- 
fortabil în văi. 



6 

Statul 


Etica descrie omul liber, care s-a ridicat la nivelurile 
înalte ale cogniţiei, şi-a stăpînit pasiunile şi a 
dobîndit înţelegerea de sine şi înţelegerea asupra 
lumii. Gloata nu trăieşte precum oamenii liberi : este 
condusă de imaginaţie şi rămîne ignorantă în ceea 

A 

ce priveşte binecuvîntarea cunoaşterii. In acelaşi timp, 
oamenii trăiesc în societate, şi puterea fiecăruia este 
sporită prin asociere. Chiar şi omul liber — dar mai 
ales omului liber — este atras prin dragoste şi onoa- 
re să caute compania acelora avînd gînduri şi senti- 
mente care se pot uni profitabil cu ale lui. Este 
necesară stabilirea unor reguli şi principii prin care 
oamenii să poată trăi în armonie şi pentru beneficiul 
lor comun. Problema necesită un răspuns ştiinţific : 
politica devine o preocupare filozofică. 


Premise 

Din experienţa războiului civil — întîi în Olanda şi 
apoi, în timpul vieţii lui Spinoza, în Anglia — se 
nasc cele două lucrări fundamentale ale gîndirii 
politice postrenascentiste : Desprelegea războiului şi 
a păcii de Grotius şi Leviathan de Hobbes. Nu e un 


123 



SPINOZA 


elogiu mic pentru Spinoza afirmaţia că scrierile sale 
politice suportă comparaţie cu aceste două capo- 
dopere şi, de asemenea, cu Principele şi Discursurile 
lui Machiavelli, căruia îi datorează stilul si structura 
Tratatului politic. 

Erau puţine locuri în Europa secolului al X Vll-lea 
în care un evreu spaniol disident, care refuzase orice 
compromis cu ordinea statuată în jurul lui, ar fi putut 
trăi în pace. Dar pacea din Olanda fusese cumpărată 
cu un anumit preţ, şi multe din conflictele şi tensi- 
unile care explodaseră cînd şi cînd după Uniunea de 
la Utrecht rămăseseră nerezolvate. Olanda secolului 
al XVII-lea nu semăna deloc cu statele totalitare din 
secolul XX; Biserica Calvină exercita o presiune 
vigilentă asupra celorlalte culte. Din cauza persecu- 
ţiei continue a catolicilor şi protestanţilor, libertatea 
gîndirii şi religiei devenise o problemă majoră în 
acele zile. 

Hobbes era citit şi apreciat mult în Olanda pentru 
teoria sa raţională şi laică despre guvernare. Prin- 
cipiile ei de bază derivau din studiul naturii umane 
fără să facă vreo referire la mărturia revelaţiei. Dar 
Hobbes nu construise o teorie amănunţită despre 
instituţii, şi nevoia unei asemenea teorii nu poate să 
fi scăpat cititorilor lucrării Instituţiile religiei creştine 
a lui Jean Calvin. Tratatul teologico-politic al lui Spi- 
noza era un răspuns la lucrările lui Hobbes şi Calvin. 
Preocuparea sa de bază fusese apărarea principiilor 
toleranţei, moderaţiei şi guvernării autore strictive. 
Politica lui Spinoza, ca şi cea a lui Hobbes, se 
inspiră dintr-o teorie a naturii umane. Dar expune- 
rea sa diferă radical de cea a predecesorului său, 


124 



STATUL 


deoarece implică o dublă justificare — religioasă şi 
filozofică — a unei unice concepţii despre stat. Cele 
două expuneri se raportează analog la diferenţa dintre 
imaginaţie şi intelect. Dat fiind că oamenii sînt con- 
duşi de ambele forţe, este necesară prezentarea unor 

/V 

argumente care să apeleze la amîndouă. In caz con- 
trar, nici un cetăţean nu va înţelege de ce trebuie să 
accepte legile care-1 guvernează. De aici, accentul 
pus pretutindeni în Tratatul teologico-politic pe in- 
terpretarea biblică, pe legea iudaică şi pe apologeţii 
creştinismului: accentuare pe care n-o pot îndrep- 
tăţi aici, dar pe care Spinoza însuşi o considera de 
primă importanţă crezînd, printre altele, şi că ea îl 
va dezvinovăţi de acuzaţia de necredinţă (ceea ce nu 
s-a întîmplat). 


Religie 

Adevărata religie şi adevărata filozofie sînt identice 
şi constau în iubirea intelectuală a lui Dumnezeu. 
Totuşi, toate religiile actuale ale umanităţii au la 
bază o iubire pasională şi temporală. Ele îl văd pe 
Dumnezeu sub specie durationis, prezentîndu-1 prin 
intermediul ideilor inadecvate şi imaginative. El 
este reprezentat deseori ca avînd sentimente umane 
finite, ba chiar formă corporală şi chip de om. „Atri- 
butele care îl fac pe om perfect pot fi la fel de greşit 
atribuite lui Dumnezeu, asa cum atributele care îl fac 
perfect pe elefant şi pe măgar pot fi atribuite omu- 
lui" (C XXIII). Oamenii, obişnuiţi în practica re- 
ligioasă să venereze un Dumnezeu antropomorf, 

sînt mai puternic ancoraţi în cunoaşterea inadecvată 

/V 

care îi guvernează. In cel mai bun caz, putem spera 
pentru ei ca acele exemple din care îşi trag hrana 
spirituală să conţină, într-o formă confuză şi meta- 
forică, adevărurile eterne ale raţiunii şi sugestia bine- 
cuvîntării divine. Pasajele din Scripturi care privesc 
enunţarea legilor sînt de cea mai mare importanţă, 

ele datorîndu-si în ultimă instanţă autoritatea unei 

1 * 

idei adecvate a lui Dumnezeu. Cît despre istorisiri 
şi ilustrări, Spinoza se pronunţă împotriva obiceiu- 
lui creştin de a interpreta literal „expresiile orien- 
tale“: Scripturile sînt scrise în „limba omului" din 
necesitate, iar cititorii evrei sînt mai pregătiţi să în- 
ţeleagă alegoric un asemenea limbaj : 

Scriptura, atunci cînd spune că Dumnezeu e supărat 
pe păcătoşi, şi că El este Judecătorul care ia cunoş- 
tinţă de acţiunile umane, le judecă şi le dă sentinţe, 
vorbeşte omeneşte şi într-un mod adaptat opiniilor 
acceptate de mase; pentru că scopul ei nu e să-i în- 
veţe pe oameni filozofia, nici să îi facă înţelepţi, ci 
să îi facă supusi. 

(c Lxxvm) 

Pentru oamenii care trăiesc prin imaginaţie, obiceiul 
supunerii este calea cea mai sigură către pace şi 
mulţumire. Religia este un ingredient necesar în 
viata statului, iar edictele si obiceiurile ei merită 
protecţia autorităţilor civile. 

Distincţia pe care Spinoza o face între concepţiile 
sublime ale filozofiei şi superstiţiile mulţimii este 
extrem de importantă pentru înţelegerea politicii 
sale. El recunoaşte dependenţa omului de credinţe 

iraţionale şi chiar absurde. Această dependenţă este 

atît fundament al existentei sociale cît si obstacol 

) 1 

durabil în calea adevăratei ordini politice. Spinoza 
respinge — fiind nevoit să o facă — toate doctrinele 
majore ale religiei antropomorfe. Miracolele sînt 
imposibile, iar credinţa în ele nu e mai mult decît o 
formă deosebit de caraghioasă de ignoranţă ( S II, 24; 
T vi). întruparea lui Dumnezeu în Cristos este de 
asemenea imposibilă, cu toate că ideea poate fi inter- 
pretată alegoric, în concordanţă cu o idee adevărată 
a lui Dumnezeu (C LXXVIII). Noţiuni precum furie, 
pedeapsă, recompensă şi milă nu se aplică lui Dum- 
nezeu, fiind o greşeală să credem că Dumnezeu 
poate fi mişcat de rugăciunile noastre sau poate fi 
interesat să le împlinească. 

In acelaşi timp, venerarea lui Dumnezeu este 
justă şi necesară, şi „în fiecare biserică sînt oameni 
pe de-a-ntregul onorabili care-1 venerează pe Dumne- 
zeu cu dreptate şi caritate“. Deosebirile dintre bise- 
rici reflectă modurile imaginaţiei. A alege una dintre 
ele se datorează cel mult unui motiv politic, în nici 
un caz unuia filozofic. Atunci cum trebuie făcută 
alegerea? Religia populară — condiţie a păcii în cazul 
oamenilor ignoranţi — este de asemenea cauza răz- 
boiului dintre ei. Statul are prin urmare datoria să 
modereze grupările religioase aflate în conflict şi să 
asigure respectarea acelui minim de precepte religi- 
oase de bază, acceptate de toţi oamenii rezonabili, 
în general, Spinoza şi-a exprimat principiul de tole- 
ranţă în limbaj creştin, arătînd astfel că a acceptat 
religia consfinţită legal. Dar „în ceea ce-i priveşte pe 
turci şi alte naţiuni necreştine: dacă-1 venerează pe 

Dumnezeu cu dreptate şi caritate faţă de vecin, eu cred 
că ei au spiritul lui Cristos şi sînt într-o stare de mîn- 
tuire, indiferent de ceea ce susţin în ignoranţa lor în 
legătură cu Mahomed sau cu oracolele" (C XLIII). Re- 
zultă clar din multe pasaje că Spinoza ar fi fost pre- 
gătit să încurajeze — în alte circumstanţe decît cele 
care prevalau în Olanda secolului al XVII-lea — o 
religie instituţionalizată foarte diferită, înzestrînd-o 

în conformitate cu cerinţele tolerantei. Forma de re- 

* ) 

ligie predominantă va fi determinată de statul suve- 
ran din motive politice : 

Religia capătă putere de drept numai din hotărîrea 
celor care au dreptul de a porunci, iar Dumnezeu nu 
are nici o stăpînire deosebită asupra oamenilor, decît 
prin mijlocirea acelora care deţin puterea în stat; în 
afară de aceasta, exercitarea pietăţii şi cultul religiei 
trebuie să se adapteze păcii şi folosului statului şi, în 
consecinţă, trebuie să fie determinate exclusiv de 
puterile supreme. 

(T xix)* 

Această subordonare a religiei faţă de puterea tem- 
porală se aplică numai manifestărilor exterioare de 
cult şi nu are legătură cu calea interioară a mîntuirii. 
Pentru că religia interioară a omului liber nu poate 
reprezenta subiectul legislaţiei ; 

... în măsura în care [religia] nu constă atît din acţiuni 
exterioare, cît din curăţenia şi dreptatea sufletului, ea 
nu depinde de nici un drept public şi de nici o autori- 


* Tratatul teologico-politic , trad. cit., p. 282. 

tate publică. Curăţenia şi dreptatea sufletului nu se 
datorează nici puterii legilor, nici autorităţii publice. 

0 T vii)* 


Libertate 

/■v 

încercarea de a controla gîndirea prin legislaţie este 
absurdă, deoarece gîndirea e guvernată de propriile 
ei legi, omul fiind constrîns de necesitatea divină a 
raţiunii, şi nu de puterea suverană, să tragă con- 
cluzii. Mai mult, a reduce expresia raţiunii la viaţa 
publică înseamnă a distruge cea mai importantă sur- 
să a păcii şi armoniei umane — discutarea raţională 
a conflictului şi aspiraţia firească spre adevăr. Prin 
urmare, adevăraţii distrugători ai păcii sînt aceia 
care, într-un stat liber, caută să reducă libertatea 
judecăţii pe care nu o pot tiraniza (T xx). Nici un 
stat nu poate fi prin urmare în acord cu raţiunea 
dacă nu permite libertatea gîndirii şi a opiniei : 

Statul nu are scopul de a-i transforma pe oameni din 
fiinţe raţionale în animale sau în marionete, ci, dim- 
potrivă, să facă în aşa fel încît spiritul şi corpul lor 
să-şi îndeplinească funcţiile lor în cele mai bune con- 
diţii, oamenii să se folosească liberi de raţiune, să nu 
se războiască între ei cu ură, cu mînie sau înşelăciune, 
şi să nu se poarte unii faţă de alţii cu duşmănie. Prin 
urmare, scopul statului este, de fapt, libertatea. 

(T xx)** 


* Tratatul teologico-politic , trad. cit., p. 137. 
** Ibid., pp. 297-298. 

O asemenea libertate de gîndire şi de exprimare nu 

trebuie confundată cu libertatea de acţiune — si în 

) * 

special cu libertatea de acţiune prin exprimare. Ex- 
punerea calmă a lucrului gîndit cu sinceritate ca 
fiind adevărat nu este un pericol pentru nimeni; dar 
agitarea mulţimii prin retorică — care aprinde ima- 
ginaţia lăsînd intelectul neatins — este o ameninţare 
inerentă pentru statul de drept. Mai mult, libertatea 
conştiinţei nu justifică nesupunerea civilă, ci în cel 
mai bun caz nu este de acord cu ea: 

De exemplu, dacă cineva arată că o lege este potriv- 
nică raţiunii sănătoase, si de aceea socoteşte că trebuie 
desfiinţată; dacă totodată va supune părerea sa jude- 
căţii puterii supreme (singura care are competenţa de 
a face şi de a desfiinţa legile) şi dacă în acest timp 
nu va săvârşi nimic împotriva prevederilor acelei legi, 
de bună seamă că va binemerita de la stat ca oricare 
foarte bun cetăţean. Dacă însă, dimpotrivă, face acest 
lucru spre a învinovăţi pe conducător de inechitate şi 
spre a aţîţa împotriva lui ura mulţimii, sau dacă ur- 
măreşte, fără încuviinţarea conducerii, să desfiinţeze 
acea lege prin răscoală, este neapărat un tulburător 
[ perturbator ] şi un rebel. 

(T xx)* 

Aceasta deoarece, formînd un stat, cetăţenii sta- 
bilesc un contract social, îşi abrogă dreptul lor la o 
acţiune liberă care revine corpului conducător. Dar 
ei nu-şi abrogă dreptul la gîndire liberă, pentru că 
nu pot. Prin urmare, autorităţile trebuie să admită ex- 
primarea liberă în măsura în care aceasta e consecinţa 


* Ibid., p. 298. 

necesară a gîndirii libere, dar nu în măsura în care 
ea implică acţiuni ce nu concordă cu cerinţele legi- 
time ale dreptului şi ale statului. 


Profeţie şi politică 

Spinoza concepe statul ca un sistem de legi şi 
instituţii, organizat în aşa fel încît să permită influ- 
enţa raţiunii. Implicit, el pune în contrast puterea 
filozofiei, condusă de raţiune, cu cea a credinţei, 
condusă de profeţie. Oamenii călăuziţi de profeţie 
încearcă să-şi ordoneze acţiunile făcînd apel la reve- 
laţiile ultime ; se poate ca asemenea revelaţii să nu 
aibă nici un fundament în raţiune; cu toate acestea, 
cel care crede nu le va pune la îndoială. Conduşi de 
profeţi înţelepţi, oamenii pot fi călăuziţi în pace 
către binele lor. Dar pot fi şi induşi în eroare. 

/V 

încercarea de a ne ordona acţiunile prin revelaţie 
duce la un tip special de societate pe care am putea-o 
numi „ordine profetică”. Ordinea profetică e în con- 
flict cu libertatea gîndirii şi îşi apără cu înverşunare 
revelaţiile sacre; într-o asemenea ordine, oamenii 
nu sînt uniţi prin asociere liberă, ci sînt conduşi de 
profet către o ţintă comună la care trebuie să sub- 
scrie ca primă condiţie a credinţei lor. Ordinea pro- 
fetică poate supravieţui fără drept, fără instituţii 
civile şi fără educaţie şi opinie liberală. Ea înfruntă 
lumea înconjurătoare cu masca unei beligeranţe in- 
flexibile, simtindu-se ameninţată în flinta sa auten- 
tică de gîndirea raţională a cărei voce încearcă în 
van să o reducă la tăcere. 

Ordinea profetică este diferită de ordinea politică 
în care problemele umanităţii sînt moderate şi con- 
duse de raţiune şi în care libertatea opiniei este pre- 
ţuită ca fiind condiţia indispensabilă a guvernării. 
Ordinea politică nu urmăreşte să unească oamenii în 
vederea unui scop comun, ci mai degrabă să permită 
dezvoltarea scopurilor lor diverse în aşa fel încît să 
rezolve conflictele care se nasc între ele. Primul ei 
principiu de organizare este legea, ea încurajînd 
instituţiile în care dreptul se dezvoltă în acord cu 
raţiunea. Aceste instituţii sînt în primul rînd laice; 
şi ordinea statului este o ordine laică, bazată pe 
compromis, toleranţă şi justiţie. Ordinea politică se 
înfăţişează lumii înconjurătoare sub aspect pacifist 
şi caută să rezolve diferendele cu vecinii nu prin 
forţă, ci prin accept mutual. 

Contrastul dintre ordinea profetică şi cea politică 
justifică multe în argumentul lui Spinoza: subli- 
niază apărarea guvernării limitate şi apărarea liber- 
tăţii civile şi religioase. Acestea îl determină să 
pledeze pentru un anumit tip de democraţie, ca cea 
mai bună formă de politică autoreglabilă. Faptul că 
un asemenea sistem modem de gîndire politică s-a 
născut dintr-o metafizică medievală nu este rezul- 
tatul cel mai puţin surprinzător din filozofia lui 
Spinoza. 


Lege naturală şi drept natural 

Grotius a apărat legea naturală, considerînd-o fun- 
damentul suveranităţii si arbitrul ultim al conflictelor 

> J 

umane. Această lege este sădită în noi de raţiune, 
şi Dumnezeu însusi îi dă ascultare. Dacă fiinţele ome- 
neşti nu se supun legii naturale este numai pentru 
că raţiunea nu le stăpîneşte în întregime comporta- 
mentul. Scopul unui sistem legal este să furnizeze 
un substitut efectiv al raţiunii în pricinile oamenilor 
neraţionali. Hobbes a simpatizat cu această apărare 
a legii naturale. Totuşi, a adăugat că drepturile nu 
înseamnă nimic fără puterea care le pune în vigoare, 
şi că acea putere, nu dreptul, e temeiul politicii. 

Spinoza a fost de acord în parte cu amîndoi filo- 
zofii, din moment ce nu recunoaşte nici o distincţie 
între drepturi şi puteri, şi nici o altă „lege naturală “ 
decît cea căreia universul i se supune : 

. . . cum tratăm aici puterea universală sau dreptul na- 
turii, nu putem recunoaşte nici o distincţie între do- 
rinţele născute în noi din raţiune şi cele născute din 
alte cauze, o dată ce ultimele, la fel de mult ca şi pri- 
mele, sînt efectele naturii şi exprimă acel conatus cu 
care omul se străduieşte să-si continue existenta. Pen- 

y y y 

tru că omul, fie el învăţat sau ignorant, este parte a 
naturii, şi fiecare lucru prin care orice om e deter- 
minat să acţioneze trebuie să se raporteze la puterea 
naturii aşa cum este ea, limitată la natura unui om sau 
a altuia. Deoarece omul, călăuzit de raţiune sau de 
simpla dorinţă, nu întreprinde nimic fără să fie în 
acord cu legile şi regulile naturii, adică cu dreptul 
natural ( ius naturae). 

(P ii, 5) 

Rezultă de aici că cel ce deţine suprema putere 
într-un stat are de asemenea şi dreptul de a exercita 
această putere. Ca şi Grotius şi Hobbes, Spinoza 

credea că această putere este conferită suveranului 
în urma unui „contract social 11 prin care oamenii 
trec de la dezordinea generatoare de conflicte a „stă- 
rii naturale 11 la pacea şi cooperarea unei societăţi 
civile ( civitas , v. Glosar) ( T xvi). Pentru Spinoza, un 
asemenea contract transferă efectiv drepturile unui 
individ suveranului său, cu excepţia acelor drepturi 
(sau puteri) care nu pot fi despărţite de el, deoarece 
aparţin esenţei celui care le posedă: „niciodată nu 
va putea cineva să treacă altuia puterea sa şi, în 
consecinţă, nici drepturile sale, în aşa fel încît să 
înceteze de a mai fi om“ ( T xvii). Spunem că îşi 
păstrează „dreptul natural 11 , în sensul cel mai comun 
al acestei expresii, toate lucrurile ce constituie pu- 
terile noastre inalienabile: viaţa, mădularele, raţiunea 
si acea afirmare de sine conţinută în conatus - ul care 
ne defineşte. Prin urmare, „dreptul natural al naturii 
universale si, în consecinţă, al fiecărui lucru indivi- 
dual e în funcţie de măsura puterii sale 11 ( P ii, 4): 
aceasta este din întîmplare o doctrină evident favo- 
rabilă pretenţiilor politice ale filozofului. 


Dreptate 

Rezultă că omul în stare naturală are puţine drep- 
turi naturale. Numai în societate poate să dispună 
de sine şi să înţeleagă adevărata comuniune de 
interese care-1 uneşte cu semenii săi, si care-1 face 
apt să-şi sporească puterea alăturînd-o puterii celor- 
lalţi. In stare naturală, condus de imaginaţie, omul 
îşi percepe semenii ca inerent ostili şi se luptă în 

oarecare măsură cu ei. In plus, lipsindu-i puterea de 
a- impune dreptatea aproapelui său, îi lipseşte şi 
dreptul la ea; prin urmare, nu există nici o greşeală 
( peccatum ) în stare naturală. Numai sub suveranitate 
( imperium ) există dreptate şi greşeală, amîndouă 
fiind artefacte ale condiţiei politice a omului: 

Prin urmare, dreptatea şi absolut toate învăţăturile 
raţiunii adevărate, inclusiv dragostea faţă de aproape, 
dobîndesc puterea de drept şi de poruncă numai prin 
dreptul statului, adică... numai prin hotărîrea acelora 
care au dreptul de a porunci. 

(T xix)* 

Nesupunerea faţă de suveran nu se poate justifica 
niciodată pe baza dreptăţii, iar dreptul de a domina 
se autolegitimează în cele din urmă. Individul îşi 
datorează puterea sporită societăţii civile care îl pro- 
tejează şi care-1 confmntă în fiecare moment cu 
obligaţia de a fi stăpînit. 

Cu toate că fiecare corp suveran îşi exercită drep- 
tul de a conduce, ordinea politică nu contribuie în 
mod egal la fericirea şi libertatea noastră. Libertatea 
constituie un criteriu de perfecţiune care poate dis- 
tinge diferite ordini politice. Criteriul nu trebuie în- 
ţeles prin consecinţele lui. Guvernarea nu poate fi 
privită pur şi simplu ca o cale către libertate, fiindcă 
libertatea este în legătură prea intimă cu ordinea po- 
litică luată ca ţel separat: ea este mai curînd acel 
autentic conatus al organismului politic, care nu poa- 
te fi desprins de el şi nu poate fi atins decît prin 
instituţiile de guvernare. 


* Tratatul teologico-politic , trad. cit., p. 284. 

„Constitutio libertatis “ 

Ordinea politică ideală este, cu alte cuvinte, „con- 
stituţia libertăţii “, şi o constituţie ( iura ) este „sufletul 
corpului suveran [anima imperii ]“ (P x, 9). Omul are 
nevoie de libertate politică pentru a înţelege cea- 
laltă libertate care constituie fericirea lui: „omul este 
liber atît timp cît e condus de raţiune, pentru că, atît 
timp cît e determinat să acţioneze potrivit unor cauze, 
poate fi înţeles în mod adecvat în natura lui neajuto- 
rată“ (P ii, 2). Această „cauzalitate a libertăţii” ne 
poate conduce numai în condiţiile gîndirii şi comu- 
nicării libere. Sîntem fireşte prada incertitudinii şi 
fricii; gîndurile noastre sînt expuse dominaţiei ima- 
ginaţiei şi cădem uşor victime ordinii profetice care 
ne promite o mîntuire pătimaşă. Putem întîmpina 
atunci cu bucurie sclavia ca sfîrsit al fricii si conflic- 

J * 

tului, fără să realizăm că „pacea este mai mult decît 
simpla absenţă a războiului, este mai curînd o vir- 
tute care izvorăşte din tăria sufletului” (P v, 4) ; totuşi, 
„dacă sclavia, barbaria şi singurătatea se pot numi 
pace, pacea e cea mai mare nenorocire pe care o pot 
suferi oamenii” (P vi, 4). Acesta este, pe scurt, răs- 
punsul pe care îl dă Spinoza celor care „luptă pentm 
pace” în numele unei false ordini profetice. 

Doar ordinea politică poate întemeia posibilitatea 
păcii autentice între oameni, iar supunerea noastră 
la această ordine nu e o formă de constrângere sau 
sclavie, ci, din contră, o formă de libertate. Supunîn- 
du-ne legilor unei constituţii liberale, ascultăm vocea 
raţiunii, iar a fi constrînsi de raţiune înseamnă să 
fim liberi. Pentru cetăţeanul care trăieşte într-un stat 

liberal, nesupunerea civilă care ameninţă condiţiile 
de care depinde libertatea lui denotă doar o înţele- 
gere parţială a ceea ce este în joc şi o idee adecvată 
propriilor sale motive. O asemenea nesupunere este 
expresia unei servituţi interioare şi nu a libertăţii. 

Primul principiu al ordinii politice este libera cir- 
culaţie a opiniei ; numai dacă un asemenea principiu 
este satisfăcut, raţiunea poate influenţa conduita 
politicii fără să distrugă fundamentele statului. 


Natura statului 

O societate civilă este o formă de agenţie corpora- 
tivă. Dacă e constituită din indivizi separaţi, are de 
asemenea o viaţă şi individualitate proprii. Cu alte 
cuvinte, are un conatus propriu care-i conferă drep- 
tul absolut de a-şi păstra propria fiinţă. O societate 
civilă „greşeşte cînd face sau tolerează lucruri care 
pot fi cauza propriei ruine“ (P iv, 4). Corpul politic, 
ca şi corpul uman, poate avea mai multă sau mai 
puţină putere, mai multă sau mai puţină virtute, mai 
multă sau mai puţină libertate. Virtutea, puterea şi 
libertatea sînt unul si acelaşi lucru, identic cu rati- 
unea. Sarcina politicii constă în a elabora o con- 
stituţie care se supune raţiunii, după cum sarcina 
fiecărei persoane constă în a înţelege legile raţiunii 
şi a se supune suveranităţii lor. 

Supunerea statului în faţa raţiunii este asigurată, 
nu de calităţile conducătorului, ci de adoptarea unei 
constituţii care să facă nerelevante calităţile conducă- 
torului : „pentru ca un stat să fie capabil să dureze, 

administrarea sa trebuie organizată în aşa fel încît 
să nu conteze dacă conducătorii săi sînt conduşi de 
raţiune sau pasiune 11 (P i, 6). Cu alte cuvinte, virtutea 
statului este realizabilă numai printr-o constituţie 
care limitează puterea indivizilor şi asigură carac- 
terul rezonabil şi independent al procesului politic. 
O asemenea constituţie poate fi monarhică, aristocra- 
tică sau democratică. Totuşi, democraţia (sau cel puţin 
un guvern reprezentativ, neafectat de privilegii eredi- 
tare) este cea mai bună garanţie că puterea va fi 
limitată după cum o cere raţiunea. însă diviziunea 
internă a puterii însăşi e mai importantă decît pro- 
cedura dobîndirii şi transferării puterii. 

A învesti cu puteri de stat un singur om sau un 
consiliu înseamnă a reduce atît independenţa suvera- 
nului cît şi a individului. Acelui om, fiind singurul 
interpret al legilor, îi lipsesc motivaţiile pentru a le 
schimba, în timp ce consiliul este constrîns la supu- 
nere oarbă. „Contractele sau legile prin care mulţi- 
mea îşi transferă dreptul unui singur consiliu sau 
unui singur om, trebuie fără îndoială anulate, cînd 
acest lucru este oportun pentru bunăstarea generală 11 
(P iv, 6). 

Aceasta nu înseamnă că monarhia este în mod 
inevitabil o formă iraţională de guvernare. Şi într-o 
monarhie puterea poate fi repartizată adecvat. Ast- 
fel, Spinoza (urmîndu-1 pe Aristotel) pledează pentru 
un consiliu privat, numit prin rotaţie, în care func- 
ţiile sînt ocupate succesiv de cetăţenii care şi-au 
demonstrat capacitatea pentru postul respectiv. Este 
de asemenea important să ne depărtăm de cei care 
exercită prin puterea lor dreptul unic de a interpreta 

legea care le sancţionează comportamentul. Pentm 
că „cei care administrează sau deţin puterea se stră- 
duiesc ca orice faptă criminală pe care o săvîrşesc 
s-o îmbrace într-o formă legală [specie iwis ] şi să 
convingă poporul că fac un lucru cinstit, ceea ce şi 
izbutesc cu uşurinţă atunci cînd orice interpretare a 
legilor depinde numai de ei“ ( T xvii). Această „luare 
în posesie" a legii de către partea executivă a guver- 
nului poate fi împiedicată numai dacă justiţia este 
independentă. Spinoza explică această idee printr-un 
exemplu biblic: 

... s-a înlăturat o mare pricină de crime din partea con- 
ducătorilor evreilor prin faptul că orice drept de a 
îndrepta legile a fost dat leviţilor (Deut. 21:5), care 
nu aveau nici o atribuţie administrativă şi nici un bun 
ca ceilalţi şi a căror întreagă avere şi onoare depin- 
deau de interpretarea adevărată a legilor. 

(T ibid.)* 

Argumentul lui Spinoza cu privire la independenţa 
judecătorească a constituit una dintre cele mai im- 
portante intuiţii politice, ea anticipînd teoria constitu- 
ţională a lui Montesquieu care va inspira cea mai 
temeinic concepută „constituţie a libertăţii" din cele 
cunoscute de lumea modernă. 


Cîteva detalii 

Recomandările politice ale lui Spinoza sînt extrem de 
precise, nefiind obţinute întotdeauna cu rigoarea şi 


* Tratatul teologico-politic, trad. cit., p. 262. 

claritatea ce se cer unui critic. Iată o selecţie repre- 
zentativă a lor. 

Nici o pace durabilă nu poate fi asigurată fără 
anihilarea inamicilor politici. Spinoza a susţinut că, 
pentru aceasta, o armată de cetăţeni este mijlocul cel 

mai eficient si mai raţional. Armatele de mercenari 

* 1 

nu pot încheia un acord de durată în favoarea ace- 
lora pentru care luptă, şi se vor dovedi întotdeauna 
neloiale oricărui acord pe care nu-1 pot controla. 
Istoria Olandei a dovedit că oraşele s-au putut apăra 
singure numai cînd cetăţenii au fost pregătiţi să-şi 
lase deoparte vieţile personale în scopul salvării lor 
comune. în public ca şi în viaţa privată (E 4, Defi- 
niţia 58), onoarea poate fi cerută de raţiune şi este 
o parte a puterii. 

Puterea trebuie învestită nu în indivizi ci în func- 
ţiile pe care ei le deţin. Funcţia e în acelaşi timp 
putere conferită şi putere limitată de această confe- 
rire. Numai o guvernare prin funcţii poate conduce 
la o putere din ce în ce mai sensibilă la solicitările 
raţiunii si mai detaşată de sentimentele celui care o 
exercită. 

Această guvernare prin funcţii era, în cele din 
urmă, ilustrată de Stările Generale care coexistau 
alături de funcţiile de stathouder (guvernator) şi raad- 
pensionaris (protector) într-o influenţă şi limitare re- 
ciprocă. Spinoza credea că o asemenea guvernare 
poate fi susţinută doar prin ceremonial şi demnităţi, 
în timp ce oamenii cu judecată recunosc virtutea in- 
trinsecă a funcţiilor, marea masă preferă întotdeauna 
guvernarea profeţilor şi a oamenilor de paie ce pre- 
tind o loialitate exclusiv personală. Numai cere- 

monialul poate atrage imaginaţia să privească cu 
bunăvoinţă funcţiile a căror adevărată virtute nu o 
poate înţelege. 

Principiul de guvernare al funcţiilor de stat trebuie 
să fie laic şi nu religios. Statul este cel care are pu- 
terea finală de a stabili ceremonialurile religioase; 
statul e cel care controlează formarea şi rangul func- 
ţiei. Religia este o condiţie internă, nu externă, şi 
poate înflori cu adevărat numai în acel stat ,,în care 
fiecăruia i se îngăduie întreaga libertate de a judeca 

si de a se închina lui Dumnezeu asa cum crede el 

* * 

de cuviinţă, şi unde nimic nu e mai scump şi mai 
dulce decît libertatea 11 ( T , Prefaţă)*. Ordinea profe- 
tică ce promite mîntuirea distruge de fapt condiţiile 
mîntuirii noastre, sacrificînd religia formei ei exteri- 
oare, şi distrugînd astfel preţiosul principiu de care 
depind pacea şi fericirea: respectul pentru adevăr. 
Nu ordinii profetice, ci ordinii politice îi aparţine 
pretenţia finală de a fi reprezentantul lui Dumnezeu 
pe pămînt. Prin urniare, numai într-un stat laic poate 
înflori adevărata religie. 


* Tratatul teologico-politic , trad. cit., p. 6. 



7 

Testamentul lui Spinoza 


Metafizica lui Spinoza conţine o fisură fatală. Ba- 
zată pe premisa că realitatea corespunde ideilor 
noastre adecvate, ea ajunge fără dificultate la con- 
cluzia că putem avea aceeaşi viziune „absolută" 
asupra naturii aşa cum avem asupra universului 
matematicii. în plus, numai dacă ceva este causa 
sui, lumea este inteligibilă cu adevărat; în caz con- 
trar, ştiinţa noastră, de altfel cuprinzătoare, nu ex- 
plică existenţa vreunui lucru. Dar premisa nu este 
garantată, şi concluziile sînt aproape imposibil de 
interpretat. Se pare că lumea e pentru Spinoza un 
sistem conţinut în sine, si că numai un asemenea 
sistem este posibil. Se pare, de asemenea, că lumea 
e alcătuită din două sisteme conţinute în sine, pro- 
babil infinit de multe. Distincţia dintre substanţă si 

* i y 

atribut încearcă să rezolve dificultatea : totuşi, dis- 
tincţia este inteligibilă numai datorită presupunerii 
că nu există nici o dificultate ; că un lucru poate avea 
două sau mai multe esenţe. La un secol de la moar- 
tea lui Spinoza, Kant a publicat Critica raţiunii pure, 
afirmînd că nici o descriere a lumii nu se poate eli- 
bera de referirea la experienţa umană. Cu toate că 
lumea pe care o cunoaştem nu este creaţia noastră, 
şi nici un simplu tabel sinoptic al perspectivei noas- 

tre, ea nu poate fi cunoscută decît din punctul nostru 
de vedere. Toate încercările de a trece peste limitele 
impuse de experienţă şi de a cunoaşte lumea „aşa 
cum este în ea însăşi 11 , din perspectiva absolută a 
„raţiunii pure 11 , sfîrşesc printr-o contradicţie — tipul 
de contradicţie prezent în teoria atributelor la Spi- 
noza. „Ideile 11 raţiunii nu pot fi niciodată puse în 
practică în mod coerent, şi, deşi putem avea sugestii 
despre o cunoaştere absolută sau „transcendentă 11 , 
acea cunoaştere nu poate fi niciodată a noastră. 
Asemenea sugestii sînt limitate la domeniile vieţii 
morale şi experienţei estetice : în timp ce ne comu- 
nică, într-un anumit sens, ceea ce sîntem cu ade- 
vărat, ele pot fi reproduse în cuvinte doar în mod 
neinteligibil. 

Kant afirma că tentaţia Raţiunii Pure nu poate fi 
niciodată învinsă. Face parte din natura noastră de 
fiinţe raţionale să căutăm să ne extindem raţiunea 
în mod indefinit, aspirînd către perspectiva „trans- 
cendentală 11 pe care Spinoza o numea „aspectul eter- 
nităţii 11 . Această dorinţă arzătoare a raţiunii pentru 
ceea ce este etern constituie sursa tuturor erorilor 
speculative ale metafizicii. Dar ea este de asemenea 
şi rădăcina moralităţii. Transformate în imperative 
practice, ideile Raţiunii se îngrijesc de legea morală 
care ne călăuzeşte. Fiinţa morală, ascultînd de rati- 
une, poate cunoaşte prin acţiunile sale ceea ce în- 
cearcă în van să exprime în cuvinte. Dintre toţi marii 
metafizicieni, Spinoza a reuşit cel mai bine să de- 
scrie cum ar fi lumea pentru noi dacă ar fi posibil 
să traducem cunoaşterea noastră morală în teorii. 
Gîndirea lui Spinoza este proiecţia în infinit a sen- 

sului concret al demnităţii umane ; în norii îndepăr- 
taţi ai metafizicii, formele sale minunate apar într-o 
iluminare neaşteptată, fiind proiectate strălucitor şi 
dispărînd instantaneu în momentul în care le căutăm 
înţelesul. Dacă găsim în cele din urmă acel înţeles, 
este numai pentru că ne întoarcem privirea către noi 
înşine, recunoscînd adevărul dependenţei şi finitu- 
dinii noastre. 

Spinoza are dreptate crezînd că măreţia lui Dum- 
nezeu este diminuată de ideea că lucrurile ar fi putut 
fi altfel. Credinţa în miracole nu-1 onorează pe Dum- 
nezeu. Ce nevoie are Dumnezeu să intervină în eveni- 
mentele cărora le-a dat naştere? Legile universului 
trebuie să fie în mod obligatoriu universale pentru 
a fi înţelese : şi se prea poate să nu fi fost dorinţa lui 
Dumnezeu de a ne lăsa pentru totdeauna în igno- 
ranţa propriei situaţii. Spinoza are dreptate de aseme- 
nea în credinţa că adevărul este, pînă la urmă, singurul 
nostm criteriu, şi că a trăi după orice alt model 
înseamnă a fi victima circumstanţei. Capacitatea de 
a distinge adevărul de fals, de a cîntări evidenţa şi 
de a ne confrunta cu lumea fără iluzii sînt înrădă- 

/V 

cinate în fiecare fiinţă raţională. In această capaci- 
tate stă demnitatea noastră, iar încredintîndu-ne 
adevămlui ne ţinem departe de preocupările ime- 
diate si vedem lumea asa cum trebuie ea să fie 

y y 

văzută — sub aspectul permanenţei. Adevărul nu 
poate fi la modă chiar dacă deseori irită. După pri- 
mul şoc al întîlnirii cu adevărul, putem dori să re- 
nunţăm, să reducem la tăcere persoana care îl rosteşte, 
să ne găsim refugiul în acea „ordine profetică" care 
ne promite o lume în acord cu visele noastre, situîn- 

du-ne astfel pe drumul unui triumf zadarnic. O ordi- 
ne politică în care putem recunoaşte deschis că resim- 
ţim un şoc fiindcă lumea nu ne oferă un loc aparte 
în ea se întîlneşte rar. Dar dacă lucrăm pentru demni- 
tatea noastră, trebuie să milităm pentru o asemenea 
ordine în care toţi oamenii să se poată „închina lui 
Dumnezeu cu onestitate şi milostenie”. Epoca noas- 
tră e mai dominată de teorii ştiinţifice decît fusese 
cea a lui Spinoza; dar numai o iluzie vană ne poate 
convinge că e mai călăuzită de adevăr. Deoarece am 
văzut superstiţia triumfînd la o scară care l-ar fi în- 
fiorat pe Spinoza şi care a fost posibilă numai pentru 
că s-a ascuns sub mantia stiintei. Dacă „ordinile 
profetice” din zilele noastre sînt duşmanii declaraţi 
ai religiei, aceasta confirmă pur şi simplu, pentru cel 
care-1 studiază pe Spinoza, caracterul lor supersti- 
ţios, si confirmă de asemenea intuiţia filozofului că 
obiectivitatea ştiinţifică si cultul divinităţii sînt for- 
me ale libertăţii intelectuale. Spinoza, ca şi Pascal, 
a văzut că noua ştiinţă trebuie să „dezvrăjească” 
inevitabil lumea. Urmînd modelul adevărului, înde- 
părtăm de sălaşele lor străvechi miraculosul, sacrul 
şi sfinţenia. Primejdia nu constă în faptul că urmăm 
acest model — deoarece nu avem altul, ci în faptul 
că îl urmăm numai în măsura în care ne pierdem 
credinţa, şi nu în măsura în care să o cîştigăm. Eli- 
berăm lumea de superstiţii folositoare, dar conti- 
nuăm să o vedem într-o formă fragmentată. Apăsaţi 
de lipsa ei de înţeles, sucombăm în iluzii noi, mai 
puţin folositoare — superstiţii născute de dezvrăjiri, 
care sînt mult mai primejdioase pentru că au ca 
obiect omul, şi nu pe Dumnezeu. 

Spinoza ne reaminteşte că remediul nu înseamnă 
să ne retragem într-o concepţie preştiinţifică despre 
lume, ci să mergem înainte pe calea dezvrăjirii ; eli- 
berîndu-ne de superstiţiile vechi şi de cele noi, vom 
descoperi în cele din urmă un înţeles în adevărul 
însuşi. Prin chiar procesul care dezvrăjeşte lumea, 
vom ajunge la o nouă vrajă, recunoscîndu-1 pe Dum- 
nezeu în orice, şi iubind lucrările sale prin chiar actul 
descoperirii lor. 

Pentru intelectualii din vremea lui Spinoza, această 
„religie a dezvrăjirii“ reprezenta o provocare prea 
mare pentru a fi uşor acceptată. Spinoza a fost acu- 
zat de erezie şi ateism. Din cînd în cînd încerca să 
se apere de asemenea acuzaţii, întrebînd: „omul, 
care susţine că Dumnezeu trebuie recunoscut ca cel 
mai de preţ bun şi trebuie astfel iubit cu sufletul 
liber, renunţă la orice religie ?“ (C XLIII). Dar ce este 
această „iubire intelectuală a lui Dumnezeu”, între- 
ba Leibniz, „decît jug pentm oameni” ? „Nu este ni- 
mic de iubit”, a adăugat Leibniz, „la un Dumnezeu 
care face totul din necesitate, fără alegere, fără discri- 
minare între bine si rău”. 

Faima lui Spinoza a supravieţuit cenzurii prin care 
contemporanii căutau să se protejeze de argumen- 
tele lui. Dar ea a fost foarte curînd eclipsată de 
apariţia sistemului leibnizian în Germania şi a empi- 
rismului lui Locke, Berkeley şi Hume în Anglia. Un 
articol tăios din Dicţionarul lui Bayle, publicat în 
1697, oferea amatorului cultivat un clişeu conve- 
nabil. Pierre Bayle era un hughenot francez învăţat 
care, trăind în exil în Olanda, a venit în contact cu 
unii din discipolii lui Spinoza. Deşi era un apărător 

fervent al tolerantei, el a scris un rezumat al vieţii 
şi opiniilor filozofului, considerat mult timp irevo- 
cabil şi reprodus mai tîrziu în Encyclopedie, în care 
îl acuza pe Spinoza, numindu-1 „ateu sistematic”. 
Steaua lui Spinoza a apus şi a răsărit din nou abia 
în amurgul falnic al romantismului. Pentru poetul 
Novalis şi teologul Schleiermacher, Spinoza şi-a pier- 
dut dintr-o dată caracterul cinic si ateu, devenind în 
schimb un model de om religios, de filozof otrăvit 
de Dumnezeu, în al cărui sistem se întîlneste de la 
bun început arhetipul credinţei. 

Doi din contemporanii lui Kant — Friedrich 

Heinrich Jacobi si Moses Mendelssohn — au cores- 

* 

pondat pe tema sistemului lui Spinoza. Jacobi şi-a 
publicat scrisorile într-o căite. Nivelul discuţiei care 
a urmat după această poveste nu l-ar fi încîntat prea 
mult pe Spinoza; ea consta, în mare, în speculaţii 
romantice şi mistice pe tema unicităţii lumii şi ima- 
nentei lui Dumnezeu. Herder a avut mai mult dis- 
) 

cemămînt; a petrecut multe ore studiindu-1 pe Spinoza 
şi a scris despre impresia profundă pe care i-a lăsat -o 
cugetarea: „cel care îl iubeşte pe Dumnezeu nu 
poate năzui ca şi Dumnezeu să-l iubească la rîndul 
lui“ ( E 5, Definiţia 19). Aceeaşi propoziţie uluitoare 
este menţionată de Goethe într-un frumos pasaj din 
autobiografie. Dar abstracţia solemnă este transfor- 
mată într-o mărturie emoţionantă şi palpitantă cu 
valoare poetică: 

Această dedicaţie minunată: „cel care îl iubeşte pe 
Dumnezeu nu poate năzui ca şi Dumnezeu să-l iu- 
bească la rîndul lui“, cu toate afirmaţiile anterioare 
pe care se bazează, cu toate afirmaţiile ulterioare care 

decurg din ea, mi-au umplut în întregime gîndul. A 
fi în toate altruist, pînă la altruismul cel mai înalt din 
dragoste şi prietenie, fusese cea mai mare dorinţă a 
mea, maxima mea, regula mea şi, la fel, acea remarcă 
insolentă care urmează — „dacă eu te iubesc, ce în- 
seamnă aceasta pentru tine?“ — fusese rostită pentru 
mine drept în inima mea. 

Goethe adaugă că stilul abstract şi senin al lui Spi- 
noza se potriveşte atît de puţin cu sentimentele sale 
nesupuse, încît a fost cel mai nefericit cercetător al 
paginilor ce au confirmat această declaraţie extra- 
ordinară. Se poate spune că Goethe i-a făcut cel mai 
mare serviciu lui Spinoza atacînd articolul din Dic- 
ţionarul lui Bayle, susţinînd atacarea superstiţiei în 
numele lui Dumnezeu aşa cum o făcuse şi Spinoza. 

Adevăratul filozof Spinoza e înfăţişat în lucrările 
lui Schelling şi Hegel. într-adevăr, sistemul lui Hegel 
îşi însuşeşte argumentele majore ale Eticii şi le trans- 
formă. Teoria unei singure substanţe devine teoria 
Ideii Absolute — singura entitate realizată în şi prin 
atributele naturii, spiritului, artei şi istoriei. Teoria 
ideilor adecvate devine dialectica, fată de care cunoas- 
terea este înaintarea de la „enunţarea" confuză si 
„abstractă" a unui concept la o concepţie „abso- 
lută" şi completă despre lume. Teoria lui conatus 
devine teoria „împlinirii de sine" prin „obiectivările" 
succesive ale spiritului; teoria ordinii politice de- 
vine teoria statului ca realizare a libertăţii si ca 

» » 

„pătrundere a raţiunii în lume". Sublima „imperti- 
nenţă" a lui Hegel constă în combinarea acestor con- 
cepţii ale lui Spinoza cu ideea pe care ele o neagă 
— ideea sinelui şi a punctului de vedere istoric de- 

terminat, limitat şi parţial asupra lumii, procesul ei 
de realizare de sine fiind de asemenea actualitatea 
şi înţelesul a tot ceea ce există. Hegel a rezumat trans- 
formarea în termeni proprii, expunînd-o în mod os- 
tentativ, dar abtinîndu-se de a se intitula autorul ei: 

7 > 

/\ 

In ce priveşte spinozismul, în schimb, trebuie să obser- 
văm că spiritul, în judecata prin care el se „constituie" 
ca „eu“ (ca subiectivitate liberă opusă determinării), 
păşeşte afară din substanţă, iar filozofia, întrucît pen- 
tru ea această judecată este determinarea absolută a. 
spiritului, iese afară din spinozism. 

(. Enciclopedia ştiinţelor filozofice III, 415)* 

Filozofia lui Hegel a fost momentul culminant al 
romantismului german şi totodată anunţarea conşti- 
entă de sine a sfîrsitului său. Printr-o curioasă întîm- 

y 

plare, inversiunea pe care a făcut-o Marx la Hegel 
(„aşezarea lui Hegel pe picioarele sale") s-a dovedit 
a fi la fel de favorabilă lui Spinoza, a cărui afirmaţie 
că „sufletul este ideea corpului" a fost imediat com- 
parată cu afirmaţia lui Marx şi Engels că „viaţa deter- 
mină conştiinţa, şi nu conştiinţa viaţa" ( Ideologia 
germană). Marxiştii au început prin a găsi în teoria 
lui Spinoza despre suflet o premoniţie a „materialis- 
mului dialectic" văzut la Marx, şi au interpretat epis- 
temologia lui Spinoza ca o teorie protomarxistă a 
ideologiei. 

Spinoza ar fi respins marxismul, cu pretenţia sa 
falsă de ştiinţă, de credinţă superstiţioasă într-o na- 


* Filozofia spiritului , trad. de Constantin Floru, Editura Academiei, 
Bucureşti, 1966, p. 207. 

tură umană transformată si de susţinere a unei noi 

* * 

ordini profetice în care omul ar trăi eliberat de prac- 
ticile de compromis şi de legi. Totuşi, nu e „nici o 
întîmplare“, după cum spun marxiştii, faptul că 
filozofia lui a găsit o asemenea paralelă directă în 
gîndirea unui ateu profetic, pentru care năzuinţele 
omului sînt inseparabile de circumstanţele sale 
materiale, fiind guvernate de legi naturale generale. 
De asemenea, nu e o întîmplare faptul că Spinoza 
a fost provocat printr-un atac înverşunat de un alt 
fals profet al ateismului, Nietzsche, care ura punctul 
de vedere al lui Spinoza, conform căruia adevărul 
e separabil de perspectiva noastră asupra lui : 

[Filozofii] se prefac cu toţii că şi-au descoperit şi 
obţinut opiniile prin exercitarea spontană a unei dia- 
lectici îngheţate, pure şi divine — nepăsătoare. . . în 
vreme ce este vorba, în fond, de o afirmaţie arbitrară, 
de un capriciu, de o „intuiţie 14 , şi, cel mai ades, de o 
aprigă dorinţă abstractizată şi căutată pe care o apără 
prin pretexte născocite ulterior. . . [sau iată] acel ho- 
cus-pocus al formei matematice cu care Spinoza ajun- 
ge să-şi cuiraseze şi să-şi mascheze filozofia — mergînd 
pînă la „iubirea faţă de propria înţelepciune 11 , dacă 
dăm expresiei sensul corect şi exact — pentru a in- 
timida de la bun început îndrăzneala agresorului care 
s-ar încumeta să-şi arunce privirea asupra acestei fe- 
cioare de necucerit, această Palas Atena: cîtă timidi- 
tate, cîtă vulnerabilitate personală ne trădează această 
mascaradă a unui pustnic bolnav ! 

(. Dincolo de bine şi de rău I, 5)* 


* Trad. de Francisc Griinberg, Editura Humanitas, Bucureşti, 1992, 

pp. 10-11. 

Oricare ar fi slăbiciunile sistemului lui Spinoza, 
sîntem tentati să credem că un filozof care stîmeste 

y y 

atîta duşmănie într-un confrate nu poate să se înşele 
în întregime, dacă acesta din urmă, înţelegîndu-i ar- 
gumentarea, este de acord cu multe din cele afir- 
mate de el. 



Glosar 


Acest glosar serveşte drept ghid al termenilor 
principali, mulţi dintre ei fiind traduşi contradictoriu 

în diferitele ediţii consultate. 

1 

affectio : emoţie, i.e. ,, afecţiune” a unei fiinţe ome- 
neşti care este de asemenea passio (q.v.). 

affectus: ,, afect”, i.e. condiţie a unui lucru deter- 
minat prin circumstanţe exterioare. Prin urmare, 
emoţie, cînd ne referim la aspectele mentale. Nu pu- 
tem stabili cu certitudine dacă Spinoza a considerat 
affectio şi affectus sinonime. 

amor intellectualis Dei : iubire intelectuală a lui 
Dumnezeu. 

attributum : atribut. Termen tehnic explicat în E 1, 
Definiţia 4, a cărui utilizare trebuie distinsă de sen- 
sul uzual al „atributului” din logica aristotelică. 

causa sui : cauză de sine (v. interpretările din E 1, 
Definiţia 1). 

civitas: societate civilă, i.e. societate organizată 
în cadrul unei respublica (q.v.), dar distinctă de ea. 

cognitio : cogniţie (redată de unii traducători prin 
„cunoaştere”, ceea ce duce la expresii ciudate, pre- 
cum „falsă cunoaştere”). 

conatus : netradus. Unii traducători folosesc cuvin- 
tele „năzuinţă” sau „străduinţă”. 

corpus : obiect material: literal „corp“. 
formaliter : „(în mod) formal“, i.e. aparţinînd esen- 
ţei reale a unui lucru (v. obiective). 

idea: idee. Acoperă utilizările modeme de „con- 
cept", „propoziţie", „gînd", dar include de aseme- 
nea orice alt concept de aspect mental. 

/V 

ideatum : netradus. întindere care „corespunde" 
unei idei date. Unii traducători utilizează cuvîntul 
„obiect", alţii cuvîntul „ideal". Ambele [sensuri] 
sînt înşelătoare (q.v. obiective). 

imperium: suveranitate. Unii traducători propun 
„stăpînire" sau „putere". 

modus: mod. Termen tehnic explicat în E 1, Defi- 
niţia 5. 

motus etquies: mişcare şi repaus. Mod infinit ex- 
primat în legile fizicii. 

obiective : „(în mod) obiectiv", i.e. aparţinînd re- 
prezentării unui lucru în suflet, şi opus lui formali- 
ter, aparţinînd realităţii sale esenţiale. 

obiectum : obiectul (unei idei, emoţii etc.), i.e. ceea 
ce e reprezentat în suflet, şi opus lui ideatum , ce co- 
respunde ideii în realitatea materială. 

passio : pasiune, i.e. o stare a sufletului sau a cor- 
pului în legătură cu care sîntem „pasivi". 

quatenus: în măsura în care. Termen tehnic utili- 
zat pentru a reprezenta bariere de nedepăşit ca de- 
păşibile (v. cap. 4, secţiunea 4). 

respublica : stat, i.e. sistem organizat al impe- 
rium-\Aw\. Distincţia între civitas şi respublica o pre- 
figurează pe cea făcută de Hegel între societate 
civilă si stat — de unde si traducerea mea. 

scientia intuitiva : intuiţie. Act mental în care o 

7 

demonstraţie validă este imediat recunoscută si ac- 

7 7 

ceptată ca adevărată. 

substantia : substanţă. Termen tehnic esenţial expli- 
cat în £ 1, Definiţia 3. 

sub specie aeternitaîis: sub aspectul eternităţii 
(„din punctul de vedere al veşniciei"). 

sub specie durationis : sub apectul timpului (sau 
al duratei). 

